
ĮVADAS 


1. Kultūros filosofija ir etnologija 


Kultūros filosofija, kurios uždavinys yra ištirti žmogiškosios kūry- 
bos pagrindus, negali tinkamai atlikti savo paskyrimo, jeigu ji sustoja 
tik ties aukštosios kultūros (Hochkultur) apraiškomis. Aukštoji kultūra, 
tegul ji būtų ir didžiausias žmogaus dvasios laimėjimas, jau yra įvai- 
rių pradų ir įtakų mišinys. Ji yra refleksinis padaras. Ji nėra kilusi sa- 
vaimingai, instinktyviai ir todėl neturi savyje to žmogaus dvasios pirmi- 
nio galingumo, kuris žymi pradinę kultūrą. Tai yra didmiesčių parkas, 
kuriame jau nebėra to, kas charakteringa gaivalingiems atogražų miš- 
kams. Kaip gamtos galybė esti suvokiama tik nepaliestos gamtos daly- 
kuose, taip ir savaimingas žmogaus dvasios kūrybiškumas galimas ge- 
riausiai pažinti tik pirminio gyvenimo žygiuose. 

Žmonijos gyvenimo priešaušryje viskas buvo pradėta kurti iš pat 
pradžios. Tuomet nebuvo tradicijų, nebuvo nusistojusių papročių, ir žmo- 
gų vedė ne jau esami dėsniai ar aplinkybės, bet pačios jo dvasios balsas. 
Žmogaus. santykis su visa būtimi pirminiame gyvenime yra žymiai aiš- 
kesnis, kaip aukštai pakilusioje kultūroje, kur įvairios įtakos ir įvairūs 
veiksniai susipina ir susikryžiuoja. Dvasios vidinės tendencijos, žmogaus 
būtybės gelmės ir šitų gelmių polinkiai niekur nėra toki gryni ir aiškūs, 
kaip pirminėje kultūroje. Žmogus čia kuria pats iš savęs ir pats savimi. 
Todėl A. W. Niewenhuis teisingai sako, kad „etnologijos .svarbumas 
žmogaus ir jo buvimo sąlygų mokslui remiasi tąja aplinkybe, kad men- 

kai kultivuotų tautų gyvenime santykių paprastumas labai palengvina 
ištirti jų ypatybes ir jų motivus“1. Etnologijos daviniai mums atskleidžia 
visai naujus horizontus. Juose mes matome kultūros žygiavimo kelią nuo 
pačių menkųjų pradmenų, nuo vargingos kovos su gamta iki žmogiško- 
sios kūrybos klestėjimo ir iki visiško gamtos apvaldymo technikoje. ,„Pri- 
mitivios kultūros pažinimas, sako K. Th. Preuss, pamoko mus ir 
apie mūsų pačių kultūros gaires, nes kultūros apžvalgos pratęsimas 
atgal atskleidžia paslėptas žmonijos išaugimo bangas“2. Kūrybinės žmo- 
gaus dvasios gaivalingumas ir kultūros išsiplėtojimo kelias yra tie daly- 
kai, kurie glūdi etnologijos laimėjimuose ir kurie sykiu yra būtini vai- 
singai kultūros filosofijai. 

O. Spenglerio pavyzdys patvirtina minėtus teorinius išvedžio- 
jimus ir praktiškai parodo etnologijos reikšmę kultūros filosofijai. Vi 
siems yra žinoma, kad pagrindinė Spenglerio kultūros filosofijos ideja 
yra kultūros tipų uždarumas ir pastovumas. Spengleriui kultūra išauga 
gimtojoje savo aplinkoje ir tik joje išsiplėtoja. Apie jokį kultūros kelia- 
vimą, apie jokius kultūros junginius Spengleris nežino. Tuo tarpu mo- 
dernioji etnologija jau yra aiškiai įrodžiusi, kad šitoji teorija neturi jo- 
kio realaus pagrindo. Spenglerio nepasisekimo priežastis kaip tik ir buvo 
ta, kad savo tyrinėjimus jis rėmė daugiausia aukštąja kultūra, beveik 
visiškai nepaisydamas pirminės kultūros. Apie primitiviųjų žmonių gy- 
venimą Spengleris turėjo labai savotišką supratimą. Jam atrodė, kad 
pirminė kultūra nėra nei organizmas nei organizmų suma, ir kad primi- 
tiviąsias tautas daugiau jungiančios negativios žymės, kaip kultūros 
panašumas. Primitivioji kultūra esanti chaotiška ir menkos vertės“. 

Tai ir buvo pati pagrindinė Spenglerio teorijos silpnybė. Savo pasau- 
lio morfologijos apmatuose jis išskyrė labai plačią ir labai turtingą pri- 
mitiviąją kultūrą ir tuo pačiu pakasė savo filosofijai pamatus. Osva!- 
das Menghin'as, baigdamas didžiulį savo veikalą apie akmens am- 
žiaus kultūrą, prisimena Spenglerio teoriją ir sako: „Kiekvienas, kuris 
ėjo plačiais šitos knygos keliais, turėjo galingai pajusti vieną dalyką: 
aiškų istorinio vyksmo ryšį nuo pat pradžios ligi šios dienos. Tautybės 
vieningumu sujungta kultūra visuomet auga iš kultūros, kalba visuo- 
met iš kalbos, rasė visuomet iš rasės. Patį augimą arba dinaminę vyks- 
mo būklę mes sunkiai galime pasekti. Dažniausiai mes turime rankose tik 
statines aplinkybes. Vis dėlto didžiosios linijos yra pakankamai aiškios, 
kad mums leistu pažinti, jog jaunesnysis dalykas visados atsiranda iš 


1. Zeitschrift fur Vėlkerpschychologie u. Soziologie, 389 p. 1925. 
2. Die geistige Kultur der Naturvėlker, 1 p. Leipzig u. Berlin 1914. 
3. Plg. Untergang des Abendlandes II, 38—41 p. Miinchen 1922. 

senesniojo. Kartais mes galime susekti net tapsmo priežastis. Todėl 
Spenglerio teorija apie augmeninį kultūros savarankiškumą niekados 
negali būti per daug paneigta. Ji galėjo atsirasti tik dėl putlaus pirminių 
dalykų nežinojimo“*. — Tas pats Menghinas kitoje vietoje vėl sako, kad 
„kas nori filosofuoti apie istoriją, turi nepraleisti pirminės istorijos, nes 
kitaip jį tyko pavojus, prikalbėti gražių nesąmonių, kaip Spengleris. ku- 
riam tai, ką mes šitoje knygoje išdėstėme, neegzistuoja“. 

Todėl ir šitoji studija yra atsiradusi, kaip rezultatas pastangų pra: 
dėti kultūros filosofijos tyrinėjimus nuo pačių pirmųjų žmogaus kultū- 
ros žygių. Praėjusiais mokslo metais, skaitydamas kultūros filosofijos 
kursą, autorius priėjo prie problemos apie lyties vaidmenį kultūrinėje 
kūryboje. Ir čia jis pastebėjo, kad žmogaus lytiškumas jau nuo pat pir- 
mųjų žmonijos gyvenimo dienų turėjo lemiančios įtakos visam kultūri- 
niam gyvenimui. Totemistinis ir matriarchatinis kultūros tipas buvo pa- 
grįstas vienos arba antros lyties dvasiniu primatu. Šitoji problema buvo 
galima šiek tiek pakenčiamiau išspręsti tik santykyje su pirmine kul- 
tūra. Tai kaip tik ir pastūmėjo autorių filosofiškai patyrinėti pirminės 
kultūros pradmenis. 

Reikia pripažinti, kad šiuo metu toksai darbas nėra lengvas. Dabar- 
tinė etnologija, nors jau yra labai daug laimėjusi, dar pati gyvena savo 
formavimosi periodą, ir nevisos teorijos dar yra, kaip reikia, patikrintos 
ir įrodytos. Iš kito šono, šiuo metu dar nėra pakankamai realios medžia- 
gos iš dvasinio primitiviųjų žmonių gyvenimo, arba šitoji medžiaga dar 
tebėra išbarstyta atskiruose straipsniuose ir specialiose monografijose. 
Nespecialistui etnologui, kuris nori pasinaudoti tik tikrais daviniais, 
yra labai sunku pasirinkti tai, kas jau yra tikra. Todėl ir šita autoriaus 
studija dar yra tik pirmieji apmatai. Ji gal yra net tik sintetinė pir- 
minės kultūros apžvalga, nurodant vieną kitą gilesnį josios pagrindą ir 
padarant vieną kitą kultūros filosofijos išvadą. Kultūros ciklų teorija 
šių dienų etnologijoje jau yra tikrai įsitvirtinusi, ciklai jau yra gana 
aiškiai aprėžti, taigi jau galima bandyti pažvelgti į šitų ciklų pagrindus 
ir ieškoti giliausių jų priežasčių. Vis dėlto tai yra tik pirmas bandymas 
— su visais savo trūkumais ir silpnybėmis. 


2. Kultūros išsiplėtojimo padalinimas 


Tyrinėdami pirminę kultūrą, visų pirma turime žinoti, kurią vie- 
tą ji turi apskritai kultūros plėtotėje, ir koki yra jos pačios pagrindiniai 
tipai, etnologijos šiandien vadinami ciklais, arba ratais. 


+. Weltgeschichte der Steinzeit, 61 p. Wien 1931. 
5. op. cit. 609 p. 

Norint vykusiai padalinti žmonijos kultūros išsiplėtojimą, 2 
eilėje reikia surasti šiam padalinimui pagrindą. 

Istorijos moksle ligi mūsų dienų būta įvairių padalinimų. Mes žino- 
me, kad istorinis žmonijos vyksmas, paprastai, yra dalinamas į senovės, 
vidurinių amžių ir naujųjų laikų tarpsnius. Gal būt šitas padalinimas 
yra geras, kaip darbo hipotezė. Bet jis neparodo realių kultūros išsiplė- 
tojimo periodu. Jo pagrindas yra neaiškus ir dažnai nevienodas. Solo v- 
jovas žmonijos išsiplėtojimą skirstė į tris tarpsnius: 1) viršinės vie- 
nybės, 2) suskilimo ir 3) vidinės vienybės. Šitas padalinimas gali būti 
pateisintas ir pagrįstas. Bet jis pasikartoja kiekvienoje beaugančiojė 
būtybėje, todėl žmonijai, kaip tokiai, nėra charakteringas ir, be to, žmo- 
nijos visumoje jis yra labai sunkiai apčiumpamas. H. Wronskis žmo- 
nijos išsiplėtojimo kelyje matė ketvertą periodų: 1) kūninio, arba fi 
zinio, gėrio amžius, 2) viešojo, arba teisybės, gėrio amžius, 3) religinio 
ir moralinio gėrio amžius ir 4) antgamtinio, arba dvasinio, gėrio am- 
žiuss. Nesunku pastebėti, kad šitas suskirstymas yra paremtas švietimo 
progresizmu ir neturi pateisinimo gamtinėje mūsų tikrovėje. 

Gerą kultūriniam žmonijos išsiplėtojimo padalinimui pagrindą yra 
suradęs sakytasis O. Menghinas, būtent: žmogaus santykius su 
gamta. Jis teisingai sako, kad „galima ramiai tvirtinti, jog išsiplėtojimas 
esmine savo dalimi glūdi gamtos apvaldyme“". To, žinoma, nebūtų gali- 
ma pasakyti apie visą istorinį žmonijos vyksmą. Žmonijos istorija yra 
kur kas daugiau, kaip tik žmogaus santykiai su gamta arba su pasau- 
liu. Istorijai priklauso ir žmogaus santykiai su Dievu. Kultūra ir religija 
yra dvi pagrindinės ir esminės istorinio žmogaus reiškimosi lytys. Bet 
kiek tai liečia kultūrą, Menghino požiūra gali būti visiškai : palEibią ir 
priimta. 

Kultūra ir yra ne kas kita, kaip kūrybinis žmogaus santykiavimas 
su gamta, arba žmogaus kūryba. Berods, gamtos apipavidalinimo ir for- 
mavimo momentas nėra vienintelis kultūrinėje kūryboje. Vis dėlto jis 
yra labai ryškus ir pirmutinis ne tik loginėje, bet net ir laikinėje tvar- 
koje. Kiek žmogui kūrybos metu pasiseka apvaldyti prigimtąjį objektą, 
tiek jis gali objektivuoti kūrinyje savo dvasią ir realizuoti vertybes. Ir 
kiek visa žmonija pasidaro gamtos valdovė, tiek ji sugeba pateisinti ir 
vykdyti savo paskyrimą. „Subicite terram et dominamini“ yrą pirmuti- 
nis žmogaus ir visos žmonijos uždavinys. 

Todėl Menghino bandymas žmonijos plėtotės padalinimui pagrindo 
ieškoti Žmogaus santykiuose su gamta yra visai pagrįstas. Keitimasis 


6. Plg. Dėveloppement progrėsif et but final de VHumanitė, Paris 1861. 
7. op. cit. 610. 

žmogaus santykiavimo su pasauliu keičia visą kultūrinį jo gyvenimą ir 
tuo pačiu sukuria atskirus periodus, šitam gyvenimui išaugant. Pasirem- 
damas bendru savo teigimu, Menghinas suranda tris būdus, kuriais žmo- 
gus gali santykiuoti ir iš tikro santykiuoja su ge.mta: 

. 1. žmogus, kaip gamtos vaikas( Naturkindschaft), 

2. žmogus, kaip gamtos brolis (Naturverbridung), 

3. žmogus, kaip gamtos vaikas (Naturbeherrschung). 

Pirmojo tarpsnio metu žmogus gyvena gamtoje tarsi motinos įščio- 
se. Jis ima tik tai, ką jam duoda pati gamta. Jis ne tik nėra atsistojęs 
priešais gamtą, kaip subjektas priešais objektą, bet net nesijaučia. kaip 
lygus su lygiu. Gamta jį supa iš vidaus ir iš viršaus. Šitos stadijos žmo- 
gus yra tikras gamtos kūdikis. 

Antrojo tarpsnio metu žmogus virsta gamtos veikimo dalyviu. Jis 
santykiuoja su gamta, kaip lygus su lygiu, jis įsijungia į gamtini vyks- 
mą ir išgyvena jį, kaip turintį sielą, kaip žmogui priešingą arba drau- 
gišką. 

Trečiojo tarpsnio metu žmogus pradeda reflektuoti apie savo san- 
tykius su gamta. Gamta jam dabar virsta objektu, kurį žmogus apdirba, 
tvarko ir keičia. Filosofija, valstybė ir technika šiuo metu pasirodo, kaip 
idėjinio, visuomeninio ir materialinio pasaulio apvaldymo ženklais. F. 
Kern'as šitą tarpsnį teisingai vadina žmonijos išsivadavimo periodu“. 
Kultūrai šitas tarpsnis turi nepaprastos reikšmės, nes jis gaivalingą, 
savotiškai sugamtintą antrojo tarpsnio kūrybą palenkia protingam ir 
saikingam principui. 

Pati pirminė kultūra šių dienų etnologijoje yra, paprastai, skirsto- 
ma į keletą skirtingų periodų. Šiuo tarpu mums svarbu yra tik pradinė, 
arba pagrindo kultūra (Grundkultur) ir vidurinės, arba kamieno kultū- 
ros (Stammkultur), pirmasis tarpsnis (frūhe Stammkultur), nes tik šiuo 
metu kultūros tipai yra gryni ir aiškūs. Viduriniame ir vėlybajame ka- 
mieno kultūros (mittlere u. spžte Stammkultur) tarpsnyje kultūros tipai 
jau yra susimaišę, jų vaizdas nublukęs ir todėl kultūros filosofijai yra 
jie mažiau vertingi, kad ir etnologijai jie turi didelės reikšmės, kaip kul- 
tūrų sklaidos įrodymai. Taigi, mūsų tyrinėjimas apims tik pigmejų kul- 
tūrą ir nomadinį, totemistinį bei matriarchatinį ciklus. 


3. Kultūros ciklo supratimas 


Kultūros ciklų teorija, pradėta Graebner'io, tobulinta W. 
Sechmidt'o ir daugybės kitų etnologų, remiasi kultūros ciklo sąvoka. 


3. Plg. op. cit. 610—12 p. 
9. Archiv fur Kulturgeschichte, 11 p. 1927. 

Moderniosios etnologijos atstovai, tyrinėdami primitiviąsias tautas įvai- 
riuose žemės rutulio kraštuose, pastebėjo, kad, nepaisant didelio tarp jų 
atstumo, pasitaiko tarp jų įvairių kultūrinio gyvenimo tapatybių. Dau- 
gybė kultūros elementų arba yra visiškai tie patys, arba tiek panašūs, 
kad apie jų artimumą negali būti abejonės. Jeigu šių dienų etnologai ne- 
priima A. Bastian'“o. teorijos apie savaimingą bendrų kultūros ele- 
mentų atsiradimą, jie yra priversti visai logiškai teigti, kad kultūros 
bendrumas rodąs kitados buvusį žmonių vieningumą, kad kitados turėję 
būti tam tikri kultūros centrai, iš kurių kultūriniai elementai paplito 
toliau arba buvo keliaujančių tautų išnešioti. 

Toksai įvairių kultūros elementų bendrumas kaip tik ir leidžia etno- 
logams kalbėti apie kultūros ciklus. Jei tie patys elementai yra randami 
ir Azijoje, ir Afrikoje, ir Australijoje, ir Amerikoje, aišku, kad šituos 
elementus turinčios tautos priklauso tam pačiam kultūros ciklui. Kultū- 
70s ciklas yra visuma kultūrinio gyvenimo tam tikrų žymių. Kas šitas 
žymes turi, tas ir priklauso vienam arba kitam ciklui. Kultūros ciklas 
yra sudaromas ne iš vienos kurios kultūros srities, bet iš visų. Tik visų 
arba net daugumos tų pačių žymių atradimas leidžia tą ar kitą primitivių 
žmonių grupę priskirti tam ar kitam ciklui. Todėl W. Schmidtas ir 
sako, kad „kultūros ciklu vadiname šitų atskirų kultūros sričių visu- 
mą“10. Pr. Dovydaitis kultūros ciklą taip apibrėžia: „Kultūros ra- 
tu, arba cikliumi, vadinami kultūros daiktų atitikimai materialinėje, dva- 
sinėje ir dorinėje srity, drauge sudarą grupę ir rasti išsimėlę atskiruose 
žemės kraštuose arba net ir visoje žemėje“ 11. 

Šiandien etnologija yra suradusi ir aprašiusi keletą tokių pirminės 
kultūros ciklų. Visų pirma čion pridera pradinė kultūra, arba pigmejų, 
kultūra, kurią O. Menghinas vadina dar ir medžio kultūra. Jau jos plė- 
troje yra apsireiškusios trys atskiros srovės, kurios vėliau sukūrė tris 
savotiškus, visai istorijai didelės reikšmės turėjusius, kultūros ciklus. 
Šitos trys pradinės kultūros srovės, pasak Menghino, yra šios: 

1. eskimoidų kultūra, arba kaulinė kultūra (Knochenkultur), 

2. tasmanoidų kultūra, arba ašmeninė kultūra (Klingenkultur), 

3. australoidų kuliūra, arba pleištinė kultūra (Faustkeilkultur). 

Šitos trys kultūros kryptys, išaugusios iki tam tikro laipsnio, sukūrė 
tris žinomus ciklus: 

1. nomadinį ciklą, arba gyvulių augintojų kultūrą, 

2. totemistinį ciklą, arba medžiotojų kultūrą, 

3. matriarchatinį ciklą, arba žemdirbių kultūrą. 


10, Volker und Kulturen, 70 p. Regensburg 1924. 
11, Soter, 10 p. 1924. 
2, op. cit. 196 p. 

Jau iš šitos schem.s matyti, kaip pati pradinė kultūra skyla į tris 
tipus ir kaip iš jų išauga trys dideli ir visoje žemėje paplitę kultūros 
ciklai. Pradinės kultūros tipai sudaro etnologijoje vad. pagrindo kul- 
tūrą, o sakyti trys ciklai pridera kamieno kultūros ankstybajam tarps- 
niui. Iš kitos pusės, visa pradinė kultūra yra kilusi žmogaus, kaip gam- 
tos vaiko, periode, o kamieno kultūra priklauso žmogaus, kaip gamtos 
brolio, periodui. 

Aprašyti šitų visų tipų žymes, surasti jų pagrindus ir juos išaiškinti 
kaip tik ir bus tolimesnis šitos studijos uždavinys. 


Pirmas skyrius: PRADINĖ KULTŪRA 


Turinys: I. Pradinės kultūros sąvoka ir pobūdis: 1) pra- 
dinės kultūros supratimas, 2) pradinės kultūros materiali- 
nis šonas, 3) pradinės kultūros dvasinis šonas. II. Pradinės 
kultūros tarpsniai: 1) vidurinis tarpsnis: pigmejų kultūra; 2) 
vėlybasis tarpsnis: eskimoidų, tasmanoidų ir australoidų kul- 
tūra. — III. Pradinės kultūros pagrindai: 1) neišsidiferencia- 
vęs žmogiškumas, 2) antgamtės primatas, 3) žmogus, kaip 
gamtos vaikas. 


I. PRADINĖS KULTŪROS SAVOKA IR POBŪDIS 


1. Pradinės kultūros supratimas 


Pradinė kultūra nėra tas, kas ir pati pirmoji žmonijos kultūra. Kad 
ir būtų labai įdomu — etnologijos pastangos visados eina šita kryptimi 
— ištirti pačius pirmuosius kultūrinius žmogaus žingsnius, bet, deja, 
gamta mums nepaliko jokių pėdsakų. Apie pačią pirmąją žmogaus kul- 
tūrą mes tuo tarpu nieko nežinome. Todėl nors teoretiškai pradinė, arba 
pagrindo, kultūra apima trejetą tarpsnių: ankstybąjį, arba pačią pirmąją 
kultūrą (Urkultur), vidurinį, arba pigmejų kultūrą, ir vėlybąji, arba 
eskimoidų, tasmanoidų ir australoidų kultūrą, praktiškai, bent etnolo- 
gijos srityje, pradinės kultūros tyrinėjimai galima taikyti tik dviem pas- 
kutiniams tarpsniams. Apie pirmąjį galima tik filosuofuoti, remiantis 
bendrąja kultūros koncepcija, nes jokių konkrečių duomenų etnologija 
ligi pat šių dienų mums nėra davusi. Ar tai yra tik atsitiktinumas ar iš 
viso pirmojo žmogaus kultūra pasireiškė tik jo dvasios viduje, šiandien 
mes dar negalim pasakyti nieko tikro. 


Galima spėti, kad antroji teigimo pusė turi tvirtesnį pagrindą. Kas 
eina žmonijos plėtotės keliu atgal, nesunkiai gali pastebėti, kad juo toliau 
leidžiamės atgal į amžių gilumas, tuo viršinė kultūra darosi silpnesnė. 
Viršinė kultūra yra visados susijusi iš esmės su materialinio pasaulio 
apvaldymu. Tuo tarpu šitas apvaldymas kaip tik yra atvirkščiai propor- 
cingas žmonijos jaunumui. Menghinas turi daug tiesos pirmąjį žmogų 

vadindamas gamtos vaiku, kuris viską iš josios ima, bet kuris jai dar 
nieko neduoda ir josios dar nepalenkia savo reikalams. 

Bet to nebūtų galima pasakyti apie vidinės kultūros plėtotę. Čia net. 
galima pastebėti atvirkščią procesą arba bent tokį, kuris nerodo nuola- 
tinės pažangos. Vėliau, lygindami pagrindo kultūrą su kamieno kultū- 
ra, matysime, kad vidinės kultūros atžvilgiu pagrindo kultūra stovi žy- 
miai aukščiau už kamieno kultūrą. Bet viršinės kultūros atžvilgiu ši pa- 
staroji žymiai pralenkia pirmąją. Todėl jeigu jau vidurinio pradinės kul- 
tūros tarpsnio gyvenimas viršiniais laimėjimais yra labai skurdus, tai ką 
besakyti apie ankstybojo tarpsnio kultūrą. Apie pigmejus vargiai ką 
galėtume šiandien žinoti, jeigu jie patys nebūtų mums Apvaizdos nuos- 
tabiu būdu išlaikyti. 

Pigmejų kultūra yra medžio kultūra. Tuo tarpu medis nėra tokia 
medžiaga, kuri galėtų atskleisti tolimų amžių vaizdą. Pigmejų protėviai, 
kaip galima spėti iš viso žmonijos kelio, bus turėję dar menkesnę viršinę 
kultūrą, ypač materialinėje srityje. Vidinės kultūros atžvilgiu jie galėjo 
būti gal net kultūringesni už dabartinius pigmejus. Žmogiškosios dvasios 
grynumas tuomet dar nebuvo paliestas gendančių tradicijų ir papročių. 
Bet šitos kultūros mes šiandien neturime nė žymių, ir apie ją galime tik 
spėlioti. Vis dėlto tikriau yra manyti, kad pati pirmoji žmonijos kultū- 
ra telkėsi daugiau žmogaus dvasios viduje, kad žmogus visų pirma savo 
dvasia stengėsi įsigyventi ir įprasti jam naujame pasaulyje. "Todėl jis 
mažiau kreipė dėmesio į gamtos apvaldymą, į viršinės kultūros kūrimą. 
Šiandien užtat mes apie šitą kultūrą ir nežinome nieko. Dvasiniai laimė- 
jimai žlunga su pačiais žmonėmis, o materialinių padarų tuo metu dar, 
tur būt, nebūta. Jeigu eolitų problema būtų išspręsta Bourgeois'o 
prasme, būtent, kad jie vis dėlto yra žmogaus rankų padarai, tuomet, 
gal būt, materialinės kultūros atžvilgiu ankstybasis pradinio gyvenimo 
tarpsnis taip pat būtų palikęs savo žymių. Bet ir tuomet žymės būtų labai 
menkos. .. 


Neturėdami jokių duomenų apie patį pirmąjį pradinės kultūros 
tarpsnį, esame priversti sustoti tik ties dviem paskesniais tarpsniais. 
Pradinė kultūra yra seniausia mums žinoma žmogaus kultūra. Bet nega- 
lima būtų sakyti, kad ji yra pirmutinė kultūra. Didelis jos senumas ir, 
galimas daiktas, tiesioginis josios susilietimas praeityje su pačia pirmąja 
kultūra padaro ją ypatingai vertingą ir etnologiniu ir filosofinių atž- 
vilgiais. Jos ištyrimas atskleidžia tuos kelius, kuriais ėjo žmonija iki 
aukštosios kultūros, ir sykiu parodo tuos pradmenis, kurie glūdi kiekvie- 
nos kultūros pagrinduose. T 

2. Pradinėskultūrosmaterialinisšonas 


Viršinio gamtos apvaldymo atžvilgiu pradinė kultūra stovi žemiau- 
siame laipsnyje. Tiesa, gamtos parengta medžiaga čia jau pradedama 
apdirbinėti. Pigmejai pasigamina reikalingiausius daiktus iš. medžio ir iš 
sraigių kiautelių. Eskimoiduose yra sutinkami dirbiniai iš kaulų. Tas- 
manoidai ir australoidai savo įrankiams vartoja akmenis. Vis dėlto visi 
šitie materialinės kultūros laimėjimai liečia tik pačius paprasčiausius ir 
pačius kasdieniškiausius daiktus. Visi jie yra skiriami kuriam nors čia 
pat siekiamam tikslui. Šiame žmogaus kultūros tarpsnyje dar sunkiai 
galima įžiūrėti objektivų kultūros pobūdį. Materialinė kultūra čia yra 
kuriama utilitariniam tikslui. Šiuo atžvilgiu materialinis pradinio gy- 
venimo šonas yra reikalo kultūra. 


a. Ūkis 

Ūkis, arba ekonominė kultūra, yra pirmasis ir drauge simbiozinis 
kultūros laipsnis. Jame glūdi visos aukštesnės lytys, kurios vėliau išsi- 
skleidžia atskiromis kultūrinėmis formomis. Iš kito šono, ūkis visados 
yra materialinė atrama aukštesnei kultūrai. Ekonominio gyvenimo san- 
tvarka turi reikšmės ne tik materialinei kultūrai, kas aišku savaime, bet 
didelė jo įtaka, tegul ir netiesioginė, žymu ir dvasinės kultūros srityje. 
Todėl pradinės kultūros ūkio žymių atskleidimas daug ką paaiškina apie 
šitos kultūros pobūdį. 

Bendriausioji pradinės kultūros ūkio žymė yra jo natūralumas. 
Pradinės kultūros ūkis iš esmės yra pasisavinamasis. Pozitiviai tai reiš- 
kia, kad šio tarpsnio žmonės save aprūpina tik tuo, ką jiems duoda gam- 
ta. Pati gamta čia padengia stalą, o žmonės tik naudojasi. Tai yra savo- 
tiškas, Menghino žodžiais tariant, parazitizmas, „kuris būtų gyvuliškas, 
jeigu jam nebūtų naudojamos tokios priemonės, kurios žmogų iškelia 
neapsakomai aukščiau už gyvulį“!3. Tiesa, šitos priemonės, kaip maty- 
sime, kalbėdami apie techniką, yra labai kuklios. Vis dėlto jos aiškiai 
rodo žmogaus dvasios norą įsigalėti gamtiniame pasaulyje, panaudojant 
gamtos parengtą medžiagą kovai su ja pačia. 

Negativiniu atžvilgiu pasisavinamasis ūkis reiškia, kad šio tarpsnio 
metu nedirbama žemė ir neauginami gyvuliai. Tiesa, augmeninis ir mė- 
sinis maistas sudaro pagrindinius pradinės kultūros žmogaus mitybos 
produktus. Vis dėlto šitie produktai čia yra imami tiesiog iš gamtos. 
Kad žmogus pats pasigamintų, kultivuodamas žemę ir sodindamas bei 
prižiūrėdamas augmenis arba augindamas ir liuobdamas gyvulius, to pra- 
dinėje kultūroje nerandame. Vienas kitas atsitikimas, kad pigmejai Af- 


15. op. cit. 610 p. 

rikoje šiek tiek kultivuoja bananus arba kad jų palapinėse randama 
vištų, yra skoliniai iš kaimyninių negrų. Net ir šuo, kuris sutinkamas 
beveik visose pigmejų giminėse, P. Sechebestos manymu, yra skoli- 
nys, kad ir iš labai senų amžių'4. Žemės dirbimas ir gyvulių auginimas 
jau yra pirmutinis gamtos apvaldymo tarpsnis. Tuo tarpu tokio apval- 
dymo pradiniam žmogui kaip tik trūksta. 

Labai charakteringas ir visai problemai reikšmingas yra lyčių da- 
lyvavimas šitame pradiniame ūkyje ir jo darbuose. Apskritai, pradinės 
kultūros ūkis yra ryškaus šeimyninio pobūdžio. W. Koppers teigia, 
kad „juo tauta yra primitivesnė ir juo labiau jos ūkis yra pasilikęs pasi- 
savinamajame laipsnyje, tuo aiškesnis yra jos ūkio naminis — šeimy- 
ninis charakteris. Tai tinka ne tik mitybos produktų produkcijai, bet ir jų 
konsumacijai... Šeimos nariai, pirmoje vietoje vyras ir moteris (mais- 
to) parūpina, ir tie patys šeimos nariai su vaikais sunaudoja“!5. Šeima 
yra savotiškas ūkiškas vienetas. Todėl tas pats Koppers ir sako, kad 
„tai, kas pačių primitiviausių žmonių mityboje krinta į akį, yra norma- 
lus šeimos komunizmas, kuris yra labai tolimas ir išsigimusiam bendra- 
jam komunizmui ir sykiu individualiniam maisto ieškojimui“16. Pradi- 
nės kultūros šeima sutelktinėmis pastangomis maisto gaminasi ir bendrai 
paskui jį naudoja. Kaip pavyzdį galima paminėti, kad Afrikos pigmejai 
surinktus šliužus ir kirminus rezervuoja tik moterims ir mažiems vai- 
kams. Tuo tarpu varles ir termitus valgo abi lytys, nes jas renka ir vy- 
rai ir moterys!?. 

Parūpinant maisto, vyro ir moters funkcijos pradinėje kultūroje 
yra pasidalinusios pagal vidinius jų prigimties palinkimus. Vyras ap- 
rūpina šeimą mėsinių maistu, moteris — augmeniniu. Vyras yra gyvulių 
medžiotojas, moteris — augmenų rankiotoja. Taip yra pasidalinęs eko- 
niminis pradinės kultūros darbas. Šitas pasidalinimas yra įvykęs ne pa- 
gal darbo sunkumą, bet pagal moters ir vyro prigimtį, nes, kaip pastebi 
W. Sehmidtas, „ši medžioklė ir šis rankiojimas yra veikiau pramo- 
ga arba lengvas jėgų lavinimas, kaip darbas“!8. Vyras jau nuo pat žmo- 
nijos vaikystės yra susirišęs su gyvuliais,o moteris — su augmenimis. 
Iš vyro kultūros vėliau išaugo aukštesnioji organizuota medžioklė ir gy- 
vulių auginimas. Tuo tarpu moteris buvo žemės kultūros pagrindėja. 
Apie vidinius vyro dvasios santykius su gyvuliais ir moters dvasios su 
augmenimis kalbėsime vėliau, nagrinėdami totemistinį ir matriarchatinį 

14, Plg. Forschungen u. Fortsehritte, 303 p. 1936. nr. 25. 

15, Volker u. Kulturen III, 402 D. 

16. op. cit. 406 p. 

17. Plg. Schebesta op., cit. 304 p. 
: 18, Yėlker und Kulturen III, 191 p. 

kultūros ciklą. Šiuo tarpu galime tik pastebėti, kad šitie vidiniai santy- 
kiai. jau užsimezga pradinėje kultūroje, pasireikšdami savotišku darbo 
pasidalinimu. Kad vyras tapo medžiotoju, o moteris augmenų rankio- 
toja, tai čia nebuvo atsitiktinis dalykas ar viršinių aplinkybių padaras. 
bet gilus žmogaus prigimties dualizmo reiškinys, kuris jau net pačiame 
priinitiviausiame kultūros laipsnyje atskleidžia lyčių ypatybes, jų pasky- 
rimą ir vidinę jų dvasios struktūrą. 


Pasisavinamasis ūkio charakteris apsprendė visą materialinį pradi- 
nės kultūros gyvenimą. Nedirbdamas pastoviai žemės ir neaugindamas 
gyvulių, pradinės kultūros žmogus buvo priverstas keliaut iš vienos vie- 
tos į kitą, nes gamta, kad ir labai yra gausi, vis dėlto neamžinai gali pa- 
tenkinti vienoje vietoje gyvenančius žmones. Todėl nuolatinis klajojimas, 
kuris yra charakteringas pradinei kultūrai, yra pasisavinamojo ūkio pa- 
daras. Nomadizmas ir pasisavinamasis ūkis yra susijęs pačioje savo pri- 
gimtyje. 

Tas pats pasisavinamasis ūkis padarė, kad pradinės kultūros žmo- 
nės galėjo gyventi tik nedidelėmis grupėmis. Didelių masių negali išmai- 
tinti jokia aplinka. Didelėms masėms taip pat labai sunku persikelti iš 
vienos vietos į kitą. Užtat šitas pradinės kultūros susmulkėjimas turėjo 
didelės reikšmės visuomeninio gyvenimo išsiplėtojimui. Čia buvo padėti 
stiprūs šeimos pamatai, nes visas gyvenimas tuomet telkėsi aplinkui 
šeimos židinį. Čia buvo išryškinta ir įtvirtinta privatinės nuosavybės są- 
voka. Šeimos komunizmas savo esmėje buvo sveikai suprastai nuosa- 
vybei tik palaimingas, nes pats pasisavinimas galėjo šitą nuosavybės są- 
voką pastūmėt į vienašališką individualizmą. Šeimos bendruomenės dva- 
sia šitą individualizmą kaip tik ir atsvėrė. ' Žinoma, ' pasisavinamasis 
ūkis turėjo ir visuomeninio gyvenimo minusų. Valstybiniam gyvenimui 
susiformuoti jis nebuvo palankus, nors pradmenų pakankamai turėjo, 
pav. rengimas sutelktinių medžioklių arba žvejybų. Taip pat materiali- 
nės kultūros skurdas grįžtamąja įtaka buvo pasisavinamojo ūkio pada- 
ras. Augmenų rankiojimas ir individualinis gyvulių gaudymas reika- 
lavo labai maža prisirengimo ir įrankių. Todėl šitoks ūkio charakteris 
nestūmė žmogaus kuogreičiausiai apvaldyti gamtą ir ją palenkti savo 
reikalams. s 


b. Technika, 


Technikos laipsnis dar labiau parodo žmogaus įsigalėjimą gamtoje, 
kaip ūkis. Jau iš anksto galima numatyti, kad pradinio žmogaus charak- 
teris nežadėjo jam aukšto technikos išplėtojimo, net jei šitą plėtotę ir 
neimsime šių dienų prasme. Technikiniai: -pradinės.. "kultūros laimėjimai 

yra labai kuklūs. Bet dėl to jie nėra nė kiek mažiau vertingi. Juose glūdi 
įteigtos pirmutinės žmogaus pastangos apvaldyti gamtą ir pavergti žemę. 

Ugnies vartojimas yra žinomas visoms pradinės kultūros tautoms. 
Bet nevisos ją moka pasigaminti. Andamaneziečiai, pavyzdžiui, ugnies 
pasidaryti nemoka. Jie ją saugo visuomet ir šiam darbui atsideda visi 
šeimos nariai. Tos tautos, kurios sugeba ugnį pasigaminti, tai atlieka 
trejopu mechaniniu būdu: 1) brūžinimu, kada trinama vienas medžio 
gabalas į antrą; 2) sukimu, kada medžio smaigas.smarkiai sukamas pri- 
spaustas prie medžio gabalo; 3) skėlimu, kada ugnis išskeliama iš ak- 
mens kito akmens pagalba. Cheminis ugnies pagaminimo būdas pradinei 
kultūrai yra visiškai nežinomas. : 

Ugnis žmonijos kultūrai yra svarbiausias atradimas. Šito gamtos 
gaivalo pajungimas žmogaus reikalui buvo pirmas gamtos apvaldymo 
žingsnis. Tai suprantame ne tik mes. Tai suprato ir pirminis žmogus, 
ugnies gavimą apipindamas savotiškais mitais. Visų tautų mitologijose, 
kuriose tik liečiama ugnies kilmė, ugnies atradimas suprantamas, kaip 
vagystė arba klasta. Vienuose mituose ugnis yra pavagiama vyro, ki- 
tuose — moters, trečiuose ją parneša žmonijai legendarinis paukštis. 
Ugnies tikroji tėvynė laikoma esanti dangus. Visuose šituose mituose 
glūdi slaptas žmogaus nujautimas, kad gamtos apvaldymas kultūrinėmis 
priemonėmis yra savotiškas įsibrovimas į nepaliestas kosmo paslaptis. 
Ugnies pajungimas yra viso šito įsibrovimo, viso kultūrinio žmogaus 
darbo simbolis. 

Kuriuo būdu pirminis žmogus priėjo prie ugnies, etnologija neturi 
aiškaus atsakymo. Galimas daiktas, kad jo dėmesį į šį gaivalą atkreipė 
pati gamta. Viena tik aišku, kad, kaip W. Koppers sako, „ir ugnies 
vartojimas, ir josios pagaminimas... slepia savyje kažką specifiškai 
žmogiško ir intencionalaus“19. Ugnies pagaminimas ir vartojimas ap- 
reiškia žmogaus ideją, kurią jis stengiasi realizuoti ugnies pagalba. Ug- 
nies pajungimas savam tikslui buvo pirmas gamtos jėgų įkinkymas žmo- 
gaus tarnybon ir, kaip toks, todėl kultūros filosofijos atžvilgiu yra Tabai 
reikšmingas. 

Pradinės kultūros įrankiai ir ginklai yra pirmoje eilėje ūkiško po- 
būdžio. Būdamas pasisavinamojo ūkio tarpsnyje, pradinės kultūros žmo- 
gus savaime nukrypo į tokius įrankius,kurie jam padėtų kuo lengviau- 
siu būdu pasigaminti ir pasiieškoti maisto. Lankas ir strėlės, ietis ir 
mušamosios buožės visų pirma buvo skiriamos ne karui su savo gimine, 
bet tai buvo įrankiai, kuriais galima pasiekti žvėris. Iš ginklų pradinc 
kultūra pažįsta: lanką, ietį, strėlę, buožę, mėtyklę ir sviedžiamąjį peilį. 


19, Volker u. Kuilturen, 431 p. 

Nevisi šitie ginklai yra vartojami visose pradinės kultūros tautose. Et- 
nologai pastebi net savotišką pasidalinimą. Vieni, kaip pigmejai ir pig- 
moidai, vartoja šaunamuosius ginklus (lanką ir strėlę), antri, kaip tas- 
maniečiai ir bumerango kultūros atstovai (australiečiai) — sviedžia- 
muosius ginklus (bumerangą, sviedžiamąji peilį). Šitas pasidalinimas, 
sakoma, įvykęs dėl aplinkos sąlygų. Miškuotose vietose sviedžiamieji 
ginklai turį labai maža reikšmės, nes medžiai ir krūmai juos tuojau su- 
laiką. Tuo tarpu strėlė galinti taikinį lengvai pasiekti ir per krūmus. Bet. 
galimas daiktas, kad čia turėjo įtakos jau prasidėjusi kultūros diferen- 
ciacija pagal lyties persvarą, nes, kaip matysime vėliau, šaunamieji 
ginklai yra charakteringi totemistiniam ciklui, o sviedžiamieji — ma- 
triarchatiniam. Tuo tarpu bumerango kultūra kaip tik ir yra matriar- 
chatinio ciklo pagrindėja. 


Įrankio sukūrimas buvo pirmas materialinės kultūros laimėjimas. 
Įrankis nėra tik paprastai priemonė. Kai žmogus vieną akmenį skilia į 
kitą ir gauna ugnies, šitie akmens dar nėra ugnies gaminimo įrankiai. 
Jie yra tik grynos gamtinės priemonės. Įrankiui reikia formos vienybės, 
kurią duoda žmogus ir tuo pačiu joje įterpia tam tikrą mintį ir tam 
tikrą tikslą. Įrankis apreiškia iš vieno šono fizinio žmogaus prado nega- 
lią, iš antro — dvasios galybę. Kūno atžvilgiu įrankio sukūrimas yra 
ženklas, kad gamta žmoguje, kaip sakoma, yra padariusi faux pas, kad 
dvasios reikalavimai neranda kūne tinkamos atramos ir tinkamo paten- 
kinimo. Tada dvasia, tarsi, išeina iš kūno, pasigelbsti jo animaline jėga 
ne tam, kad jau formuotų pasaulį, bet tam, kad parengtų sau atramą iš 
gamtos medžiagos: dvasia kuria įrankį ir jį įduoda į kūno rankas. Dva- 
sia, pirma, kaip tobulina gamtą, patobulina savo prigimtį — bent virši- 
niu būdu. Per įrankį dvasia įeina ten, kur ji negali įeiti per kūną. Įran- 
kio sukūrimas yra pirmas žmogaus dvasios galybės ženklas. Įrankis 
pagelbsti dvasiai ne tik objektivuotis gamtoje, bet ir iš gamtos išsiva- 
duoti. Kai dvasia veikia tik per kūną, o kūnas paklūsta gamtai visu plotu, 
dvasia tuo pačiu yra gamtos absorbuojama. Kai ji pradeda veikti per įran- 
kį, ji ištraukia kūną iš gamtos valdžios ir per jį patį iš josios išsilaisvina. 
M. Scheler'is yra teisingai pasakęs, kad „žmogaus įrankiai ir maši- 
nos vis daugiau ir daugiau duoda laisvo laiko Dievo kontempliacijai ir 
Dievo meilei“20. Įrankis yra pirmutinė materialinė sąlyga idealinei kul- 
tūrai. Šiuo atžvilgiu pradinė kultūra, iš tikro, buvo pagrindo kultūra, nes 
įrankių sukūrimu čia buvo padėti pamatai visai aukštesnei kultūrai. 


20. Vom Umsturz der Werte I, 296 p. Leipzig 21919. 

3. Pradinės kultūros dvasinis šonas 


Dvasinė pirminių žmonių kultūra yra žymiai pralenkusi materialinę 
kultūrą. Dvasinės kultūros esmė yra dvasios įsigalėjimas fizinėje žmo- 
gaus prigimtyje. Galimas daiktas, kad pirminio žmogaus prigimtis dar 
nebuvo tiek atsipalaidavusi nuo dvasinio principo, kiek tai įvyko vėliau, 
ir todėl dvasinės kultūros kūrimas čia ėjo žymiai sparčiau, kaip kamieno 
kultūros metu. Šiandien evoliucionistinės mokyklos tvirtinimas, kad 
pirminis žmogus esąs artimiausias gyvuliui, jau yra visiškai sugriau- 
tas. Šių dienų etnologijoje vis labiau įsigali pažiūra, kad dvasinės kul- 
tūros atžvilgiu žmonijos plėtotėje esama ne tik pažangos, bet ir atžan- 
gos. Lyginant pradinę kultūrą su kamieno kultūra, tokia atžanga kaip 
tik ir yra pastebima. Pradinio žmogaus dvasinė kultūra, bent savo prad- 
menyse, yra tokia, prie kurios žmonija grįžo tik po ilgų klaidžiojimų ir 
skaudžių patyrimų. Atskirų sričių pavyzdžiai patvirtins šitą bendrą tei-- 
gimą. 


a. Šeima 


Šeimos gyvenimas yra pirmas žingsnis iš gamtos į kultūrą. Šeimoje 
susibėga stiprūs įgimtieji polinkiai ir sykiu stiprūs dvasios reikalavimai. 
Kaip šitie du pradai santykiuoja su vienas antru, katro primatas prade- 
da imti viršų šeimos gyvenime, nuo to pareina ir tolimesnė dažnai visos 
dvasinės kultūros išaugimo eiga. Evoliucionistinės mokyklos šalininkai 
buvo smarkiai pabrėžę įgimtųjų polinkių persvarą ir beveik vienintelį 
viešpatavimą pradinės šeimos gyvenime. Promiskuitetas, poligamija ir 
monogamija jiems buvo aiškūs šeimos plėtotės tarpsniai. Tuo tarpu šių 
dienų etnologija jau yra šituos tarpsnius atsukusi atvirkščia kryptimi. 
Žmonija žengia ne iš promiskuiteto per poligamiją į monogamiją, bet 
iš monogūamijos per poligamiją prie promiskuiteto, jei prisiminsime mo- 
derniųjų laikų teorijas ir vis labiau įsigalinčią panseksualizmo dvasią. 
„Žiaurios fantazijos, sako W. Schmidtas, apie seniausias vedybų for- 
mas, kai vyras pagautas kūninės aistros, pagrobia jėga moterį ir buože 
daužo tuos, kurie jam pasipriešina, šiandien jau nebeišsilaiko“?!. 

Pats pradinės šeimos sudarymas yra nuostabiai žmogiškas ir pa- 
prastas. Du žmones moterystėn suveda ne kas kita, kaip abiejų išvidinis 
palinkimas. W. Schmidtas pasakoja daugybę pavyzdžių, kurie įrodo, kad 
pradinėje kultūroje mergaitė laisvai teka už to, kuris jai patinka, kad 
jaunikaitis, norėdamas vesti, visų pirma turi gauti mergaitės sutikimą, 


21, Volker u. Kulturen III, 159— 160 p. 

tik paskui kalbėtis su josios tėvais2?. Nei žmonos pirkimo nei josios 
pagrobimo pradinė kultūra nežino. Šitie papročiai yra jaunesniųjų kul- 
tūrų padaras. Žmogaus asmens laisvė moterystę sudarant čia yra aiškiai 
ir gražiai gerbiama. 

„Pradinės moterystės gyvenimo forma yra griežtai monogaminė. Ji 
yra iš esmės priešinga kiekvienam evoliucionistinės mokyklos teigimui. 
Jeigu pasitaiko išimčių, tai jos dažniausiai yra skoliniai iš jaunesniųjų 
kultūrų, ypač iš totemistinio ciklo, su kuriuo pradinės kultūros tautos ne 
kartą yra susidūrusios savo gyvenimo eigoje. Šitas griežtas pradinės 
šeimos monogamiškumas yra tvirtas įrodymas, kaip pati žmogaus prigim- 
tis, jeigu ji tik nėra paliesta išsigimusių tradicijų, savaimingai susikuria 
tokią moterystės formą, kurią skelbia Apreiškimas ir už kurią kovoja 
visų amžių geriausios dvasios žmonės. Čia taip pat matyti, kad Apreiš- 
kimo skelbiama moterystės forma yra ne kas kita, kaip tik pozitivus ir 
įsakmus parodymas bei atskleidimas to, kas glūdi pačioje Žmogaus pri- 
gimtyje ir kas amžių bėgyje esti aptemdoma bei iškreipiama. 


Tas pat reikia pasakyti ir apie moterystės patvarumą. Sykį suda- 
ryta moterystė, ypač jei atsiranda vaikų, pradinėje kultūroje yra laikoma 
pastovi ir neišardoma. "Taip pat yra griežtai saugojama moterystės 
ištikimybė23. Svetimoteriavimas yra dažniausiai baudžiamas abiejų pusių 
mirtimi. Visi, kurie tik bent truputį pažįsta pradinės kultūros šeimą, 
negali atsistebėti vienu dalyku: iš kur galėjo praėjusiame šimtmetyje 
kilti promiskuiteto ideja ? 


Ieškodami pagrindinės priežasties, dėl ko pradinė šeima yra- tokia 
gryna ir tokia žmogiška, palyginus ją su jaunesniųjų kultūrų šeima, tu- 
rėsime pripažinti, kad šito grynumo ir žmoniškumo versmė yra vyro ir 
moters vienodas traktavimas visame pradinės kultūros gyvenime. Lyčių 
vaidmuo gyvenimo srityse čia yra laikomas lygios vertės, kad ir nely- 
gios formos. Berods, kaip matėme, kalbėdami apie pradinės kultūros ūkį, 
darbai jau yra pasidalinę ir pradinėje kultūroje. Bet jie yra pasidalinę 
pagal vidines kiekvienos lyties savybes. Jie nėra viršinių aplinkybių 
padaras ir nereiškia vienos arba antros lyties primato. Moteris rūpinasi 
savo padangte ir augmeniniu maistu. Bet dėl to ji nėra niekinama. Tapusi 
motina, ji įgyja net ypatingų teisių. Motinos autoritetas pradinėje šei- 
moje yra labai didelis. Lyčių dvasia pradinėje kultūroje dar gyvena an- 
timoje sintezėje, ir iš šitos sintezės kaip uk kyla moterystės i ir apskritūi 

22, Op. cit. 160 p. 

23, Gražių pavyzdžių, kaip jaunimas šiam reikalui yra auklėjamas, rasime, „kal- 
bėdami apie iniciacijas. 

šeimos gyvenimo savybės: laisvas suėjimas moterystėn, monogamija, mo- 
terystės patvarumas ir ištikimumas. 


b. Ugdymas 


Dėl tvarkingo moterystės gyvenimo gimdytojų santykiai su vaikais 
tampa labai vidiniai, tuo būdu esti padedamas geras ugdymui pagrindas. 
Berods, ugdymas pradinės kultūros gyvenime yra daugiau auginimas, 
kaip auklėjimas arba lavinimas. Vis dėlto būtų per siaura visą primiti- 
viųjų ugdymą suvesti tik į auginamąją funkciją. Kad ir auginamasis 
pobūdis yra žymus, bet tikrojo auklėjimo pradmenų jau yra labai aiškių. 
Lavinimo funkcija primitiviųjų ugdyme gal labiau yra apleista, kaip kuri 
kita.  Mtnologija žino tik vieną pavyzdį, kur mokymas esti atliekamas 
sistemingai. Tai medaus rinkimas Ceylono Weddų tautoje. Šitas darbas 
yra labai sunkus ir pavojingas. Jis reikalauja daug drąsos ir apsukrumo. 
Be to, medus yra svarbiausias Weddų valgis ir mainų objektas. "Todėl jį 
rinkti moko smulkmeniškai ir sistemingai. "Tuo tarpu visa kita vaikai 
mokosi patys pavyzdžiu ir pamėgdžiojimu. 

Ieškodami motyvų, kurie pirminį žmogų verčia ugdyti savo vaikus, 
rasime jų keletą. Visų pirma ugdymas yra išgyvenamas, kaip gyvenimo 
būtinybė. Jaunos kultūros būtis labai priklauso viršinių aplinkybių. 
Vaikai gali gyventi tik tada, kai jie yra išugdyti. Tai pareiga vaikų at- 
žvilgiu. Šalia jos pirminis žmogus jaučia pareigą ir bendruomenės atžvil- 
giu, nes ugdymas patikrina ir bendruomenės išlikimą. Šalia šių motivų 
galima aiškiai pastebėti ir religinis motyvas. Pirmiausia žmogus ugdymą 
išgyvena ir kaip Aukščiausios Būtybės įsakymą. Todėl A. Mairon'as 
teisingai sako, kad „nors ugdymas yra pakreiptas utilitaristine linkme, 
vis dėlto jis yra suprantamas ir kaip šventos pareigos įvykdymas“.?4 
Vadinasi, pirminio žmogaus ugdymas nėra tik instinktivus jausmas ir 
instinktivus noras rūpintis jaunąja karta, ką pastebime gyvulių pasaulyje. 
Šalia šio pedagoginio instinkto pirminis žmogus labai aiškiai apreiškia ir 
pedagoginę meilę, kuri jau yra dvasios padaras: iš dvasios kilęs ir į dvasią 
krypstąs. 

Ugdymo veikėjai pradinėje kultūroje pirmoje eilėje yra gimdytojai, 
paskui giminės ir vyresnieji. Bendruomenės reikšmė čia yra didelė. Bet 
ji ugdo nesąmoningai. Čia ji turi visai kitokios įtakos, kaip, pav., tote- 
mistiniame cikle, kur yra vad. jaunimo namai. Bendruomeninis pradas 
pradinėje kultūroje pasirodo iniciacijose, apie kurias kalbėsime netrukus. 


24, Eine Untersuchung iiber die Erziehung bei den primitiven Vėolkern der nie- 
deren Jūger u. Sammler, 84 p. Steyl 1928. 

Mokytojų ir specialistų auklėtojų pradinė kultūra neturi. Kaip apskritai 
pradinėje kultūroje nėra profesijų, taip nėra nei pedagoginės profesijos. 

Ugdymo tikslai pradinės kultūros ugdyme toki: kūno išaugimas, 
įsigijimas gyvenimo praktikai reikalingų žinių ir sugebėjimų, klusnumas 
ir pagarba tėvams bei senesniesiems, tiesa, susivaldymas ir altruizmas. — 
Pagrindinės ugdymo priemonės yra: pagyrimas, papeikimas ir bausmė. — 
Ugdymo metodas yra savaimingas pasisavinimas arba asimiliacija. —- 
Udymo matyvai: vaiko ir bendruomenės gerovė bei Aukščiausios Būtybės 
reikalavimas. 


Šalia šitos bendros ugdymo charakteristikos reikia skyrium pami- 
nėti vieną specialią pradinės kultūros ugdymo sritį, būtent, iniciacijas. 
Iniciacijomis yra vadinamos ypatingos apeigos, kuriomis jaunimas yra 
įvedamas į suaugusiųjų gyvenimą ir supažindinamas su jo principais bei 
paslaptimis. Kol vaikas auga, tol daugiausia rūpinamasi jo kūnu. Tuo 
tarpu iniciacijos yra, tarsi, dvasinis viso ugdymo atbaigimas. Čia pasi- 
rodo, kad pradinės kultūros žmonės supranta, jog vienas tik kūno išau- 
gimas dar nepadaro žmogaus suaugusio, kad reikia dar ir dvasią subran- 
dinti tam tikra mistine — magine, vadinasi, aukštesne įtaka. "Tik tada 
žmogus turi teisę dalyvauti suaugusiųjų gyvenime. Todėl iniciacijos susi- 
deda iš iškilmingų ir dažnai paslaptingų švenčių bei ceremonijų, kuriose 
glūdi įterpta visa giminės struktūra, jos pasaulivaizdis ir pasauližiūra, 
jos dorovė ir religija. Visas šitas dvasinis giminės turtas iniciacijų metui 
esti atveriamas jaunimui, jam perteikiamas ir pavedamas saugoti bei 
perteikti toliau. Iniciacijos yra, tarsi, savotiški naujokynai, kuriuose 
jaunimas esti parengiamas rimtiems gyvenimo žygiams. Iniciacijomis 
ugdymas baigiasi. Dabar jaunimo niekas jau nebežiūri ir nebeauklėja. 
Jis jau pats atsako už savo veiksmus ir už visą savo gyvenimą. 

Iniciacijos turi trejetą pagrindinių momentų: teorinį, praktinį ir 
asketinį. "Teorinis momentas apima pamokymus, kurie yra duodami jau- 
nimui iniciacijų metu ir kurie liečia svarbiausias gyvenimo sritis. 'Teori- 
nio momento ilgumas ne visur yra vienodas. Ugnų Žemėje jis būna tik 
pačios šventės metu. "Tuo tarpu Australijoje jis trunka ištisus mėnesius, 
kol galop vyresnieji įsitikina, kad jaunimas jau pakankamai yra supratęs 
giminės pareigas ir principus. į 

Pagrindinė iniciacijos teorinio momento mintis yra padaryti iš kan- 
didato į suaugusius gerą žmogų. Svarbiausi nurodymai yra toki: 1) ne- 
ribotas altruizmas, tarpusavis pasigelbėjimas ir senelių, vaikų bei ligonių 
priežiūra; 2) vyresniesiems ir gimdytojams pagarba; 3) darbštumas ir 
ištikimumas; 4) širdies gerumas ir draugiškumas; 5) taikingas gyveni- 
mas moterystėje. - 

Pavyzdžiai gali parodyti, kokios aukštos moralės ir kilnios dvasios 
yra persunkti šitie pamokymai. „Jei tu netrukus vesi ir turėsi palapinę, — 
kalbama jaunimui, — ir jei pas tave ateis kitas ir ims tavo sraigių, 
žuvų ar vėžių, kurie kepa ugnyje, tu neturi pykti. Atvirkščiai, tu turi 
dėl to džiaugtis, nes tau garbė, jei svetimas tavo palapinėje valgo. — Jei 
esi lauke ir matai aklą žmogų, kuris neranda kelio, imk jį su savimi ir 
nuvesk ten, kur jis nori. — Jei girdi lauke verkiantį vaiką, kurį gimdytojai 
pametė, išeik, paimk jį ant rankų ir nunešk gimdytojams atgal. Taip 
turi daryti ir tada, net jei tas vaikas būtų tavo priešo. Vaikas juk ne- 
kaltas, jei judu negalita sugyventi. Jei tu nuneši savo priešui vaiką, 
jis tai pastebės ir bus tau dėkingas. Jis sakys: tasai negali būti blogas 
žmogus, ir judu susitaikinsita, kaip pridera. — Tu neturi užmušti jokio 
žmogaus, nes kitaip ir tave nudės, kaip šunį. — Jei negali sugyventi su 
žmona, nemušk jos, bet geriau pamesk. — Tu neturi vogti, nes kas vagia, 
yra kito nekenčiamas. Kai kalba seni žmonės, klausyk dėmesingai, kad 
ir tau būtų nuobodu , nes ir tu būsi senas, ir tau bus nemalonu, kai 
jaunimas tavęs neklausys“. . 

Praktinis iniciacijų momentas susideda iš tam tikrų darbų, kuriuos 
jaunimas turi atlikti vyresniųjų prižiūrimas. Berniukai eina su vyrais 
į laukus, mokosi svaidyti ietis, statyti spąstus, gaudyti žvėris ir t.t. Mer- 
gaitės eina su moterimis į mišką rinkti uogų ir vaisių. Jos mokosi taip 
pat pinti krepšius, pasigaminti drabužius ir visa kita, kas yra pavesta 
moteriai. Berods, visų šitų darbų jaunimas esti pramokęs ir iki iniciacijų. 
Šiuo metu jų žinios tik papildomos ir nukreipiamos tiesiog į praktinį gy- 
venimą. Iki tol jaunimo darbai buvo tik žaidimas. Dabar prasideda 
rimtas ir sunkus darbas. 

Asketinis iniciacijų momentas yra skiriamas specialiai doriniam 
jaunimo paruošimui. Jis susideda iš įvairių praktikų, kurios grūdina 
valią ir auklėja jauno žmogaus būdą. Beveik visose pradinėse tautosė 
jaunimas iniciacijų metu turi pasninkauti, būti klusnus, ramus. Lytys 
šiuo metu yra visiškai perskiriamos. Jų gyvenimo uždaviniai yra kitoki, 
todėl jos ir rengiamos yra skyrium. 

Mergaičių asketinis parengimas yra savotiškesnis ir dar ryškesnis, 
kaip berniukų. Čia galima pastebėti tai, ko naujųjų laikų pedagogai 
reikalauja iš mergaičių auklėjimo. Kai tik mergaitė subręsta ir kai jai 
pasirodo pirmosios menstruacijos, josios auklėjimu pradinės tautos ypa- 
tingai rūpinasi ir jai įsako įvairių asketinių pratybų. Senesnės moterys 
supažindina mergaites su motinos ir žmonos pareigomis. Menstruacijos 
dienomis yra reikalaujama, kad mergaitė būtų susitelkusi, kad visus dar- 
bus taip lygiai stropiai dirbtų, kaip ir pirma, pasninkautų, tylėtų, nesi- 
dairytų aplinkui, kad padėtų savo kaimynėms ir, apskritai, kad būtų 


20 A. Maceina, Pirminės kultūros pagrindai 


pasirengusi patarnauti. ,,„Tu turi, — sakoma mergaitėms, — keltis anksti 
rytą.  Watauneiwa (Aukščiausios Būtybės vardas Ugnų Žemėje) tave 
mato, tingine! Watauneiwa tave nubaus, tu anksti mirsi, jei būsi miegalė. 
ugnį. Žiūrėk, kad padėtum senoms moterims ir mergaitėms, jei joms ko 
trūksta. Kai ištekėsi, būk savo vyrui klusni ir ištikima žmona. Jei 
vyras tave pamirštų ir nueitų su kita moterimi, nemanyk, kad tu gali eiti 
taip pat su kitu vyru. "Tu kantriai luktelk. Anksčiau ar vėliau tavo 
vyras susipras ir grįš pas tave. Ir jei ras, kad tu, nieko nepaisydama, buvai 
jam ištikima, tuomet jis bus tau dėkingas ir džiaugsis, ir judu vėl gyven- 
site ramybėje. Nešūkauk dėl niekų, nepasakok visko kitiems, ką girdėjai, 
nes tuo kitus sukiršinsi“. 


c. Visuomeninis gyvenimas 


Pradinėje kultūroje su visuomeniniu gyvenimu ir su jo institucijomis 
žmogus visų pirma susiduria iniciacijų metu. Todėl iniciacijos yra ne 
tik ugdymo atbaigimas, bet drauge įvedimas ir į visuomeninį — valsty- 
binį gyvenimą. Pats šitas gyvenimas ir jo formos yra paprastos, nors 
kartu labai reikšmingos ir prasmingos. Pradinės kultūros valstybė at- 
"siremia į šeimą ir į šeimų sambūrius. Etnologija šiandien dar neturi 
įrodymų, kad šeimų sambūriai savo ruožtu būtų susitelkę dar į didesnes 
sąjungas ir būtų valdomi vieno viršininko. Iš pradinės kultūros tautų 
tik andamaneziečiai turi kažką panašaus. Atrodo, kad ten ištisos gimi- 
nės turi savo vadą, kuris sykiu su žmona naudojasi ypatingomis privi- 
legijomis ir teisėmis, nedirba paprastų darbų, nes juos jam atlieka nevedę 
vyrai ir netekėjusios moterys. 

Visose kitose tautose tokių vadų ir viršininkų etnologija negali įro- 
dyti. Taip pat atskirų šeimų sambūrių viršininkai niekados neturi didelės 
valdžios. Visuose svarbesniuose reikaluose jie turi pasiklausti senesniųjų 
nuomonės ir jų pritarimo. Tokio viršininko santykį su senesniųjų taryba 
W. Schmidtas lygina su seimo ir jo pirmininko santykiais.25 Seimo pir- 
mininkas tarybą tvarko, bet ne sprendžia. Pradinės valstybės viršininko 
autoritetas yra pagrįstas jo asmens ypatybių pranašumu. Jis yra, pa- 
prastai, iškilęs savo drąsa, savo apsukrumu, -orientacija ir sumanumu. 
Tai nėra kokio aristokratinio luomo atstovas. Luomų pradinėje kultū- 
roje visiškai nėra. Luomams susidaryti pradinės kultūros gyvenimas yra 
visiškai nepalankus. "Turtas čia, kaip buvo minėta, daugiau yra šeimos 
arba šeimų sambūrio nuosavybė, kaip individo. Iš kito šono, šitas turtas 
daugiausia yra maisto atsarga, kuri nėra ir negali būti didelė. Todėl 


26, Plg. Volker u. Kulturen, 178 p. 

turtingųjų ir vargšų versmė pradinėje kultūroje yra beveik panaikinta. 
Čia nėra jokių progų praturtėti ir tuo būdu įsigyti didesnės valdžios. 

Nesant luomų, nėra pavojaus vieniems iškilti ir pavergti kitus. 
Todėl pradinės kultūros gyvenime vergija — net ir paprasčiausiu pavi- 
dalu — nėra žinoma. Nežinomi nė su jąja surišti papročiai, toki kaip 
žmonių medžioklė ir prekyba, mergaičių grobimas, žiaurus elgesys su 
pavergtaisiais ir t.t. Laisvės meilė yra ryški visų pradinės kultūros žmo- 
„nių ypatybė, ir šitos laisvės per daug nesuvaržo nei šeimų sambūrio virši- 
ninkai nei senesniųjų tarybos. Kariniai žygiai vieno šeimų sambūrio 
prieš kitą yra didelė retenybė. Pradinės kultūros žmonės neturi jokių 
nedraugingų jausmų svetimiesiems. Atvirkščiai, kaip jau buvo minėta, 
iniciacijų metu įdiegiama svetimųjų pagarba ir vaišingumas. "Todėl pra- 
dinės kultūros valstybėlių, jei jas taip galima pavadinti, santykius etno- 
logija vaizduoja labai taikingai, tiesiog net idiliškai. 

Altruizmas yra pagrindinė visuomeninio pradinės kultūros gyvenimo 
taisyklė. Apie jokį homo homini lupus pradinėje kultūroje negali būti 
nė kalbos. Atvirkščiai, socialinė pagalba ten yra tokia, iš kurios galėtų 
daug ko pasimokyti ir mūsų dienų kuritativinis veikimas.  Rūpinimasis 
šeima, vaikais, silpnaisiais, ligoniais ir pasenusiais yra labai išaugęs ir 
sutinkamas visose pradinės kultūros tautose. Apie jokį silpnų berniukų 
ar mergaičių išmetimą arba senesiųjų žudymą, kas sutinkama kamieno 
kultūros tautose, pradinėje kultūroje visiškai negirdėti. Etnologai pasa- 
koja apie tokius socialinės meilės darbus, kurie parodo didelį visų silp- 
nesniųjų gerbimą ir jais rūpinimąsi. A. W. Howitt'as, geriausiai pa- 
žistąs piet. Australijos primitiviuosius, rašo, kad jis matęs, kaip Delebura 
giminėje viena negalinti paeiti senelė buvo jos giminės vyrų iš eilės ne- 
šiojama ligi pat josios mirties. Mirė ji sulaukusi 60 metų amžiaus. Taip 
pat dažnai pasitaiko, kad grįžusieji iš medžioklės grobi pasidalina visi 
lygiomis, kad nebūtų skriaudos tiems, kurie turėjo mažesnį pasisekimą. 


Norint trumpai charakterizuoti visuomeninį pradinės kultūros gy- 
venimą, galima būtų pasakyti, kad jis yra išplėstas šeimyninis gyvenimas 
su visomis savo ypatybėmis, su savo dėsniais, su savo paprastumu ir 
siuurumu. Jis nėra demokratiškas tąja prasme, kad čia kiekvienas indi- 
vidas kištųsi į jo santvarką. Čia vis dėlto yra viršininkai tie, kurie yra 
pralenkę kitus arba savo amžiumi arba kitomis brangintinomis asmens 
savybėmis. Bet, iš kito šono, čia nėra nei despotiškos vado diktatūros, 
kuri randama kamieno kultūros valstybėje. Tai, pasakytume, patriar- 
chalinė santvarka, kur vadas arba senesniųjų taryba vykdo tėvo funkcijas 
ir turi tėvo autoritetą bei valdžia sykiu su tėviškąja meile Vei rūpes- 
tingumu. 

Visuomeninio gyvenimo apžvalga mes baigiame pradinės kultūros 
charakteristiką. Ji dar nėra pilna. Jai dar trūksta doros ir religijos. 
Bet tai iš vieno šono yra labai platūs dalykai, iš antro — jie nejeina 
tiesioginiu būdu į kultūros filosofijos sritį. Religija, vis tiek ar ji bus 
net ir primitivi, yra aukštesnis dalykas už kultūrą ir todėl negali būti 
kultūros filosofijos objektas. Ją todėl čia ir praleidžiame. Gal kada 
nors pasitaikys progos panagrinėti pirminės religijos pagrindus, tuomet 
pradinės kultūros religija bus viena iš grindžiamųjų. sa 

Trumpai sutraukiant visa, kas iki šiol buvo pasakyta apie pradinę 
kultūrą, galima būtų jos svarbiausias žymes taip apibūdinti: 

1. Pradinės kultūros ūkis yra pasisavinamasis ir šeimyninis. Jame 
darbas yra padalintas tarp vyro ir moters pagal vidines jų dvasios 
savybes. 

2. Pradinės kultūros technika yra ūkiško pobūdžio. Ugnies naudo- 
jimas ir įrankių sukūrimas yra pagrindas aukštesnėms kultūros lytims 
atsirasti ir susiformuoti. Šiuo atžvilgiu pradinė kultūra yra pagrindo 
kultūra. 

3. Pradinės kultūros šeima yra laisvai sudaroma, monogaminė ir 
patvari. Vyro ir moters teisės yra lygios, kad ir jų funkcijos yra skir- 
tingos. Nei vyriškosios nei moteriškosios lyties primato pradinėje šei- 
moje nėra. 

4. Pradinės kultūros ugdymas yra drauge reikalo ir pareigos funk- 
cija. Asimiliacinis ugdymo pobūdis yra vyraujantis, nors auklėjimo mo- 
mentas taip pat labai ryškus, ypač iniciacijų metu. 

5. Pradinės kultūros visuomeninis gyvenimas reiškiasi šeimų sam- 
būriais. Šitie sambūriai yra tvarkomi patriarchaliniu būdu. 


II. PRADINĖS KULTŪROS TARPSNIAI 
Jau esame minėję, kad pradinė kultūra yra skirstoma į tris tarps- 
nius: ankstybąji, vidurinį ir vėlybąjį. Apie pirmą mes nieko neži- | 
nome. Jis sudaro pačią pirmutinę ir pačią ankstybiausią žmonijos kultūrą. 
Bet šitos kultūros mes neturime jokių pėdsakų. Todėl mums reikia pasi- 
tenkinti, panagrinėjus tik vidurinį ir vėlybąjį tarpsnį. 


I. Vidurinis tarpsnis: pigmejų kultūra 


. Pati seniausia mums žinoma kultūra yra pigmejų, arba medžio, kul- 
tūra.  Josios įtvirtintojas etnologijoje ir gynėjas yra W. Schmidtas.?9 


26, Plg. Die Stellung der Pygmžen-Vėlker in der Entwicklungsgeschichte des 
Menschen, Stuttgart 1910. 

Remdamasis tuo, kad pigmejų tautelės yra nustumtos į mažiausiai derlin- 
gas ir sunkiai prieinamas vietas, kad visas jų gyvenimas negali būti 
išvestas iš aplinkinių tautų, nes šių pastarųjų jis yra žymiai menkesnis. 
ypač dvasinės kultūros atžvilgiu, kad tarp pigmejų tautelių kultūros yra 
labai didelių panašumų, kurie negali būti išaiškinti atsitiktinėmis aplin- 
kybės, bet suponuoja vieningumą, Schmidtas padarė visai logišką išvadą, 
kad pigmejai yra atskiras kultūros ciklas ir kad šitas ciklas yra seniausias 
iš visų žinomų kultūrų. Berods, Schmidtas norėjo įrodyti, kad pigmejai 
yra tikrieji žmonijos protėviai, kad jie yra pirmieji žemės gyventojai, 
kad, norėdami žinoti, kaip gyvena pirmasis žmogus, mes turime kreiptis 
į pigmejus. Patys naujausi tyrinėjimai kiek pataisė šią Schmidto pažiūrą. 
Naujausioji etnologija nedrįsta teigti, kad pigmejai iš tikro yra buvę 
mūsų protėviai. Galimas daiktas, kad pigmejų kultūra yra tolimesnio 
žmonijos plėtojimosi padaras. "Todėl etnologai labiau linksta pigmejų 
kultūrą laikyti viduriniu pradinės kultūros tarpsniu, kaip pačiu anksty- 
buoju. 

Vis dėlto niekur nėra įrodyta, kad antrasis Schmidto teigimas, esą, 
pigmejai yra seniausia mums žinoma žmonių giminė, būtų neteisingas. . 
Atvirkščiai, ši pažiūra yra vis labiau patvirtinama. Tiesa, šiandien ne- 
neigiama, kad pigmejų kultūroje esama nemaža skolinių. Vis dėlto „be 
jų dar yra ištisa eilė kultūros gėrybių, kurios gali būti vadinamos pigmejų 
kultūra“,27 sako Schebesta. Tą patį patvirtina ir O. Menghinas. 
Jis sako, kad „religinio ir socialinio pigmejų gyvenimo visuma mums 
atskleidžia tokių žymių, kurių negalima išvesti iš susilietimo su aplinki- 
nėmis tautomis ir kurios net yra griežtai priešingos aplinkai. Dėl to 
pigmejų kultūrą, kaip pastovų kultūros ciklą, tik tas gali iš pasaulio 
pašalinti, kas įrodys, kad šitų savybių visumoje nėra. Bet šitoks įrody- 
mas dar niekam nėra pasisekęs“.25 Tas pats Menghinas, vesdamas para- 
lelę tarp pigmejų ir mikrolitinės kultūros, pastebi (491 p.), kad „Schmidto 
pigmejų teoriją archeloginė medžiaga esmiškai patvirtina. Čia esama 
tam tikrų pataisų, bet visumoje ji yra teisinga“.29 Pigmejų kultūrą ga- 
lima visai tikrai laikyti esant seniausia, kad ir ne pačia pirmąja žmonijos 
kultūra. 

Pigmejų kultūra yra charakteringa visomis tomis žymėmis, kurias 
iškėlėme, kalbėdami apie bendrąjį pradinės kultūros pobūdį. Čia iškel- 
sime tik vieną kitą viršinę žymę, kuri yra charaktaringa pigmejų ciklui. 

Pigmejų, kaip ir visos pradinės kultūros, ūkis yra pasisavinamasis. 


27. Forschungen u. Fortschritte, 303 p. 
25. Weltgeschichte der Steinzeit, 483 p. 
29. op. cit. 491—492 p. 

Jie minta tuo, ką randa, dar nesugebėdami gamtos dalykų perdirbti. Nei 
žemės nedirba nei gyvulių neaugina. Dalis pigmejų moka ugnį pasiga- 
minti. Bet didelė dalis nemoka, todėl ugnį nešiojasi visur, kur tik keliau- 
ja. Ugnies vertinimas ir josios kilmės aiškinimas yra apvilktas padavi- 
mais ir legendomis. Lankas ir strėlė yra, dažnai sakoma, charakterin- 
giausia pigmejų kultūros išraiška. Sugebėjimas šaudyti iš lanko jau bu- 
vo žinomas ir senovėje. Graikų gydytojas Ktesias (400 m. pr. Kr.) 
rašė, kad 3000 nykštukų tarnauja Indijos karaliui dėl savo sugebėjimo 
šaudyti iš lanko. Kai kurie etnologai linksta manyti, kad lankas yra spe- 
cialiai pigmejų išradimas, nors Schebesta neseniai surado Afrikos 
pigmejų, kurie buvo ginkluoti tik ietimis 30. Galimas daiktas, kad įvai- 
rios gyvenimo aplinkybės privertė šituos pigmejus pamesti savo pirminį 
ginklą, o imtis stipresnio — ieties. Taip pat galima prileisti, kad ietis 
yra skolinys iš didžiaūgių negrų. 

Savo kūno pigmejai nepuošia, netepa ir netatuiruoja. Jie gyvena pa- 
lapinėse, kurios jiems tarnauja tik užuvėja arba apsauga nuo lietaus. 
Palapinės yra pusiau arba visai apvalios. Įrankiai ir indai gaminami iš 
medžio, kaulo ir sraigių kiautų. Akmuo vartojamas labai retai, ir jo ap- 
dirbimas dar labai grubus. Muzikos ir apskritai meno beveik nėra, nors 
spalvos ir ritmas juos labai džiugina. Socialiniai santykiai paprasti, tie- 
sūs. Privatinė nuosavybė, ypač judomojo turto, pripažįstama ir prakti- 
kuojama. Atskirų giminių gyvenimo ir maitinimosi vietos aiškiai atskir- 
tos. Vagysčių beveik niekados nepasitaiko. Moterystė, kai atsiranda vai- 
kų, paprastai, nėra išardoma. Ji yra monogaminė. Giminių vedybos drau- 
džiamos. — Mirusieji gerbiami ir laidojami žemėje. Tikėjimas į vieną 
Aukščiausią Būtybę yra sutinkamas visur. Šitai Būtybei yra aukojamos 
aukos, ypač vad. pirmonių aukos. 

O. Menghinas pigmejų kultūrą vadina medžio kultūra *!. Pa- 
prastai, archeologijoje yra manoma, kad pirmoji žmogaus kultūra buvu- 
si akmens kultūra, kad paskui ėjusi bronzos ir galop geležies kultūra. 
Menghinas stoja prieš tokią pažiūrą ir teigia, kad žmogus savo gyveni- 
mo pradžioje visų pirma naudojosi pačios gamtos pagamintais arba bent 
pradėtais įrankiais iš medžio ir kaulų. ' Archeologiškai šitą pažiūrą įro- 
dyti yra sunku, nes medžio kultūros palaikų žemėje kaip ir nerandama. 
Sakome, kaip ir, nes vis dėlto šiokių tokių žymių esama, ir jos leidžia net 
grynai archeologiškai spėti apie pačią pirmąją medžio kultūrą **. Etno- 
logija šitą pažiūrą patvirtina žymiai geriau. Pigmejų kultūra, kaip mi- 


30. Plg. O. Menghin, op. cit. 596 p. 
31, op. cit. ibd. 
32, op. cit. 89—91 p. 

nėjome, yra laikoma seniausia kultūra. "Tuo tarpu pigmejai savo įran- 
kiams vartoja ne akmenį, bet medį ir kaulą. Tai kaip tik ir leidžia Menghi- 
nui pigmejų kultūrą laikyti esant medžio kultūra ir medžio kultūrą sta- 
tyti pirmoje žmonijos kultūrų eilėje. 

Pagrindinė pigmejų kultūros savybė yra nuostabus jų sugebėjimas 
prisitaikinti prie įvairiausių sąlygų ir aplinkybių. Tik šito sugebėjimo 
dėka jie galėjo išlikti tūkstančius metų, būdami nustumti į tolimiausius 
mūsų planetos užkampius. Šitas sugebėjimas taip pat yra ir jų kultūros 
skurdumo priežastis. „Šitie nykštukai, sako A. Padtberg'as, nėra 
pusiau gyvuliški arba neatbaigti žmonės. Menkas jų kultūros lobis 
kyla ne tiek iš jų nesugebėjimo, kiek iš vaikiško pasitenkinusio reikala- 
vimų nebuvimo. Pasak visų, jie yra net gyvo būdo, budrios dvasios, kuri 
nuostabiai gerai jaučiasi ją globiančioje gamtoje“. Pigmejų gyvenime 
mes užčiumpame, tarsi, liekanas to pirminio žmogaus dvasios santykia- 
vimo su gamta, kada dvasia dar nesijautė esanti gamtos antitezė. Pig- 
mejų gyvenime dvasia, tarsi, užmiršta, kad ji yra ištremta į puolusį pa- 
saulį, kurį ji turi apvaldyti, perkeisti ir patobulinti. Linksmas pasitenki- 
nimas tuo, kas yra, džiaugsmingas santykiavimas su aplinka nežadina, 
žinoma, noro šitą aplinką apvaldyti, ją palenkti savo reikalavimams, nes 
šitie reikalavimai čia yra dar labai kuklūs. Todėl pigmejų kultūra yra 1a- 
bai menka, ypač materialiniu atžvilgiu. Užtat jų kultūroje mes randame 
tai, ko jau nėra vėlybesniuose kultūros cikluose, būtent: vidinį dvasios 
ryšį su gamta. Gamtos ir dvasios dualizmo pigmejų gyvenime dar nėra 
arba jis yra dar labai nežymus. Iš šito dualizmo nebuvimo plaukia kul- 
tūros tragikos nebuvimas, bet sykiu ir kultūrinis nevaisingumas.  Kui- 
tūros filosofijai pigmejų kultūra yra reikšminga, kaip dvasios ir gam- 
tos vieningumo pavyzdys. 


2. Vėlybasis tarpsnis 


Vėlybasis pradinės kultūros tarpsnis yra jau savotiškas pigmejų kul- 
tūros išsiplėtojimas, kuriame galima pastebėti tam tikrų skilimo ženklų. 
Atrodo, kad vieninga žmonijos sąmonė ir net vieningas fizinis tipas pra- 
deda išplėtoti vidines savo užuomazgas, sukurdamas tuo būdu atskirus 
žmogaus nusiteikimus, atskiras dvasines jo struktūras, iš kurių kyla ir 
skirtingi kultūros tipai. Tiesa, šitas skilimas vėlybajame pradinės kul- 
tūros tarpsnyje dar nėra labai gilus. Visi šito tarpsnio tipai dar turi 
labai daug bendrų žymių. Visi jie dar neišeina iš bendrųjų pradinės kul- 
tūros rėmų. Vis dėlto pačiuose jų pagrinduose jau formuojasi savotiškos 
lytys, kurios vėliau pasireiškė labai skirtingais pavidalais ir nulėmė ats- 
kirų pasaulio šalių ir atskirų tautų istoriją viena arba kita kryptimi. 

Jau įvade buvo minėta, kad dabartinė etnologija vėlybąjį pradinės 
kultūros periodą skirsto į tris pagrindinius tipus: eskimoidų kultūra, 
tasmanoidų kultūra ir australoidų kultūra. Šitą suskirstymą yra parė- 
męs ir O Menghinas, kurio atskirų tipų charakteristikomis čia ir 
pasinaudosime. 


a. Eskimoidų kultūra > 

„Eskimoidų kultūra etnologijoje yra suprantama, kaip senųjų eskimų 
kultūra dar prieš jiems susiekiant su žiemvakarių indėnų kultūra. Šitas 
susisiekimas pagimdė naująją eskimų kultūrą, kuri jau yra mišinys ir: 
mūsų problemai neturi pirmaeilės reikšmės. Šitoje kultūroje yra nema- 
ža totemistinių, matriarchatinių ir nomadinių priemaišų. Vis dėlto noma- 
diniai elementai vyrauja; tai leidžia spėti, kad senoji eskimų kultūra yra 
turėjusi nomadinio pobūdžio 33, 

Svarbiausia  eskimoidų kultūros mitybos versmė yra medžioklė ir 
žvejyba. Medžiojama ietim, nors manoma, kad lankas senovėje taip pat 
buvęs jiems pažįstamas. Ugnis yra ne tik vartojama, bet mokama ir pa- 
sigaminti. Šiam reikalui ji išskeliama iš akmens arba gaunama, sukinė- 
jant nusmailintą virbą, prispaustą prie medžio gabalo. Svarbiausia gink- 
lams ir įrankiams gaminti medžiaga yra kaulas. Medis vartojamas ma- 
žiau, o akmuo tik labai retai. Todėl Menghinas, visai teisingai eskimoidų 
kultūrą laiko kaulo kultūra. Indai daromi iš gyvulių kailių. Kailiai taip 
pat vartojami ir drabužiams. 

Dvasinis eskimoidų kultūros šonas dar nėra, kaip reikia, ištirtas. 
Bet jau yra žinoma, kad jų šeima yra patriarchalinė, kad jų ugdymas 
yra labai švelnus, kad santykiai gimdytojų su vaikais yra malonūs. Aps- 
kritai, dvasinės kultūros atžvilgiu eskimoidų kultūra yra labai panaši į 
pigmejų kultūrą. Charakteringa šiai kultūrai vad. kaulų aukos. Kaip 
pigmejai aukoja savo medžioklės ir augmenų rinkimo pirmuosius laimė- 
jimus, taip eskimai aukoja gyvulių kaušus ir didesniuosius kaulus. 

Eskimoidų kultūra yra nomadinio kultūros ciklo grindėja. Jos, kaip 
ir nomadinės kultūros, centras yra Žiem. Azijoje. Iš čia eskimoidai skli- 
do pasaulyje trimis grupėmis. Vienos jų grupės dar prieš paskutinę ledų 
gadynę būta vidurinėje Europoje. Jai atstovauja protolitinė Alpių kaulų 
kultūra. Bet šita grupė didesnių pėdsakų žmonijos istorijoje nėra  pali- 
kusi. Antroji grupė buvo nukeliavusi į Indiją ir taip pat josios šiandien 
yra tik archeologiniai likučiai. Trečioji grupė pasiekė Ameriką ir čia įsi- 
kūrusi turėjo nepaprastos reikšmės visam to kontinento gyvenimui. Vė- 
lesnioji, arba naujoji, eskimų kultūra, kaip totemizmo, matriarchatizmo 

ir nomadizmo mišinys apsprendė vėliau visą Žiem. Amerikos indėnų 
kultūrą. 

Apskritai, eškimoidų kultūra, kaip ir visas nomadinis kultūros cik- 
las, į etnologiją yra įvestas tik labai neseniai. Tai yra W. Schmidto 
nuopelnas. Net ir Graebneris visą pirminę kultūrą yra dalinęs tik į 
du ciklu: totemistinį ir matriarchatinį. Tuo tarpu Schmidtas pirmutinis 
yra įrodęs, kad žmonija yra suskilusi į tris kultūros ciklus. Menghinas 
bando įrodinėti, kad šitas trilypis skilimas yra jau žymu pačioje pradi- 
nėje kultūroje. Kaip pirmieji bandymai, šitos pastangos dar nėra visai 
pavykusios, ypač kas liečia eskimoidų kultūrą. Ji, ir paskiau nomadinis 
kultūros ciklas, yra natūralus pradinės kultūros tęsinys, todėl neturi sa- 
vyje ryškiai skirtingų elementų. Bet, palygintas su kitais ciklais, tuojau 
parodo aiškų savo pobūdį. 


b. Tasmanoidų kultūra 

Neseniai išmirusieji tasmaniečiai turėjo savotišką kultūrą, kuri sky- 
rėsi svarbiausiomis savo žymėmis nuo kitų Australijos kontitento gy. 
ventojų kultūros. Menghinas mini šias charakteringas tasmanoidų kul- 
tūros ypatybes: pasisavinamasis ūkis, sena aštrių įrankių industrija 
(Klingenindustrie), savotiška pynimo technika, socialetinės iniciacijų 
šventės, laidojimas žemėje ir tikėjimas į Dievą Tėvą **. 

Tasmanoidai, kaip ir visa pradinė kultūra, minta tuo, ką randa arba 
sugauna. Privatinė nuosavybė jų gyvenime taip pat yra ryški. Ugnį pa- 
sigamina daugiausiai trindami du medžio gabalu. Akmuo, kaip įrankių 
medžiaga, tasmanoidų kultūroje yra jau gausiai vartojamas. Čia mes 
randame pirmus žmonijos žingsnius nuo medžio kultūros prie akmens 
kultūros. Čia taip pat pasirodo ir aštrių įrankių gamyba, kuri tasma- 
noidų kultūrą padaro savotiškų pradinės kultūros tipu ir atskleidžia jau 
prasidėjusį žmonijos dvasios diferenciavimąsi. 

Tasmanoidai, kaip ir visi kiti pradinės kultūros atstovai, dar yra 
klajokliai. Monogamija kaikuriose giminėse, kaip Yamana, dar aiški, bet 
kaikur prasideda ir poligamija. Iniciacijos, kaip minėta, turi dar ryškaus 
socialinio ir etinio pobūdžio. Kaikuriose giminėse sutinkamos vyrų šveri- 
tės ir šokiai su kaukėmis yra skoliniai, kad ir labai charakteringi pra- 
sidedančiam vyrų lyties primatui. Šioje kultūroje surandame ir pirmus 
bandymus dažyti kūną ir veidą. „ 

Tasmanoidų kultūra yra totemistinio kultūros ciklo pagrindėja. Tai 
rodo kaikurios apraiškos, berods, dar tik užuomazginės, bet kurių ten- 
dencija yra aiški, pav. palinkimas į techninį darbą, aštrių įrankių gamy- 

ba, pynimas. Menghinas pažymi, kad įrankio ašmens forma paskutiniame 
savo plėtotės periode labai prisiartina prie totemistinės formos 35. Taip 
pat poligamijos apraiškos yra labai charakteringos, kaip rodančios arti- 
mą ryši su totemistine dvasia. Todėl ir materialinėje kultūroje (aštrus 
įrankis, pynimas) ir dvasinėje kultūroje (poligamija) tasmanoidai yra 
kiek nutolę nuo pigmejų kultūros ir perėję į paskutinį pradinės kultūros 
tarpsnį, kuris tiesiog susisiekia jau su kamieno kultūra, sukurdamas šiai 
pastarajai pagrindus. Iš tasmanoidiško pagrindo kaip tik ir išsiplėtojo 
totemistinis kamieno kultūros ciklas. 


c. Australoidų kultūra 

Australijos kontinento kultūra iš sykio atrodo esanti labai vieninga. 
Tai priklauso nuo ekonominių sąlygų, kurios padarė visai šios šalies 
kultūrai niveliuojančios įtakos. Bet gilesnis tyrinėjimas parodė, kad tai, 
kas yra vadinama Australijos kultūra, yra įvairių kultūrų mišinys. Vis 
dėlto visi šitie skirtingi kultūros sluogsniai turi savo pagrindu vieną 
kultūrą. Šita tad pagrindinė kultūra kaip tik ir yra etnologų vadinama 
'australoidų kultūra. Kitaip sakant, australoidų kultūra yra pirminė Aus- 
tralijos kontinento kultūra. 

Pasisavinamasis ūkis yra charakteringas ir šitai kultūrai. Bet čia 
ji yra ypatingai palinkusi į augmenų rankiojimą, kurį, kaip ir visose 
kitose kultūrose, atlieka moteris. Iš techninės kultūros pažymėtina yra 
rankinis pleištas (Faustkeil), kirvis, ir skydas. 

Iniciacijose charakteringa danties išmušimas, kuris yra sujungtas su 
kantrumo ir ištvermės mėginimais. 

Apskritai, šis kultūros tipas etnologijoje yra neištirtas ir negriežtai 
nustatytas. Archeologiniu atžvilgiu pleištinė kultūra. (Faustkeilkulturi 
yra aiškiai gretinama su australoidų kultūra. Tai rodo, kad šitas pradi- 
nės kultūros tipas yra padėjęs pagrindus matriarchatiniam kamieno kul- 
tūros ciklui. Žymių galima surasti gana aiškių, ypatingai šitos kultūros 
palinkimas į augmenų rankiojimą. Iš augmenų rankiojimo pabrėžimo vi- 
sai natūraliai kilo augmenų auginimas ir tuo pačiu moters persvara šei- 
moje, o vėliau ir visuomenėje. Taip pat buožė, kirvis, skydas yra cha- 
rakteringi tuo, kad jie visi vėliau yra randami matriarchatinėje kultū- 
roje, kaip ypatingos jos materialinės kultūros žymės. Vadinasi, jos turi 
būti kilusios iš australoidų kultūros, kaip iš savo versmės. Australoidų 
kultūra yra paskutinis pradinės kultūros tarpsnis, kurio išsiplėtojimas 
veda į matriarchatinį kultūros ciklą, kaip tasmanoidų kultūra veda į to- 
temizmą. 

* * 

Šitie pradinės kultūros tarpsniai ir įvairūs kultūros tipai kultūros 
filosofijai yra labai charakteringi ir vertingi. Jie parodo, kad kiekvieną 
kartą kultūra yra susieta su žmogaus dvasios diferenciacija, kad kultū- 
ros atsiradimo versmė yra viena ir ta pati, bet kultūros išsišakojimo 
ir išsiskaldymo priežastys visų pirma glūdi žmogaus dvasios struktūrų 
įvairume. Kas padaro, kad pati žmonijos dvasia skaldosi, šiuo tarpu kul- 
tūros filosofija dar negali atsakyti. Galimas daiktas, kad šitas atsaky- 
mas iš viso nėra kultūros filosofijos reikalas. Plačiai suprasta antropo- 
logija, arba žmogaus filosofija, gal būt, geriau galėtų išaiškinti, kodėl 
istorijos eigoje žmogaus dvasia suskyla į tam tikrus pavidalus, paskui 
kuriuos eina ir skirtingų kultūros pavidalų kūryba. 

Iš pradinės kultūros tipų apžvalgos mes galėtume padaryti šias kul- 
tūros filosofijos išvadas: 

1. Kultūros plėtotėje esama dviejų tendencijų: palaikyti kultūros kū- 
vybos pagrindą nesuskaldytą ir suskaldyti šitą pagrindą pagal lyties 
principą. Šitos dvi tendencijos jau užsibrėžia ir pradinės kultūros tarps- 
niuose. Pigmejų kultūroje, arba viduriniame tarpsnyje, kultūros pagrin- 
das yra dar nesuskaldytas. Lyčių principai čia dar yra vienybėje. Šitoji 
vienybė yra palaikoma ir tęsiama toliau eskimoidų kultūroje. Vieningo 
kultūros pagrindo tendencija nėra išnaikinama. Ji pasireiškia visais 
tarpsniais. Iš kito šono, vėlybajame tarpsnyje kultūros pagrindo skaldy- 
mo tendencija pradeda aiškėti, kultūra pradeda skirstytis ir sukuria di 
savotišku, dar panašiu, bet jau einančiu savais keliais, kultūros tipu: 
tasmanoidų kultūrą, kurioje jau pradeda imti viršų vyriškasis principas, 
ir australoidų kultūrą, kuri vis labiau patenka moteriškojo principo 
persvaron. Šitoji skaldymo tendencija vėliau iškyla visu ryškumu. Bet, 
dar kartą pabrėžiame, kad vienijimo tendencija taip pat išsilaiko.. Iš es- 
kimoidų kultūros ji pereina į nomadinį kultūros ciklą ir ten toliau egzis- 
tuoja. Kultūros vyksmui suprasti šitų dviejų tendencijų suvokimas turi 
didelės reikšmės. Tuo pačiu didelės reikšmės įgyja ir pradinės kultūros 
tyrinėjimas, nes tik šitoje kultūroje mes galime sučiupti pačius šitų 
abiejų tendencijų pradmenis ir pačias jųjų šaknis. 

2. Kultūros išsivystyme nevisa žmonija žengia priekin.  Pažangą 
daro tik tam tikra dalis. Kita dalis kiekviename tarpsnyje pasilieka ir 
išeina iš nuolatinio pažangos kelio. Ieškant palyginimų, galima būtų pa- 
sakyti, kad kultūros plėtojimasis yra panašus į medžio augimą, kuria- 
me atskiros šakos vaizduoja atskiras žmonijos grupes. Kaip visas me- 
džio kamienas yra apaugęs šakomis, kurios nepasiekia viršūnės ir kaip 
pačioje viršūnėje yra tik nedidelė šakų grupė, taip ir žmonijos istorijoje 

yra daugybė grupių, kurios yra pritapusios prie kultūros kamieno tik 
tam tikroje vietoje, kurios nėra pasiekusios viršūnės ir, tur būt, nieka- 
dos josios nepasieks. 

Tai rodo, kad žmonijos paskyrimui atlikti nėra būtina, kad visos 
tautos pakiltų į aukščiausias kultūrinės kūrybos sritis. Atrodo, kad kul- 
tūros kūrimas reikalauja atlikti tam tikrą darbą. O kas darba atliks — 
visa žmonija ar tik tam tikra josios dalis — pačiai giliausiai kultūros 
paskyrimo esmei nėra svarbu. Todėl kultūra kyla, kaip medžic syvai, ir 
skleidžiasi visose tautose. Bet aukščiausiame laipsnyje jie maitina tik 
nedidelę žmonijos grupę. Pradinės kultūros plėtotėje šita išvada yra la- 
bai aiški. Pigmejų kultūra eina prieš vėlybojo tarpsnio eskimoidų, tas- 
manoidų ir australoidų kultūrą. Šio tarpsnio kultūra jau reiškia pažan- 
gą, tegul ir menkame dar laipsnyje. Vėlybasis tarpsnis yra vidurinio 
tarpsnio plėtotės rezultatas. Bet nevisi pigmejai perėjo į šitą vėlybąji 
tarpsnį. Pigmejų kultūroje, atrodo, neatmenamais laikais susidarė tam 
tikras kultūros verpetas, kuris tam tikrą pigmejų dalį pakreipė tolimes- 
nės pažangos keliu ir pervedė juos į vėlybojo tarpsnio kultūrą. Bet kita 
dalis tų pačių pigmejų liko, kaip buvę. Ir todėl šiandien mes turime ne 
tik vėlybojo tarpsnio atstovų, bet ir vidurinio. - 

„ Tas pat reikia pasakyti, ir net dar aiškiau, apie vėlybojo tarpsnio 
plėtotę ir perėjimą i kamieno kultūrą. Iš vėlybojo tarpsnio kultūros tipų, 
kaip minėjome, kilo nomadinis, totemistinis ir matriarchatinis kultūros 
ciklai, kurie reiškia didelę pažangą ir didelį perversmą kultūriniame vi- 
sos žmonijos gyvenime. Ir vis dėlto nevisa vėlybojo tarpsnio kultūra nu- 
ėjo šituo pažangos keliu. Nevisi eskimai virto nomadinio kultūros ciklo 
turėtojais. Dalis jų liko savo ankstesnėje kultūroje. Tas pat buvo su tas- 
manoidais ir su australoidais. Šitų tipų gyvenime taip pat susidarė tam 
tikri kultūros sūkuriai, kurie dalį itraul: į pažangos vyksmą, o dalis 
liko šalia, nepaisant to, kad šita dalis jau buvo pradėjusi pažangos keliu 
eiti. Todėl šiandien šalia nomadinio, totemistinio ir matriarchatinio kul- 
tūros ciklų mes turime ir eskimoidų, ir tasmanoidų (išmirusių, tiesa, dar 
neseniai, bet neišnykusių dėl plėtotės) ir australoidų. Visos žmonijos 
plėtros vaizdas, su visomis savo šakomis ir atžalomis, guli šiandien prie- 
šais mūsų akis ir yra aiškus žmonijos kelio liudytojas. Visa, kas šiame 
kelyje buvo pasiekta, visa išliko ne tik materialinėje, bet ir dvasinėje ir 
net fizinėje srityje. Baigdami šią studiją, grafiškai pavaizduosime kul- 
tūros kelią, ir tuomet kalbama išvada pasidarys dar aiškesnė. 

3. Žmonijos kultūra yra prasidėjusi žmogaus viduje, o tik pasliui 
yra perėjusi į viršinį pasaulį. Kultūrinės kūrybos veiksmas liečia visų 
pirma pačią žmogaus dvasią. Jo objektivavimas nuošaliniame pasaulyje 
pasidaro galimas tik tada, kai žmogaus dvasia yra patyrusi autokreaci- 

nės įtakos. Todėl kad ir dabartinėje kultūros filosofijoje esti nuolatos 
sakoma, būsią materialinė kultūra yra dvasinės kultūros būtina atrama, 
bet pradinės kultūros tyrinėjimas atskleidžia ir antrą šito tvirtinimo 
šoną, kad dvasinės kultūros sukūrimas žmogaus viduje yra būtina sąly- 
ga materialinei kultūrai. Štai kodėl pradinės kultūros, ypač viduriniame. 
tarpsnyje, dvasinė kultūra yra žymiai pralenkusi materialinę kultūrą. 
Pigmejų kultūrinės kūrybos centras yra žmogaus dvasia. Tai rodo visos 
jų kultūros sritys: šeima, ugdymas ir visuomenė. Ir tik kai šitas pagrin- 
das žmogaus viduje yra padėtas, kai dvasia yra tapusi kultūringa, tik 
tada žmogus susirūpina viršiniu pasauliu ir tik tada gema materialinė 
kultūra. 


III. PRADINĖS KULTŪROS PAGRINDAI 


Iki šiol buvo daugiausiai kalbėta apie konkrečias pradinės kultūros 
žymes ir apie realius jos tipus. Šitoji istorinė — etnologinė medžiaga bu- 
vo reikalinga tam, kad būtų galima į ją atremti filosofines išvadas ir 
gilesnius šitos kultūros aiškinimus. "Tokių išvadų ir aiškinimų jau buvo 
šiek tiek padaryta praeinant. Bet jie lietė dar tik atskiras pradinės kul- 
tūros sritis. Dabar mums reikia filosofiniu būdu apžvelgti visą pradinę 
kultūrą, surasti giliausius josios pagrindus, iš kurių yra išaugusios ats- 
kiros sritys, kurie yra apsprendę šitų sričių išsiplėtojimą ir kurių žymės 
glūdi visuose pradinės kultūros laimėjimuose. Tokių pagrindų mūsų pa- 
žiūra yra trejetas: J. neišsidiferencijavęs žmogiškumas, 2. antgamtės 
primatas ir 3. vaikiškas žmogaus santykis su gamta. Ant šito trilypio 
pamato yra pastatyta visa pradinė kultūra, ir kiekviena šitos kultūros 
svarbesnė žymė slepia savyje vieną arba kitą šito pamato principą. 


1. Neišsidiferencijavęs žmogiškumas 


Simbiozinis gyvenimo pobūdis yra charakteringiausia pradinės kul-- 
tūros žymė. Čia gyvenimas dar nėra pasidalinęs atskiromis sritimis ir 
skirtingais laipsniais. Kultūros lytys čia dar nėra išryškėjusios ir susi- 
formavusios aprėžtais pavidalais. Pradinės kultūros tyrinėtojai, būdami 
aukštosios kultūros augintiniai, dažnai žiūri į savo darbo objektą pro 
refleksinės ir struktūringos savo dvasios prizmę ir tuo būdu kalba apie 
pradinės kultūros visuomenę, apie ugdymą, dorą, techniką, ūkį ir kitas 
platesnes ar siauresnes sritis. Sisteminiu atžvilgiu tai yra reikalinga 
ir būtina. Mes negalime charakterizuoti pradinės kultūros, nesuskaidę 
jos į atskiras sritis. Bet tai yra mūsų, ne pradinės kultūros darbas. 
Mes patys įnešame į šitą kultūrą savo gyvenimo kategorijas ir į jas 
spraudžiame pirminio žmogaus gyvenimą. Jeigu tai mums tarnauja, kaip 


32 A. Maceina, Pirminės kultūros pagrindai 


mokslinio tyrinėjimo priemonė, prieš tokį mūsų elgesį niekas negali pro- 
testuoti. Bet mes padarytume stambių klaidą, šitas savo įneštas katego- 
rijas laikydami pirminio gyvenimo kategorijomis ir mūsų aprašomas bei 
nagrinėjamas sritis — pradinės kultūros sritimis. 

Konkrečioje tikrovėje pradinė kultūra nėra tokia suskaldyta ir tokia 
sisteminga, kaip mes ją vaizduojame savo studijose. Ten gyvenimas dar 
nėra suskilęs į ūkį, techniką, ugdymą, dorą, meną, valstybę tąją prasme, 
kad kiekviena šitoji sritis turėtų savus objektus, savą plėtotę ir savus 
kūrėjus. Tiesa, realių užuomazgų atskiroms kultūros sritims galima pa- 
stebėti jau ir pradinėje kultūroje. Bet šitos visos užuomazgos dar taip 
yra suaugusios su viena kita, dar tiek daug tarp jų yra vidinio bendrumo, 
jog visas pradinės kultūros gyvenimas yra panašus į tik išdygusį žel- 
menį, kuriame konkrečiai dar negalima nurodyti, kur yra kamienas, kur 
šakos, o kur lapai. Tai yra branduolys, kuriame yra visas būsimo aug- 
mens planas, bet kuris dar nėra išryškėjęs, išsiskaldęs ir išsiskirstęs. 
Pradinės kultūros žmogaus veikimas dar nėra arba ekonominis, arba tech- 
nikinis, arba pedagoginis, arba socialinis. Kiekviename jo darbe glūdi 
visi šitie, mūsų akimis žiūrint, toki skirtingi veiksmai. Pradinė kultūra 
yra sintetinė ligi aukščiausio laipsnio, sintetinė ne tąja prasme, kad čia 
savarankiški kultūros elementai būtų ir suderinti sąmoningai, bet tąja 
prasme, kad šitie elementai čia dar nėra išėję iš kultūros visumos. Tai 
yra faktas, kurį pastebi kiekvienas, kuris tik tyrinėja pradinės kultūros 
gyvenimą. 

Kur yra pagrindinė šito pradinės kultūros sintetiškumo arba sim- 
bioziškumo priežastis? Kas padaro, kad pradinės kultūros kūryba, kad 
ir turi reikalo su labai įvairiais materialiniais objektais, vis dėlto nei 
subjektivioje nei objektivioje sferoje nesusiskaldo į atskiras sritis? 
Atsakyti į šituos klausimus galima labai įvairiai. Galima pradinės kul- 
tūros sintetiškumo priežasčių ieškoti grynai viršinėse aplinkybėse. Pir- 
minio žmogaus gyvenimas beveik visas išsisemia kovoje su nepalankia 
gamta, su gyvenimo sunkybėmis, su savo gyvybės priešais. Todėl ir 
kultūrinė kūryba sukasi aplinkui šituos fizinius reikalus ir tuo pačiu pa- 
sidaro vieninga. Ūkis čia yra mitybos pažadintas. Technika apsiriboja 
maisto gaminimo ir apsaugos įrankiais. Ugdymas siekia išmokyti jauną 
žmogų apsirūpinti ir išsilaikyti. Visuomeninis gyvenimas reiškiasi sa- 
votiška savęs aprūpinimo ir išlaikymo forma. Negalima būtų pasakyti, 
kad šitoks pradinės kultūros vieningumo aiškinimas būtų visiškai klai- 
dingas. Jis turi pagrindo, nes viršinės aplinkybės visados daro labai 
didelės įtakos kultūrinei kūrybai. Todėl negalima nematyti pirminio 
žmogaus sunkių sąlygų ir negalima paneigti jų reikšmės kultūros sinte- 
tiškumui. Todėl W. Sechmidto ir W. Kopperso bandymas dau- 

gybę pradinės kultūros apraiškų išaiškinti ekonominių veiksnių įtaka yra 
visai pagrįstas. Ir O. Spann'o priekaištas, padarytas šitiems tyrinė- 
tojams dėl pozitivistinio jų metodo, nėra visai tikslus. 

Vis dėlto išviršinės aplinkybės niekados nėra giliausias kultūros ap- 
raiškų pagrindas. Jos gali nulemti kultūrinio plėtojimosi greitį ir kryptį, 
gali jam padėti arba kliudyti. Bet ne jos padaro, kad kultūra pasireiškia 
tokiomis žymėmis, kurios siekia iki pat šitos kultūros gelmių. Galima 
ekonominiais veiksniais išaiškinti moters įsigalėjimą, tapus jai žemės 
dirbėja ir galop savininke. Bet ne ekonominiai veiksniai yra kalti, kad 
moteris jau pradinėje kultūroje pradėjo rankioti augalus. Remiantis tik 
viršinėmis aplinkybėmis, negalima išspręsti darbo pasidalinimo proble- 
mos pradinio žmogaus gyvenime. Šalia viršinių aplinkybių — maisto, 
dirvos, klimato — visados esama ir vidinių akstinų, kurie lenkia žmogų 
eiti tąja ar kita kryptimi, kurie pažadina žmogaus dvasioje tokį arba ki- 
tokį pasaulio supratimą bei aiškinimą, kildinantį paskui tokią arba kitokią 
kultūrą. Kultūra yra žmogiškoji kūryba, kuri reikalauja konkrečios me- 
džiagos, apsprendžiančios idejos realizavimą. Bet kultūrą kartu kuria žmo- 
gaus dvasia, kurios nusiteikimai, polinkiai ir struktūra yra pirmaeilis 
kultūros veiksnys. "Todėl, pripažindami viršinėms aplinkybėms nemaža 
reikšmės pradinės kultūros sintetiškumui atsirasti, vis dėlto nelaikome 
jų galutine šito sintetiškumo priežastimi. Pradinės kultūros sintetiškumo 
šaknų reikia ieškoti pačioje pirminio žmogaus dvasioje. 

Kultūrinės apraiškos visados yra žmogaus vidinio gyvenimo objek- 
tivacija. Tai, kas ir kaip glūdi žmogaus viduje, kultūrinės kūrybos akto 
metu išeina aikštėn ir susikristalizuoja regimais ir konkrečiais pavida- 
lais. Štai kodėl sakoma, kad objektivinės dvasios struktūra visados yra 
panaši į subjektivinės dvasios struktūrą. Štai kodėl iš kultūros galima 
spręsti apie tautų ir laikų dvasią. Ir štai kodėl yra sakoma, kad kūrėjas 
gyvena savo kūrinyje. Tarp kūrybinės dvasios vidaus ir objektivinių 
laimėjimų yra yra organinis atitikimas.  Pasiremdami šita išvada, ne- 
sunkiai galime surasti giliausią pradinės kultūros sintetiškumo pa- 
grindą. Jei pradinė kultūra yra neišsidiferencijavusi į atskiras sritis, 
nepaisant, kad kultūrinis žmogaus aktas turi reikalo su labai įvairiais 
objektais, tai šitas neišsidiferencijavimas kaip tik ir veda mus į kūry- 
binės pirminio žmogaus dvasios struktūrą. Viršinis pradinės kultūros 
pobūdis mums atskleidžia vidinio žmogaus gyvenimo vaizdą. Pradinės 
kultūros objektivus sintetiškumas yra neišsidiferencijavusio subjektivaus 
žmogiškumo padaras. "Tokią išvadą mums. būtinai reikia padaryti, jei 
nenorime viršinių aplinkybių laikyti sprendžiamuoju kultūrinės kūrybos 
akstinu. 

Pirminio žmogaus dvasia yra struktūringa savo užuomazgose, bet ji 

dar nėra struktūringa savo apraiškose ir savo veikime. Šiandien, jei 
tikėsime E. Spranger'io tipologijai, kultūringas žmogus gali būti ir 
faktiškai yra arba ekonominės, arba prievartinės, arba socialinės, arba 
teorinės, arba estetinės, arba religinės struktūros. Kitaip sakant, kultū- 
ringo žmogaus dvasia jau yra išsidiferencijavusi į tam tikras formas, 
kurių žymu visose gyvenimo srityse, kurios apsprendžia visus kultūringo 
žmogaus darbus ir visas jo objektivacijas. Tuo tarpu pradiniam žmo- 
gui šitos Sprangerio tipologijos pritaikinti nebūtų galima. Tai nereiš- 
kia, kad pradinis žmogus netilptų į šitas kategorijas. "Tai tik reiškia, 
kad jame nė viena iš sakytų struktūrų nėra ryški, kad jo dvasia visas 
šitas struktūras suima savyje, nė vienai dar neatiduodama pirmenybės. 
Visos dvasinės struktūros, kurios išsiplėtoja žmogaus dvasios skleidimosi 
eigoje, glūdi pirminio žmogaus viduje potencialiu būdu.  Aktualiai jų 
susekti dar negalma, ir jos dar nedaro įtakos viršiniams žmogaus dar- 
bams. Štai kodėl pradinė kultūra yra sintetiška, nes jos pagrindas sad: 
žmogaus dvasia yra sintetiška. Iš neišsidiferencijavusio žmogiškumo kyla 
ir neišsidiferencijavusi kultūra. Šiuo tarpu mes nesprendžiame, kodėl 
pirminio žmogaus dvasia yra neišsidiferencijavusi. Šitas klausimas, 
kaip jau esame pastebėję ir aukščiau, yra daugiau filosofinės antropo- 
logijos, kaip kultūros filosofijos dalykas. Mums pakanka iš vieno šono 
fakto, kad pradinė kultūra turi sintetinio-simbiozinio pobūdžio, iš kito, 
kad šito sintetiškumo-simbioziškumo versmė yra neišsidiferencijavęs žmo- 
giškumas. Dar toliau eiti jau yra žmogaus metafizikos uždavinys. 

Pradinėje kultūroje žmogaus dvasia nėra išsidiferencijavusi nei 
pagal lytiškumo principą, nei pagal individo-bendruomenės principą, nei 
pagal gyvenimo laipsnių principą. Pradinis žmogus nėra dvasinis herma- 
froditas. Jo siela, kaip ir kultūringo žmogaus, yra vyriška arba mc- 
teriška. Lyties principas yra realizuotas jo sielos prigimtyje. Jei sa- 
kome, kad pirminio žmogaus dvasia nėra išsidiferencijavusi pagal ly- 
tiškumo principą, tai šitą teigimą suprantame tąja prasme, kad šitos 
stadijos šmogų apvaldo ne tiek lyties poliaringumas, kiek žmogiškosios 
idejos vieningumas. Tai reiškia, kad pirminio žmogaus dvasioje lyties 
principas neturi primato, ką matome jau labai ryškiai kamieno kultū- 
ros tarpsnyje. Vyriškumas ir moteriškumas pradinio tarpsnio žmoguje 
dar nėra išsiskyręs iš tos vienybės, kuri yra pačios prigimties pažymė- 
ta, kuri iširo vėliau ir kuri šiandien tik ugdymo ir doros priemonėmis 
vėl gali būti atstatoma ir palaikoma. 

Dėl to pradinė kultūra nėra nei vyriška nei moteriška, bet tik žmo- 
giška. Vienos katros lyties persvaros joje nematyti. Iš šito neišsidiferen- 
cijavusio lytiškumo kaip tik ir kyla lygus abiejų lyčių traktavimas šei- 
mos gyvenime, lygus rūpinimasis berniukais ir mergaitėmis ugdyme, 

lygios vyro ir moters teises, pareigos, nuodėmės ir atsakingumas, pav. 
svetimoterystės arba apskritai ištvirkavimo atveju. Taip pat čia yra 
priežastis, kodėl moteris yra gerbiama, kaip motina, kodėl jąja rūpina- 
masi senatvės atveju. Net ir darbo pasidalinimas maistą pagaminant 
pradinėje kultūroje nėra taip griežtai paskirstytas, kaip vėliau kamieno 
kultūroje. Negalima neigti, kad lytiškumas jau pradeda reikštis ir šita- 
me kultūros tarpsnyje. Vis dėlto šitas reiškimasis dar yra toks nedide- 
lis, kad kultūriniam gyvenimui dar jis nedaro didelės įtakos ir pradinės 
kultūros nepažymi moteriškumo arba vyriškumo ženklu. Tai, kas aukš- 
tojoje kultūroje dažnai yra pasiekta tik didelėmis pastangomis, dide- 
liais nusigalėjimais ir net kovomis, pradinėje kultūroje kyla visai sa- 
vaimingai, kaip prigimtos abiejų lyčių sintezės padarinys. Čia matyti, 
kad ne lyčių perskyrimas yra idealas, bet lyčių organiškas suderinimas 
ligi pilnutinio žmogiškumo. Žmogaus ideja stovi aukščiau už vyro ar 
moters ideją, ir šitoji žmogaus ideja buvo pirmutinis pradinio gyvenimo 
variklis, tiesa, savaimingas, bet labai ryškus ir vaisingas. 

Tas pat reikia pasakyti ir apie individo bei bendruomenės santy- 
kius. Jeigu aukštojoje kultūroje individualinis ir bendruomeninis pradas 
esti nuolatinėje ir, kartais, net didelėje įtampoje, kaip, pav., mūsų laikais, 
tai pradinėje kultūroje šitos įtampos nejaučiama, ir čia kultūrinė kūry- 
ba nėra arba tik individo arba tik bendruomenės persvaroje. Negalima 
būtų pasakyti, kad pirminiame gyvenime individas turi tokios pat reikš- 
mės, kaip aukštojoje kultūroje. Čia jis yra apspręstas giminės ir šeimos 
reikalų bei interesų, kuriems jis turi nusilenkti. Bet taip pat nebūtų ga- 
lima pasakyti, kad čia individas yra pavergtas bendruomenės valiai arba 
kad jis yra tik šitos valios bei bendruomenės dvasios eksponentas. Indi- 
vidualinis ir bendruomeninis gyvenimo poliai pradinėje kultūroje taip pat 
lygiai nėra išsiskyrę ir konkrečiai apsiveiškę, kaip nėra išsiskyrę ir ak 
reiškę ir Tyčių poliai. 

Ieškodami individo ir bendruomenės sintezės šaknų, mes turime citi 
į pradinės kultūros šeimą. Jau buvo minėta, kad visuomeninis gyvenimas 
pradinėje kultūroje yra ne kas kita, kaip išplėstas šeimos gyvenimas. 
Šeimos pobūdis čia yra perkeltas ir į viešąjį gyvenimą. Tuo tarpu šei- 
ma pačia savo prigimtimi nėra nei individualistinė nei kolektivistinė. 
Pirminėje šeimoje, kuri buvo savaimingas prigimties pasireiškimas, as- 
meninis ir visuomeninis pradai sutapo beveik tobulon sutartinėn. Reika- 
las rūpintis savo vaikais čia neleido iškrypti individualiniam pradui. Iš 
kito šono, savo kūdikių ir vyro bei žmonos meilė neleido įsibrauti į 
šeimą kolektivistiniam nusiteikimui. Pradinės kultūros šeima buvo indi- 
vido ir bendruomenės sintezės kūrėja ir saugotoja. Vėliau, pav. kamieno 
kultūros metu, kai tik šeima pradėjo krikti, individualinis ir bendruome- 

ninis pradai persiskyrė ir ištisus istorinius tarpsnius pažymėjo arba in- 
divido arba kolektivo ženklu. Tikra ir gryna šeimos dvasia yra pirmuti- 
nė individualizmo, ir kolektivizmo kovos tramdytoja. Pradinėje kultū- 
roje šitas josios vaidmuo yra ypatingai ryškus. 

Jeigu aukštojoje kultūroje dar yra labai sunku nustatyti, kuris žmo- 
gaus veikimas pridera gamtai, kuris kultūrai, o kuris religijai, tai pra- 
dinėje kultūroje šitoks nustatinėjimas yra beveik visiškai negalimas. 
Pradinėje kultūroje gyvenimas nėra išsidiferencijavęs pagal laipsnius. 
Jis čia yra vieningas. Žmogus savo veikimu apgaubia ir prigimtį, ir kul- 
tūrą, ir religiją. Jei šiandien mes kalbame apie pirminio žmogaus kultū- 
rą, apie jo religiją, tai tik todėl, kad mes refleksiniu ir analitiniu savo pro- 
tu sugebame pravesti tam tikrą ribą tarp kultūrinių ir religinių pirminio 
žmogaus veiksmų. "Tai yra mūsų, bet ne pirminio žmogaus darbas. 
Pirminis žmogus nėra savo gyvenimo  suskaldęs į atskirus laipsnius. 
Tarp gamtos ir kultūros jam nėra priešginybės, nes šitos priešginybės 
suvokimas visados suponuoja kultūrinį nuovargį ir išsisėmimą, kas pra- 
dinėje kultūroje yra visiškai neaktualu. Taip pat čia nėra priešginybės 
tarp religijos ir kultūros, kurią vis labiau pradeda jausti mūsų amžius. 
Religija pradeda nuo kultūros tolti tik tada, kai pati kultūra nutolsta 
nuo religinių savo versmių, iš kurių ji yra kilusi. Tuo tarpu pradinėje 
kultūroje žmogiškoji kūryba su pirminėmis sakralinėmis savo versmė- 
mis buvo taip artimai susijusi, jog apie jokią priešginybę čia negalėjo 
būti nė kalbos. Taigi visi gyvenimo laipsniai pradinėje kultūroje buvo 
artimai su vienas kitu susiję, vienas į kitą jimti, vienas kitą apgaubę. 
Gyvenimo vieningumas ir jo neišsidiferenciavimas į laipsnius čia buvo 
pats pirmutinis ir giliausias žmogaus pergyvenimas. 

Kas yra jungiamasis šito vieningumas pradas? Štai klausimas, ku- 
ris mus veda į pačias pirminio gyvenimo filosofijos gelmes. Pradinė kul!- 
tūra yra savyje dauginga. Ji susideda iš įvairių objektų, iš įvairių veiks- 
mų ir iš įvairių nusiteikimų. Ir vis dėlto ji nėra susiskaldžiusi, pakrikusi 
ir išsidiferencijavusi. Vadinasi, ji turi turėti labai stiprų principą, kuris 
yra palenkęs sau visus objektus, visus veiksmus ir visus nusistatymus. 
Jis visus juos apsprendžia, tvarko ir veda viena "kryptimi. Be tokio prin- 
cipo pradinis gyvenimo vieningumas būtų neįmanomas, kaip yra neįma- 
nomas organizmo vieningumas be substancialinės formos. Subjektiviniu 
atžvilgiu šitas principas yra, kaip minėjome, neišsidiferencijavęs žmo- 
giškumas. Jis yra versmė, iš kurio kyla sintetiniai žmogaus veiksmai. Bet 
šitas neišsidiferencijavęs žmogiškumas yra daugiau ontologinis princi- 
pas, glūdįs pačioje prigimtyje, kuris veikia nesąmoningai ir kuris konkre- 
čiame gyvenime negali būti užčiumpamas. Tik iš regimų apraiškų, mes 
galime suvokti jo buvimą. Be jo, dar turi būti kitas, kuris ir objektivi- 

nėje tikrovėje jungtų visus gyvenimo laipsnius, kuris tvarkytų visus 
žmogaus veiksmus, kuris būtų sąmoningai žmogaus išgyvenamas ir kuris 
stovėtų viso gyvenimo centre. Toksai principas pirminiame gyvenime yra 
RELIGIJA. 

V. Solovjovas, visą žmonijos plėtotės eigą dalindamas į viršinės 
vienybės, išsiskaldymo ir vidinės vienybės tarpsnius, yra genialiai su- 
vokęs, kad pirmojo tarpsnio jungiamasis pradas yra religija. Šitą tarps- 
nį jis laiko seniausiu žmonijos gyvenimo periodu. Tai yra tarpsnis, pasak 
Solovjovo, kada pažinimas dar nebuvo išsiskaldęs į mokslus, filosofiją ir 
teologiją, bet sudarė nedalinamą vienetą, kurį pats Solovjovas vadina 
teosofija. Tai tarpsnis, kada dar nebuvo ekonominės draugijos, valsty- 
bės ir bažnyčios, bet kada visas visuomeninis gyvenimas buvo ištisa 
teokratija. Tai galop tarpsnis, kada technika, menas ir mistika nebuvo 
atsiskyrusios sritys, bet sudarė vieną teurgiją. Teosofija pažinimo sri- 
tyje, teokratija praktikos srityje ir teurgija estetinėje srityje 
yra trys dalykai, kurie, pasak Solovjovo, išsemia šito pirminio tarps- 
nio gyvenimąs“. Visi jie yra persunkti religinio prado. Religija visų jų 
yra pagrindas ir apsprendėjas. Religinis principas šio meto gyvenime yra 
jungiamasis. 

Tokių pažiūrų turėjo ir Herder'is. Jis buvo įsitikinęs, kad pir- 
mieji kultūros diegai yra išaugę iš religijos, kad religija esanti pirma- 
sis kultūros lopšys. „Negalima paneigti, sako jis, kad religija buvo pir- 
mutinė, kuri atnešė tautoms pirmąją kultūrą ir mokslą, kad šis buvo ne 
kas kita, kaip tam tikra religinių tradicijų rūšis. Visose laukinėse tau- 
tose dar ir dabar jų kultūros ir mokslo pradmenys yra susiję su religi- 
ja... (145). Kultūros istorija parodys, kad nekitaip buvo ir išsilavinu-- 
siose tautose. Egiptas ir visi Rytai, Europoje visos kultūringos senovės 
tautos, kaip etruskai, graikai, romėnai, gavo mokslą iš religinių tra- 
dicijų įščių ir jų priedangoje“37. Ir šitas dalykas, pasak Herderio nebuvo 
atsitiktinis, bet susijęs su pačia žmogaus prigimtimi. Pasak Herderio, 
žmogus iškyla aukščiau už gyvulį ne tiek savo protu, ne tiek kalba, kiek 
tuo, kad jis pastebi daugybėje vienybę, matomuose dalykuose nemato- 
mus, padariny priežastį. Herderis yra įsitikinęs, kad „tam tikra rūšis 
religinių jausmų. .. turėjo eiti anksčiau, kaip protinių idejų susidarymas 
ir susijungimas, ir būti jų pagrindas... Religinės tradicijos ir gilus bū- 
ties jausmas, kuris nežino jokio žlugimo, eina pirmiau, kaip išsiplėtojęs 
protas“35. Kultūros atsiradimas, pasak Herderio, suponuoja religinių 
pradmenų buvimą. Žmogus yra pirmiau religingas, kaip kultūringas. 


88 plg. St. Šalkauskis, L'Ame du monde dans Ia philosophie de Vl. Soloviev, 10 p. 
37, Ideen zur Philosophie der Geschichte der Menschheit, 145—-146 p. 
35, op. cit. ibd. 

Solovjovo ir Herderio intuicijas modernioji etnologija pateisina visu 
šimtu procentų. Šiandien yra aišku, kad visas pirminio žmogaus gyveni- 
mas yra persunktas religinio prado. Profaninių sričių pradinės kultiū- 
70s gyvenime visiškai nėra. Visi žmogaus veiksmai, vistiek ar jie bus 
techniniai, kaip lanko bei strėlių pasigaminimas, ar ekonominiai, kaip 
medžioklė ir augmenų rinkimas, ar socialiniai, kaip senelių globojimas, ar 
pedagoginiai, kaip iniciacijos, yra atliekami aukštesnio religinio principo 
šviesoje, jam palenkti ir jo reikalavimais persunkti. Pradinės kultū- 
70s gyvenimas yra religinis gyvenimas. Religija čia yra toks daly- 
kas, kuris, kaip kraujas, vaikščioja po visą pradinį organizamą, jį visą 
gaivina ir palaiko. Religija čia nėra uždaryta vienoje kurioje srityje, bet 
ji yra viskas. Šalia religijos nieko nėra ir negali būti. Ji tad padaro, kad 
objektivioje srityje pradinis gyvenimas yra vieningas ir sintetinis. Ap- 
linkui religinį centrą sukasi visas pirminio žmogaus mąstymas, veikimas 
ir kūrimas. Štai kodėl, Solovjovo žodžiais tariant, pradinės kultūros pa- 
žinimas yra teosofinis, veikimas teokratinis ir kūrimas teurginis. Kitaip 
sakant, šio meto pažinimą apsprendžia pačios giliosios būties prasmės 
suvokimas, veikimą veda jausmas, kad savo darbais yra atstovaujama 
dieviškajam pradui, kūrimas eina daikto perkeitimo linkme. Per religi- 
nį pradą visas pradinės kultūros gyvenimas žymiai arčiau prieina prie 
būties paslapčių, visas jis todėl yra prasmingesnis ir turiningesnis. Jau 
pats neišsidiferencijavęs žmogiškumas leidžia pirminiam gyvenimui ge- 
riau pajusti visos būties prasmę, kaip aukštos kultūros žmogui, kurio 
dvasia yra išskaldyta ir kuriam vidinė vienybė jau yra tik tolimas sie- 
kinys. Todėl gyvenimo prasmės ieškojimas pirminiam žmogui yra neži- 
nomas, nes šita prasmė jam yra duota ir nesunkiai suvokiama tiek savo 
viduje, tiek viršiniame gyvenime. Pirminio žmogaus vidų apsprendžia 
žmogiškoji idėja, kuri yra dar nepatyrusi suskilimo į atskiras vidines 
struktūras. Pirminio žmogaus viršinį gyvenimą apsprendžia religija, kuri 
sintetiškai suima savyje ir prigimtį ir kultūrą. Tarp abiejų šitų jungčių 
— tarp žmogiškosios idejos ir religijos — esama vidinio ir natūralaus 
atitikimo, nes žmogiškoji ideja giliausiu savo pagrindu yra ne kas kita, 
kaip dieviškoji ideja, paties Dievo ideja, jeigu tikime, kad žmogus yra su- 
kurtas pagal Dievo atvaizdą. Todėl tai, ką apsprendžia žmogiškoji ideja, 
giliausia prasme apsprendžia ir dieviškoji idėja arba religinis principas. 
Šiuo atžvilgiu neišsidiferencijavęs žmogiškumas ir religinis principas pra- 
dinėje kultūroje yra vienas ir tas pats pagrindas, tik nagrinėjamas kitu 
atžvilgiu. Jame glūdi kultūros sintetiškumo šaknys. Pradinė kultūra yra 
ne tik arčiau nuodėmės, bet sykiu ir arčiau Dievo, kuris viską vienija 
ir jungia. į 

2. Antgamtės primatas 

Pradinis žmogus, arčiau sųsiliesdamas su dieviškuoju būties prin- 
cipu, savaime išgyvena šitą principą, kaip aukštesnį, negu regima pri- 
gimtoji realybė. Iš čia kaip tik ir kyla tasai pradinio gyvenimo bruožas, 
kurį mes vadiname antgamtės primatu. Tai yra ne kas kita, kaip šitos 
regimos ir užčiumpamos tikrovės palenkimas kitai nematomai realybei, 
kuri vis dėlto yra pergyvenama, kaip tikrai esanti ir net tobulesnė už 
mūsiškę tikrovę. Pradinis žmogus nemoka kalbėti Platono žodžiais apie 
šio gyvenimo praeinantį pobūdį ir apie šešėlių bei jūros dugno karaliją. 
Bet pradinio žmogaus išgyvenimas yra savo esme platoniškas. Aukštes- 
nio principo jautimas yra pagrindinis pirminio žmogaus vidaus dalykas, 
ir iš jo kyla visa pradinės kultūros pasaulėžiūra, visas gyvenimo būdas 
ir žmogaus santykiai su jį globiančia aplinka. Pradinis žmogus, gal la- 
biau, kaip kuris kitas, jaučia esąs išvytas iš palaimintosios būklės, jau- 
čia todėl šios tikrovės netikrumą ir geriau įžiūri pasaulyje bylojantį die- 
viškąjį pradą. Galime palikti šalia etnologų ir psichologų ginčą, kokiu 
keliu pradinis žmogus suvokia antgamtę: priežastingumo ar intuitivaus 
regėjimo keliu. Mums svarbu, kad jis tikrumoje šitą antgamtę suvokia 
labai ryškiai ir jai atiduoda pirmenybę.  Antgamtės primatą mes lai- 
kome antruoju pradinės kultūros pagrindu, kuris kyla iš artimesnio žmo- 
gaus būtybės susilietimo su dieviškuoju principu ir kuris pasireiškia šito 
principo pajautimu visuose regimuose daiktuose. 


Antgamtinio pricipo išgyvenimas visuose daiktuose padaro, kad pra- 
dinio žmogaus pasaulivaizdis tampa simbolinis. Simbolis nėra tik paly- 
ginimas ar alegorija. Simbolis yra toks daiktas, kuris pačiu savimi ir pats 
savyje nurodo aukštesnį principą. Simbolis apreiškia begalybę aprėžta- 
me dalyke. Jis yra neregimų ir slaptingų aukštesnio gyvenimo principų 
regimas vaizdas. Simbolis mūsų tikrovę padaro lyg permatomą ir leidžia 
įžvelgti joje aukštesnės tikrovės pradų. Šiuo atžvilgiu ir šita prasme vi- 
sai teisėtai galima kalbėti apie pradinio žmogaus simbolinį pasaulivaizdį, 
apie simbolinį jo pažinimą ir apie simbolinę jo kūrybą. Tai nereiškia, kad 
šita jo pasauližiūra, pažinimas ar kūrimas būtų esmiškai skirtingi nuo 
aukštosios kultūros žmogaus pasaulivaizdžio, pažinimo ar kūrybos. Sim- 
bolinis visų šitų dalykų pobūdis tik nurodo, kad pradiniam žmogui pasau- 
lis, R. Thurnwald'o žodžiais tariant, yra spalvingesnis, žodingesnis, 
formingesnis ir daugingesnis, kad visi daiktai jam yra prasmingi, kad 
tarp jų yra daugiau ir gilesnių santykių, kaip mes šiandien manome. 
Pradinis žmogus žiūri į pasaulį, kaip į kito aukštesnio pasaulio apraiš- 
ką, ir todėl jis visur regi prasmingų ženklų, simbolių ir aukštesnės TeG- 
lybės nurodymų. 

Norėdamas konkrečiai išreikšti šitą gilesnės pasaulio prasmės išgy- 
venimą, pradinės kultūros žmogus sukūrė mitą. Tiesa, vaisingiausias 
mitų atsiradimo tarpsnis yra kamieno kultūra. Čia žmogaus simbolinis 
pasaulio išgyvenimas buvo pasiekęs savo viršūnę, ir todėl mitų kūrimas 
buvo nepaprastai gausus. Bet vis dėlto mito pradžia siekia jau pradinės 
kultūros periodą. Jau ugnies atradimą pradinis žmogus apvilko mitine 
forma. Mitais jis išreiškė taip pat pasaulio atsiradimą, žmogaus sukū- 
rimą, jo nupuolimą ir kitus svarbiausius gyvenimo įvykius. Mitas yra 
neatskiriama pradinės kultūros žymė. 

Bet mitas nėra iliuzija. Labai dažnai mitas yra laikomas tikrovės, 
specialiai istorinės tikrovės, priešginybe. Tai yra pagrindinė mitų supra- 
timo klaida. Schelling'as pirmutinis suprato, kad mitas yra tik sim- 
bolinė forma, po kuria slepiasi gili ir prasminga realybė. Tai yra savo- 
tiškas išėmimas iš laiko sferos to, kas yra įvykę istorijoje ir kas visam 
žmogaus dvasios gyvenimui turėjo didelės reikšmės. N. Berdiajev'as, 
atsiremdamas į Schellingo mitų filosofiją, paryškina ir precizuoja mi- 
to prasmę. „Mitas, sako jis, yra neapsakomai didesnė realybė, kaip są- 
voka. Jau laikas liautis identifikuoti mitą su primitivios galvosenos ilių- 
zija, su tokiu dalyku, kuris savo esme yra priešingas realybei, nes tokią 
šiandien prasmę mes duodame žodžiams mitas ir mitologija. Tuo tarpu 
po mitais yra paslėptos didžiausios dvasinio gyvenimo realybės ir pirmi- 
nės šito gyvenimo apraiškos. Mitų kūryba tautose parodo realų dvasi- 
nį gyvenimą,daug realesnį, kaip abstrakčios sąvokos ir racionali mintis. 
Mitas visados yra konkretesnis ir labiau išreiškia gyvenimą, kaip abs- 
trakti sąvoka. Jo prigimtis yra simbolio pirigimtis. Mitas yra konkretus 
pasakojimas, kuris yra įspaustas į kalbą, į atmintį, į liaudies kūrybą, kur 
pasireiškia pirminiai dvasinio gyvenimo fenomenai, simbolizuojami šito 
gimtojo pasaulio. Pirminė tikrovė egzistuoja dvasinio pasaulio slaptin- 
gose gelmėse. Bet šitos pirminės tikrovės simboliai, atvaizdai, atšvaitos, 
ženklai mums yra duoti šiame gimtajame pasaulyje. Mitas mums kaip 
tik vaizduoja antgamtę gamtoje, neužčiumpamus dalykus regimuose, 
dvasinį gyvenimą kūne; mitas simboliškai sujungia du pasauliu““?, 
Trumpai sakant, mitas yra dvasinės realybės įvykio simbolinė išraiška. 

Todėl suprantama, kodėl pirminis žmogus kūrė mitą.  Išgyvenda- 
mas visą pasaulį, kaip aukštesnio principą apraišką, suvokdamas gyveni- 
mo įvykius ryšium su anuo aukštesniuoju pasauliu ir sykiu norėdamas 
šitam išgyvenimui bei suvokimui suteikti objektivinę formą, pradinis 
žmogus vidiniam savo dalykui suteikė simbolinę formą. Mitas tuo būdu 
yra pradinio žmogaus filosofija, jo pasaulivaizdis ir pasauližiūra. Mituose 

glūdi įterpta pradinio žmogaus dvasios struktūra. Mitai išreiškia realius 
įvykius, realias idejas ir pažiūras, bet — simboliniu būdu. Todėl mitai rei- 
kia mokėti skaityti, mokėti iššifruoti simbolius, ir tada mūsų akims gali 
atsiskleisti seniai jau iš istorijos dingus realybė. Bachofen'as kaip * 
tik ėjo šituo keliu. Galima jo išvadas koriguoti, bet pats jo metodas buvo 
teisingas, ir pirminio gyvenimo filosofijai gali būti labai vaisingas. 
Simbolinis ir mitologinis viso pradinės kultūros gyvenimo pobūdis 
yra susijęs su antgamtės primatu iš esmės. Teigdamas aukštesnį princi- 
pą regimame pasaulyje, žmogus yra priverstas ieškoti simbolinio ir miti- 
nio būdo šitam principui apreikšti, nes gimtoji realybė negali pakelti 
antgamtinės realybės konkrečiu ir paprastu būdu. Ji yra tik šitos aukš- 
tesnės realybės atvaizdas. Aukštesnį principą mes suvokiame tik per 
modum vestigii arba per modum imaginis. Simbolis ir mitas yra vie- 
nintelės priemonės konkrečiai pavaizduoti ir įkūnyti žmogaus kūriniuose 
aukštesnės realybės pėdsakus ir paveikslą. Todėl pradinės kultūros sim- 
boliškumas ir mitiškumas anaiptol nėra josios nesubrendimo ženklas. Mi- 
tų ir simbolių praradimas reiškia artimo ryšio su antgamte praradi- 
mą. Aukštoji kultūra, būdama refleksinis padaras, jau yra atitrūkusi 
nuo būties gelmių ir tuo pačiu išėjusi iš mitinio tarpsnio. Bet tuo ji ne- 
gali pasididžiuoti. Aukštajai kultūrai pasaulis tampa užverta knyga, ku- 
rios prasmę ji veltui stengiasi atspėti technikos priemonėmis. Objekti- 
vinis pasaulis aukštajai kultūrai yra tapęs problema. Juo labiau žmogus 
santykiauja su pasauliu technikiniu ir moksliniu būdu, tuo labiau pa- 
saulis esti nusielinamas ir nudvasinamas. Jis tampa išdvasėjęs. Kiek pra- 
dinei kultūrai pasaulis yra pilnas paslapčių, pilnas gyvybės ir net sielos, 
pilnas prasmės ir šitą prasmę atskleidžiančių ženklų, tiek aukštosios kul- 
tūros žmogui pasaulis pasidaro „aiškus“, „suprantamas“ ir „ištirtas“. 
Gamtos paslaptys jam virsta mechaniškais dėsniais, gamtos dvasios esti 
paverčiamos pasakomis ir legendomis. Bet su šituo pasaulio sumechani- 
nimu kaip tik ir žlunga jo prasmingumas bei misteringumas. Aukštosios 
kultūros žmogui pasaulis daug mažiau kalba, kaip pradinės kultūros 
žmogui. Technikinis santykiavimas su gamta neatidaro josios paslapčių. 
Technika net paslepia pasaulio prasmę nuo žmogaus akių. Gamta čia 
įsitraukia į save, spiriasi prieš viršinį josios apvaldymą ir kovoja su žmo- 
gumi kad ir tylią, bet griežtą kovą. Sutechnintas pasaulis yra užvertas 
pasaulis, kuriame aukštesnio principo pėdsakai ir paveikslai yra didele 
dalimi jau nutrinti. Štai kodėl ir Dievo bylojimas per pasaulį ir paties 
pasaulio prasmė aukštosios kultūros žmogui yra žymiai sunkiau suvokia- 
mi, kaip pradinės kultūros žmogui. Gyvenimas ir pasaulis tampa aukš- 
tajai kultūrai problema ne dėl to, kad jie neturėtų prasmės, bet dėl to, 
kad šita prasmė pasidaro neaiški. Suprantama, aukštosios kultūros žmo- 

nijai nėra jokio kelio grįžti į pradinės kultūros pažinimą ir pasaulivaiz- 
dį. Romantiški pirminio gyvenimo ilgesiai yra tik iliuzijos. Vis dėlto jos 
yra įrodymas, kaip žmogus trokšta vidinio susilietimo su būties gelmė- 
mis, su aukštesniu pasaulio principu, kaip jis nori įrodyti pasaulio bei 
gyvenimo prasmę. Pradinė kultūra šiuo atžvilgiu turi nepakeičiamos 
reikšmės visai gyvenimo filosofijai, nes joje šitoks susilietimas ir ant- 
gamtės teigimas yra ne ilgesys, bet realus faktas. 


Antgamtės primatas ir simbolinis jo pavaizdavimas mitais išaiškina 
mums daugybę pradinės kultūros apraiškų, kurios šiaip būtų visiškai 


neaiškios ir nesuprantamos. Visų pirma čia mums aiškėja, kodėl vidinis 


pradinės kultūros šonas yra daug aukščiau pakilęs už materialinį šoną. 
Aukštesnio principo išgyvenimas visuose dalykuose yra pirminis žmo- 
gaus išgyvenimas. Aplinkui jį telkiasi visa žmogaus dvasia. Jo persunk- 
tas visas vidinis žmogaus veikimas. Todėl šitas veikimas kaip tik ir yra 
pirmutinis. Pradinės kultūros žmogus kuria visų pirma savo viduje, nės 
kaip tik savo viduje jis pirmoje eilėje susiduria su aukštesniu būties 
principu, o šito principo išgyvenimas objektiviniame pasaulyje taip pai 
yra vidinis jausmas. Viršiniai žmogaus darbai čia eina arba tik kasdie- 
nos apsirūpinimo arba simbolinio aukštesnės realybės išreiškimo keliu. 
Kasdienos apsirūpinimas nedaug reikalauja. Simbolių taip pat galima 
rasti kiekviename žingsnyje. Todėl pradinis žmogus neturi stipraus mo- 
tivo, kodėl jis turėtų ypatingai susirūpinti materialine savo kūrybos pu- 
se. Jis gyvena dar savo viduje ir savo viduje kuria. Antgamtės primatas 
yra dvasinės kultūros versmė. Štai kodėl pradinės kultūros ir šeima yra 
monogaminė bei patvari, ir nuosavybės teisė yra sveikai suprantama, ir 
ugdymas turi labai vykusių pradmenų, ir socialinis gyvenimas yra visai 
žmogiškas. Visi šitie dalykai būtų mums nesuprantami, jei jame ma- 
tytume tik instinktivią žmogaus kovą su gamta dėl gyvybės ir dėl pragy- 
venimo. Pirminio žmogaus kūrybos centras yra jo viduje. Todėl ir šitos 
kūrybos padariniai taip pat telkiasi dvasinėje srityje, tik kukliai pasi- 
rodydami objektiviniame pasaulyje Kas tat iš viršinės kultūros 
spręstų apie vidinę pradinę kultūrą, labai apsiriktų, kaip apsiriko praėju- 
sio šimtmečio evoliucionistinė mokykla. Ir šitas viršinės kultūros nedar- 
numas, lyginant ją su vidine kultūra, nėra atsitiktinis dalykas, bet viso 
pradinio žmogaus gyvenimo, viso jo pasaulivaizdžio ir jo pažinimo re- 
zultatas. Čia žmogaus dvasios dėmesys yra nukreiptas į vidinę pasaulio 
ir gyvenimo prasmę. Šituo atžvilgiu pradinė kultūra yra vidinė prasmės 
kultūra. Tai antgamtės regėjimas prigimtyje, kūryba dvasios viduje ir 
simbolinis šitos kūrybos apreiškimas mitiniais pavidalais. 

3. Vaikiškas žmogaus santykis su gamta 


Kultūra kyla iš kūrybinio žmogaus santykiavimo su gamta ir su 
savo paties prigimtimi. Todėl šito santykiavimo pobūdis turi nemaža 
reikšmės ir kultūros pobūdžiui. Kas gamtą išgyvena, kaip sau lygią bū- 
tybę, tas kuria kitokią kultūrą, kaip tas, kuriam gamta tik objektas. Ki- 
tokia yra kultūra, jei į gamtą žiūrima, kaip į tikslingą ir harmoningą 
organinį padarą, ir vėl kitokia, jei gamta yra laikoma negyvu mechaniz- 
mu. Kiekvienos kultūros charakteriui suvokti žmogaus nusistatymas 
gamtos atžvilgiu yra pagrindinis dalykas. "Todėl, ieškodami giliausių 
pradinės kultūros pagrindų, taip pat turime patyrinėti ir pradinio žmo- 
gaus santykius su gamta. 


Jau pačioje šitos studijos pradžioje buvo pasakyta, kad O. Men- 
ghinas pradinės kultūros žmogaus santykiavimą vadina vaikišku, ir 
šito tarpsnio žmogų laiko gamtos vaiku (Naturkindschaft). Charakteristi- 
ka yra visai vykusi. Pradinis žmogus, iš tikro, jaučiasi jį globiančioje 
aplinkoje kaip vaikas, kuriam viskas yra nauja, nežinoma, neištirta, vis- 
kas slaptinga ir prasminga. Ir šitas vaikiškas pradinio žmogaus nusista- 
tymas gamtos atžvilgiu pasireiškia ir vidiniame ir viršiniame šio tarps- 
nio gyvenime. 

Visų pirma pradinis žmogus neišgyvena gamtos kaip objekto, kuris 
būtų šalia jo. Dažnai sakoma, kad pradiniam žmogui gamta yra ne kas 
kita, kaip praplėstasis jo paties Aš. Šitas posakis gali būti pateisintas. 
Bet jo negalima imti tąja prasme, kad, tarsi, pradinis žmogus neskirtų 
savo būtybės nuo aplinkinių daiktų, kad jis šituos daiktus išgyventų, 
kaip jo paties kūno pratęsimą. Šitokia pradinio žmogaus gamtos išgyvc- 
nimo koncepcija yra klaidinga. Pradinis žmogus yra sąmoningas ir aiš- 
kiai suvokia, kad jo būtybė nėra tas pat, kas akmuo, medis ar gyvulys. 
Jei tad sakoma, kad pradinis žmogus nesuvokia gamtos, kaip objekto, 
arba, kad jam gamta yra praplėstasis jo Aš, tai šitą išgyvenimą reikia 
suprasti ne psichologine, bet metafizinė prasme. Psichologiškai pradinis 
žmogus yra sui compos. Bet metafizinis jo gamtos išgyvenimas yra ki- 
toks, kaip aukštosios kultūros žmogaus. Tasai aukštesnis principas, ku- 
rį jis jaučia savyje ir kurį jis regi visame pasaulyje, sujungia žmogų su 
ji supančia gamta giliais ryšiais. Gamtos misterijas jis jaučia ir savo 
būtybėje. Gamtos ritmas yra sutapęs ir su jo paties būtybės ritmu. Vi- 
dinis jo išsiplėtojimas ir gyvenimas eina ne šalia gamtos, bet gamtoje. 
Tai, kas šiandien reikalaujama iš kultūringo žmogaus, kad jis suvoktų 
gamtos ritmą, ir kas glūdi prieš mūsų akis, kaip pedagoginis tikslas, 
visa tai pirminiam žmogui yra savaime prieinama. Gamta jį apglobia, 
praplečia, įjungia į savą gyvenimą ir palaiko. W. Schmidtas pagrįstai 


44 A. Maceina, Pirminės kultūros pagrindai 


atmeta posakį „Naturvėlker“, jeigu jis yra vartojamas tąja prasme, kad 
pradinio žmogaus gyvenime pasireišktų gryna, nesugadinta žmogiškoji 
prigimtis, apie kurią svajojo Rousseau40. Taip pat šitas posakis nėra 
teisingas ir tąja prasme, jei žodžiu „,„Naturvolker“ yra suprantamos tau- 
tos, gyvenančios gamtos prievartoje arba vergijoje. Kaip pradiniame 
žmoguje nėra grynos žmogiškosios prigimties, taip lygiai nėra žemėje 
tautų, kurios nebūtų sulaužiusios absoliučios gamtinės prievartos. Paties 
primitiviausio įrankio susikūrimas jau yra, Burckhard'to žodžiais 
tariant, „„Bruch mit der Natur“. Iš kitos pusės, pradinis žmogus, kaip tik 
šitos gamtos vergijos nejaučia. Gamta jam nėra kažkoks svetimas pra- 
das, primestas iš viršaus ir trukdąs jo plėtotę, bet vidinis dalykas, turįs 
artimų ryšių su visa jo būtybe. Todėl posakis „Naturvėlker“ gali būti 
imamas tik tąja prasme, kad pradinis žmogus tik dėl to yra gamtos žmo- 
gus, kad jis giliau ir realiau jaučia gamtos vidinį gyvenimą, gamtos Tit- 
mą, gamtos paslaptis ir arčiau su jomis bendrauja, kaip aukštosios kul- 
tūros žmogus. Tąja prasme ir Menghinas pradinį žmogų vadina gamtos 
vaiku. Šita prasme vaikišką pradinio žmogaus santykiavimą su gamta 
mes ir laikome visos jo kultūros pagrindu. 

Neišgyvenimas gamtos, kaip objekto, neleidžia pradiniam žmogui 
gamtos apvaldyti, bet pastumia jį gamta naudotis. Gamtos apvaldymas 
atsiranda tik tada, kai žmogus atsistoja priešais gamtą, kai gamta pa- 
sitraukia iš žmogaus išgyvenimų orbitos, kai ji tampa svetimu ir net prie- 
šingu pradu. Tada žmogus pasirodo, kaip gamtos valdovas, ir tada žmo- 
gaus santykiavimas su gamta pasireiškia gamtos pavergimu. Tai yra 
aukštosios kultūros žmogaus žymė. Tuo tarpu pradinėje kultūroje tokio 
gamtos apvaldymo nėra. Čia yra tik gamta pasinaudojimas, pasinaudo- 
jimas visu tuo, kas gamtos yra pagaminta ir sukurta. Iš šito pasinaudo- 
jimo kaip tik ir kyla visas pradinio ūkio charakteris, technikos pradme- 
nų pobūdis, kalbos savybės ir tt. Jau minėjome Menghino posakį, kad 
šitas pasinaudojimas būtų net savotiškas parazitizmas, jeigu jo nely- 
dėtų žmogiškosios priemonės. Žmogus net šituo, gyvulį primenančiu, 
gamtos daiktų naudojimu vis dėlto pasireiškia, kaip žmogus, savo dva- 
sios žymių įspausdamas net ir paprasčiausiems daiktams ir savo pasiga- 
mintiems padarams. Maisto ieškojimas, medžioklė, žvejyba čia yra api- 
pinta karitativiniais, pedagoginiais ir net religiniais motivais. Vis dėlto 
gamta naudojimasis apreiškia savotišką žmogus nusistatymą jį globian- 
čios aplinkos atžvilgiu. Ir šitas nusistatymas yra vaiko nusistatymas, 
kuris skatina imti ir ieškoti, bet neskatina priverst ir pasigamint, Ne 
gyvenamosios sąlygos yra kaltos, kad šių dienų pigmejai per tūkstančius 

metų neišėjo iš pasisavinamojo ūkio. Čia kaltas yra šitas jų prigimtyje 
likęs nusistatymas gamta naudotis, josios neapvaldant. 

Būdamas arčiau susijęs su gamtos ritmu ir giliau išgyvendamas 
gamtinės aplinkos slaptingumą, pradinis žmogus esti savaime žadinamas 
ištirii gamtą josios paviršiuje, iššniukštinėti josios kampelius, ją išvaikš- 
čioti skersai ir išilgai. Pradinės kultūros žmogus yra puikus gamtos ži- 
novas. Net jo juslės yra tobulesnės, kaip aukštosios kultūros žmogaus. Jis 
geriau mato, geriau girdi ir geriau suuodžia. Individualiniai atskirų 
gamtinių daiktų skirtumai jam yra labai ryškūs. Kiekvienas medis, kiel:- 
viena žolė ir kiekvienas gyvulys jam turi savitą charakterį, iš kurio jis 
pažįsta jį ir atskiria nuo kitų. A. Mairon'as rašydamas apie pradinės 
kultūros ugdymą, cituoja P. J. Siewert'o žodžius, kuriais jis gražiai 
vaizduoja pirminio žmogaus susipažinimą su jį supančia aplinka. „Jie 
(Afrikos pigmejų Bagiellio giminė), — sako Siewert'as, — su miško pas- 
laptimis yra puikiausiai susipažinę. Jie pažįsta įvairiausių laukinių gy- 
vulių užkampius ir gyvenamąsias vietas. Jie žino, kur yra paukščių lizdai 
ir laukinių bičių drevės. Jie pažįsta kiekvieną augmenį, kiekvieną medį ix 
sugeba iš įvairiausių vaisių, riešutų, lapų ir žiedų, iš uogų, šaknelių ir 
syvų pasigaminti geriausių prieskonių, puikiai gydančių vaistų ir tepalų, 
bet taip pat ir smarkių nuodų, kuriais jie tepa savo lengvas, lyg plunks- 
nos, strėles“11. Šitas gamtos pažinimas nėra atsitiktinis, bet kyla iš pa- 
ties pagrindinio nusistatymo josios atžvilgiu. Pradinis žmogus išgyvena 
pasaulį, kaip įdomybių ir sykiu paslapčių vietą, kurią jis nori pažinti, iš- 
tyrinėti, joje susivokti ir susiorientuoti. 

Mums atrodo, kad šitas noras yra giliausias pradinės kultūros no- 
madizmo pagrindas. Jau pradžioje esame minėję, kad pradinės kultūros 
žmogus yra nomadas: jis keliauja iš vietos į vietą. Galima šitą keliavimą, 
žinoma, aiškinti grynai ekonominiais veiksniais. Ta pati vieta negali iš- 
maitinti didesnės grupės žmonių, todėl jie yra priversti nuolatos kaita- 
lioti gyvenamąsias savo vietas. Šitoks aiškinimas yra visai pagrįstas. 
Vis dėlto šalia šito ekonominio veiksnio gali būti ir psichologinis veiks- 
nys, būtent: noras ištirti žmogų globiančią aplinką. Kaip vaikas nieka- 
dos nerimsta vienoje vietoje, vis bėgdamas iš vieno kampo į kitą, taip 
ir pradinis žmogus keliauja iš vienos aplinkos į kitą, nes jį stumia 
nesąmoningas linkimas vis labiau įeiti į aplinkinį pasaulį, vis labiau jį 
pažint ir jame susivokti. Vietos pakeitimas duoda pradiniam žmogui nau- 
jų įspūdžių, iš naujo jį suriša su aplinka, atgaivina gamtos ritmo pajau- 
timą, pasaulį padaro vėl prasmingesnį ir misteringesnį. Tik šito kelią- 
vimo dėka pradinis žmogus išlaiko savo charakterio gyvumą, savo jud- 

rumą, savo žaismingą nuotaiką ir savo prigimties sveikuma. Jis instink- 
tiviai jaučia, kad nuolatinis sustojimas vienoje vietoje jam būtų pražū- 
tingas. Vienoje vietoje gyventi gali tik toks žmogus, kuris jau skverbiasi 
į gamtos gelmes. Tuo tarpu pradinis žmogus dar tik stengiasi gamtą 
apimti horizontaliai, ją pažindamas ir ištirdamas, nes pažinimas yra pir- 
mas pasaulio apvaldymo aktas. Dėl to šalia ekonominio pagrindo pradi- 
niam nomadizmui mes randame ir psichologinį pagrindą, kylantį iš pa- 
ties pradinio žmogaus santykiavimo su gamta ir iš vidinio gamtos išgy- 
venimo. 
* * 


* 


Trys tat yra giliausi pagrindai, ant kurių rymo visa pradinė kultū- 
ra: 1) neišsidiferencijavęs žmogiškumas, 2) antgamtės primatas ir 3) 
vaikiškas žmogaus santykiavimas su gamta. Jų esmę ir jų įtaką konkre- 
čioms kultūros apraiškoms galima taip trumpai formuluoti: 

1. Neišsidiferencijavęs žmogiškumas yra pradinės kultūros simbio- 
zinio sintetiškumo versmė. Jungiamasis šito sintetiškumo pradas yra 
religija, kuri savo principu palaiko visą pradinės kultūros vienybę. 

2. Antgamtės primatas yra dieviškojo prado pasaulyje jautimas ir 
išgyvenimas, kuriam yra palenkta visa gimtoji tikrovė. Šitą jautimą ir 
išgyvenimą pradinis žmogus išreiškia mitais. 

3. Vaikiškas žmogaus santykis su gamta yra pradinio žmogaus įsi- 
jungimas į gamtos ritmą. Šitas įsijungimas padaro, kad pradinis žmogus 
neišgyvena gamtos, kaip objekto, kad jis jos neapvaldo ir kad jis ją 
pažįsta geriau, kaip aukštosios kultūros žmogus. 

Šitomis išvadomis kaip tik ir baigiame pradinės kultūros nagri- 
nėjimą. 


) 
| 


Antras skyrius: TOTEMISTINĖ KULTŪRA 


Turinys: I. Totemistinė kultūros charakteristika“ 
1) Totemistinės kultūros sąvoka, 2) Materialiniai totemistinės 
kultūros bruožai, 3) "Totemistinės kultūros dvasinės žymės. — 
II. Totemistinės kultūros pagrindai: 1) Vyriškosios lyties pri- 
matas, 2) Linkimas objektyvuoti, 3) Linkimas specializuoti. 


I. TOTEMISTINĖS KULTŪROS CHARAKTERISTIKA 


1. Totemistinėskultūrossąvoka 


Paskutiniame ledmečio tarpsnyje žmonijos išsiplėtojimo eiga patyrė 
nepaprastą posūkį: iš pradinės kultūros į kamieno kultūrą. Ir šitas posū- 
kis turėjo begalinės reikšmės visam pasaulio gyvenimui, visai žmonijos 
pažangai tiek fiziniu, tiek dvasiniu atžvilgiu. Šito nepaprasto posūkio es- 
mė yra ta, kad minėtos trys pradinės kultūros grupės: eskimoidai, tas- 
manoidai ir australoidai susiformavo savotiškais kultūros ciklais, noma- 
diniu, totemistiniu ir matriarchatiniu. Materialinės kultūros atžvilgiu 
šitas susiformavimas, be abejo, reiškė didelę pažangą. Dvasinės kultūros 
atžvilgiu, kaip netrukus matysime, jis reiškė žmogaus dvasios išsiskaldy- 
mą ir gilią josios diferenciaciją pagal lyties principą. Menghin'as 
sako, kad net ir rasiniu atžvilgiu žmogus šiuo metu patobulėjo ir kad 
šitą patobulėjimą galima iš dalies tikrai įrodyti, iš dalies bent atspėti'. 
Žodžiu, čia įvyko nepaprastas žmonijos dvasios išsiveržimas ir formavi- 
masis, kurio laimėjimais gyveno ilgi amžiai ir kurio gijų galima užčiunti 
net ir aukštosios kultūros išsiplėtojime. 

Kokios buvo šito posūkio priežastys, mums nėra lemta visu tik- 
rumu atspėti. Kaip galima buvo suvokti iš pradinės kultūros aprašymo, 
jau to meto žmogaus dvasioje glūdėjo skilimo pradų. Eskimoidų, tas- 
manoidų ir australoidų kultūros yra ne atsitiktiniai išviršinių sąlygų 
padariniai, bet pirmutinės užuomazgos, kurios rodė prasidėjusį žmonijos 
sąmonės, mąstymo, veikimo ir kūrimo skilimą. Todėl ir šitų užuomazgų 
išsiplėtojimas ir susiformavimas aiškiais kultūros ciklais buvo tik tąsa 
ano pirminio skilimo. Todėl pati pagrindinė ir giliausia kamieno kul- 

tūros atsiradimo priežastis, mūsų pažiūra, glūdi žmogaus dvasioje, kuri. 
susidūrusi su tikrove, diferenciuojasi ir sykiu skaldo gyvenimą. Aks- 
tinų šitai diferenciacijai privesti ligi galo galėjo duoti pakitėjęs to meto 
gyvenimas. Ledmetis ne tik pasunkino viršinį žmogaus gyvenimą, bet 
sykiu su tuo turėjo, savaime aišku, nemaža įtakos ir vidiniam žmogaus 
nusistatymui būties atžvilgiu. Jis galėjo pagreitinti ir pastūmėti savai- 
mingą dvasios diferenciaciją. Bet apie šituos išviršinius akstinus šian- 
dien dar negalime pasakyti nieko tikro. Šiandien mums tik viena yra 
aiškų, kad kamieno kultūros priežasčių reikia ieškoti žmogaus dvasioje, 
o josios akstinų — viršinėse aplinkybėse. Antropologija gali nurodyti 
priežastis, o etnologija ir archeologija su priešistorija gali nušviesti aks- 
tinus. Kultūros filosofija tuo tarpu juos tik bendrai konstatuoja. 

Visi šitie kamieno kultūros ciklai: nomadinis, totemistinis ir ma- 
triarchatinis yra skirtingi ir savo kilme ir vidine bei viršine savo struk- 
tūra. Jie nėra vienas iš kito išvedami. Evoliucionistinė mokykla manė, 
kad totemistinė ir matriarchatinė kultūra yra ne du skirtingu kultūros 
ciklu, bet du to paties išsiplėtojimo laipsniu arba tarpsniu. Pasak šitos 
mokyklos, pačioje žmonijos pradžioje viešpatavęs promiskuitetas, iš ku- 
rio kilęs matriarchatas, kaip moters viešpatavimas dėl ypatingo josios 
vaidmens promiskuitete. Kai vyras pavergęs moterį, prasidėjęs totemis- 
tinis žmonijos periodas. Per totemizmą ir matriarchatą turėję, pasak 
evoliucionistinės mokyklos pereiti, visos tautos. Tuo tarpu šiandien jau 
iš Fr. Graebnerio tyrinėjimų žinoma, kad totemistinis ir matriarcha- 
tinis kultūros ciklai anaiptol nereiškia du žmonijos išsivystymo periodus, 
bet kad jie yra du visai skirtingi ir vienas nuo antro nepriklausomi kul- 
tūros pavidalai, kilę dėl savotiškų vidinių ir viršinių žmogaus gyvenimo 
aplinkybių; kad vienos tautos yra totemistininkės, kitos — matriarcha- 
tininkės; kad galop perėjimas iš matriarchato į totemizmą nėra vidinio 
išsiplėtojimo dalykas, bet viršinio kultūrų susimaišymo ir totemizmo 
pergalės rezultatas. — Tas pat reikia pasakyti ir apie trečiąjį ciklą. 
Nomadinis kultūros ciklas taip pat yra visiškai nepriklausomas nuo abiejų 
pirmųjų. Tiesa, jo įvedimas į moderniąją etnologiją dar nėra senas. Šito 
ciklo atradėjas, jo aprašytojas ir gynėjas yra W. Sehmidt'as. Jo charakte- 
ristika pasiremiant, galima tuoj pamatyti, kad' ir viršinis gyvenimas, ir 
vidinė nomadinio žmogaus struktūra, ir galop dvasinės kultūros žymės 
yra visiškai skirtingos nuo totemistinio ir matriarchatinio kultūros 
ciklo. Nomadinis ciklas, kaip šiandien etnologijoje yra priimta manyti, 
yra natūralus pradinės kultūros tęsinys, palaikant pradinio žmogaus 
dvasios nusistatymą ir josios struktūrą. Pradinės kultūros žymės, ypač 
dvasinėje srityje, geriausiai yra išlikusios nomadiniame kultūros cikle. 

(B. d.) 


Psichinės plėtotės esmė 


Dr. J. Pankauskas, Kaunas 


Turinys: 1. Fizinė ir psichinė plėtotė. — 2. Psichinės plėtotės esmės suprati- 
mas: a) mechaninis gamtamokslinis psichinės plėtotės supratimas; b) biologinis psi- 
chinės plėtotės supratimas; c) psichologinis psichinės plėtotės supratimas — 3. Pa- 
grindiniai psichinės plėtotės dėsniai: a) genetinis psichinės visumos primato dėsnis; 
b) psichinio „aš“ pasireiškimo dėsnis; c) paveldėjimo dėsnis; d) psichogenetinis dėsnis; 
e) variacijos ir automatizacijos dėsnis. 


1. Galutinis bet kurio daikto ar vyksmo esmės išaiškinimas pridera filo- 
sotijos mokslui, t. y. tam mokslui, kuris savo tiriamuosius objektus tiria iš 
pirmutinių ir visuotinų priežasčių. Norint gerai suprasti psichinės plėtotės 
esmę, pirmiausia reiktų išaiškinti psichinės realybės esmė. Bet tai pada- 
ryti nėra taip lengva. Be to, ne toks yra ir šio straipsnio uždavinys. Kalbė- 
damas apie psichinės plėtotės esmę, turiu galvoje tos plėtotės esmę ne filo- 
sofine, bet daugiau empirine prasme. Čia man daugiau rūpi ne kokia psichi- 
nės plėtotės esmė yra iš savo pirmutinių ir visuotinų priežasčių, bet tokia, 
kaip ji konkrečiai ir realiai reiškiasi individo psichinio plėtojimosi procese 
ir kiek ji prieinama realaus stebėjimo būdu. Kitaip sakant, čia bus ne tiek 
gilinamasi į psichinės plėtotės filosofinę prasmę, kiek daugiau stengiamasi su- 
rasti ir išaiškinti psichinės plėtotės būdingiausius ir esminius bruožus, nesi- 
gilinant į jų atskirus ir konkrečius pasireiškimus. 

Individo plėtotę apsprendžia besiplėtojančio individo esmė. Žmogus yra 
protingas individas. Jis susidaro iš fizinio ir psichinio pradmenų. Fizinis ir 
psichinis pradmens nėra du skirtingi ir nuo vienas kito nepriklausą žmogiš- 
kojo individo „elementai“. Atvirkščiai, jie yra iš esmės tarp savęs sujungti, 
ir to esminio susijungimo dėka susidaro vieningas ir nedalomas žmogiškasis 
individas. 

Nežiūrint į tai, kad fizinis ir psichinis žmogaus pradmens yra esmingai 
tarp savęs sujungti ir būdami atskirti nuo vienas kito skyrium, kaipo žmo- 
giškojo individo pradmens, negali egzistuoti, jie vis dėlto yra labai skirtin- 
gos prigimties. Fizinis žmogaus pradmuo priklauso gamtiniam pasauliui, 
psichinis — dvasiniam pasauliui. 

Fizinis pradmuo, kaip gamtinės prigimties, yra palenktas gamtinio pa- 
saulio dėsningumui. Svarbiausios gamtinio pasaulio pasireiškimo lytys yra 
kūniškumas ir fizinė jėga. Gamtinio pasaulio procesai vyksta viršinių jėgų 
veikimo dėka. Juos valdo priežastingumo dėsniai. 

Visai kitokią prigimtį turi psichinis pasaulis. Ji trumpai apibūdinti be- 
veik negalima. Psichinis pasaulis nėra tiesioginiai pažįstamas viršinių jutimų 
būdu. Jis yra daugiau vidinių išgyvenimų faktas. Kaip vidinis išgyvenimo 
faktas, jis yra visų išgyvenamas ir suprantamas. Bet kaip tik tą vidinio iš- 
gyvenimo faktą norime pasakyti kitiems, arba jį aprašyti, tai tuojau pri- 
trūkstame tinkamų sąvokų ir žodžių. 

Dauguma mūsų turimų sąvokų yra kilusių iš gamtinio pasaulio. Jos to- 
dėl daugiausia ir išreiškia gamtinio pasaulio atributus. Visi gamtinio pa- 
saulio atributai yra iš esmės svetimi mūsų vidujinių išgyvenimų pasauliui. 

Iš visų mūsų turimų sąvokų psichinei esmei charakterizuoti, man atrodo, 
gerausiai tinka dvi sąvokos: neerdviškumas ir laisvė. Neerdviškumas ir laisvė 
yra dvi svarbiausios mums žinomos psichinio pasaulio savybės. Tas dvi ypa- 
tybes galime tiesioginiai pritaikyti psichiniam pasauliui. Bet jos, aišku, dar 
neišreiškia visos psichinio gyvenimo esmės. Psichinis gyvenimas yra daug 
turtingesnis, kaip mums kartais atrodo, ir jo visos esmės dviem ypatybėm nė- 
ra galima apibūdinti. Psichinio gyvenimo esmė ir jo turtingumas darosi aiš- 
kesnis ir suprantamesnis iš pačių psichinio gyvenimo pasireiškimų. Psichinio 
gyvenimo pasireiškimais vadinami ir spontaniški vidujiniai psichiniai išgy- 
venimai, ir visi tie psichiniai išgyvenimai, kurie kyla santykiaujant psichiniam 
pasauliui su ji apsupančia aplinkuma. Visas tas psichinio gyvenimo pasi- 
reiškimo formas ir būdus aprašyti ir išaiškinti, yra psichologijos mokslo 
uždavinys. | 

Stebėdami gyvenimą, matome jame vieną būdingą bruožą: kuo tobu- 
lesnės konstrukcijos organizmas, tuo jis bejėgiškesnis ir mažiau subrendęs 
gyvenimo tikslams ateina į šį pasaulį. Juk žinome, kad žemesnės rūšies ir 
mažiau komplikuoti gyvuliai ateina į šį pasaulį apšarvuoti tiksliai veikiančiais 
instinktais ir iš pirmos dienos jie sugeba atlikti gyvybei išlaikyti reikalingus 
veiksmus. Be to, kuo organizmas netobulesnis ir žemesnės prigimties, tuo jo 
augimo ir brendimo perijodas yra trumpesnis. Ir atvirkščiai, kuo individas 
tobulesnis ir aukštesnės prigimties, tuo jo augimo ir brendimo laikas yra 
ilgesnis. 

Žmogus yra tobuliausias šiame pasaulyje padaras. Toks būdamas, jis 
ateina į pasaulį mažiausiai gyvenimo tikslams paruoštas. Jis yra, galima 
sakyti, dar visiškai bejėgis, nesubrendęs ir savo gyvybei išlaikyti būtinai 
reikalingas svetimos pagalbos. Tas svetimos pagalbos reikalingumo laikas 
žmogaus gyvenime yra žymiai ilgesnis, kaip žemesnės rūšies individams. In- 
dividui augant ir einant tobulyn, svetimos pagalbos reikalingumas eina ma- 

žyn. Kada individas visai subręsta, ji lieka jam beveik visai nereikalinga, o 
kartais net ir kenksminga, kaipo varžanti individo laisvo apsisprendimo ir 
veikimo galimumus. 

Pagrindinė individo plėtotės kryptis, kaip minėta, yra jo subrendimas. 
Tas subrendimas pasireiškia tąja prasme, kad individas yra pakankamai 
paruoštas gyvenimo tikslams, jis nebėra reikalingas savo individualybei iš- 
laikyti svetimos pagalbos. Fiziniu atžvilgiu individo subrendimas ir paties 
brendimo kryptis yra aiškiai pastebima ir suprantama. Tai yra organizmo 
augimo ir fizinės jėgos didėjimo kryptis. Organizmo augimas ir plėtoji- 
masis vyksta taip, kad jis tampa vis geresniu ir tikslesniu įrankiu jėgai pa- 
sireikšti. Taigi, organizmo augimas ir jo jėgos didėjimas bei tikslingas pa- 
sireiškimas, yra individo fizinio subrendimo pagrindinė žymė ir, galima saky- 
ti, jo esmė. Pizinis augimas yra palenktas biologinės gamtos dėsniams. Pri- 
imamos viršinės "medžiagos yra pagal tuos dėsnius asimiliuojamos ir tuo būdu 
organizmas auga ir eina stipryn. Organizmo augimą ir stiprėjimą apsprendžia 
to organizmo prigimtis. 

Visai kitokio pobūdžio yra individo psichinis brendimas. Anksčias bu- 
vo minėta, kad psichinis pasaulis yra daug turtingesnis ir įvairesnis, kaip 
fizinis pasaulis. Dėliai to nei psichinio gyvenimo, nei to gyvenimo plėtotės 
esmės negalima vienu ar keliais bruožais trumpai išreikšti. Tiesa, kai kurie 
psichologai norėjo surasti vieną kokią paprastą, trumpai formuluojamą, for- 
mulę, kuri išreikštų psichinės plėtotės esmę. Bet tokios formulės surasti iki 
šiol dar nepavyko ir vargiai kada nors pavyks. 

Ieškodami formulės psichinės plėtotės esmei išreikšti, psichologai daž- 
nai įsižiūrėdavo į vieną kurį būdingą psichinės plėtotės bruožą ir many- 
davo, kad tas bruožas, arba ta būdinga savybė, išreiškia visą psichinės plė- 
totės esmę. Taip, antai, žinomas pedagogas Pestalozzi, nusižiūrėjęs i 
psichinės plėtotės intelektualinę pusę, arba, geriau sakant, į pažinimo plė- 
totę, suformulavo savo pagrindinį psichinės plėtotės dėsnį. Pagal tą dėsnį, 
Pestalozzio supratimu, vyksta visa žmogaus psichinė plėtotė ir tuo dėsniu 
rėmė jis savo natūralinę pedagogiką. Šis Pestalozzio psichinės plėtotės dės- 
nis yra toks: žmogaus dvasios plėtotė eina amžinai nepalaužiamu dėsniu 
nuo vaizdo-prie sąvokos. 


Intelektualinės plėtotės, arba pažinimo, atžvilgiu šis Pestalozzio dėsnis 
yra neabejotinai teisingas. Bet jis jokiu būdų neišsemia visos psichinės plė- 
totės esmės. Norint suvest į tą dėsnį visą psichinę plėtotę, neišvengiamai pa- 
tenkame į klaidą. Tas pats pasakytina ir apie žinomąjį Haeckelio bio- 
genetinį individo plėtotės dėsnį. Jis turi reikšmės ir, gal būti, atitinka bio- 
loginei ir kaikuriais atžvilgiais psichinei individo plėtotei, bet taip pat jo- 
kiu būdu jis neišreiškia visos psichinės plėtotės esmės. 

Panašiai atsitinka kiekvienam mėginimui išaiškinti psichinės plėtotės 
esmę kokia nors viena formule ar dėsniu. Tokia formule ir dėsniu dažniau- 
siai išreiškiama tik viena psichinės plėtotės savybė, bet ne visa psichinės 
plėtotės esmė. Psichinės plėtotės procesas eina įvairiais keliais ir įvairiomis 
formomis. Jo tikslas yra psichinis subrendimas. Bet tas psichinis subren- 
dimas nėra vienos kurios psichinės galos išlavinimas. Taip pat ir psichi- 
nės plėtotės procesas nėra tik vienas kurios nors galios ar vieno kurio nors 
psichinio gyvenimo bruožo dėsningas plėtojimasis. Norint tat psichinės plė- 
totės esmę pilnai suprasti, reikalinga paanalizuoti visus bent būdinguosius 
"arba svarbiausius psichinio plėtojimosi bruožus. Iš tos bendros analizės ge- 
riau paaiškės ir pati psichinės plėtotės esmė. Bet prieš tai reikia dar trumpai 
susipažinti su skirtingais pačios psichinės plėtotės esmės aiškinimais. 

2. Psichologijos mokslas, atsiskyręs nuo filosofijos ir tapęs savarankišku 
mokslu, savo evoliucijoje perėjo tris būdingus etapus. Tie trys etapai yra 
būdingi ne tik psichologijai, bet visiems dvasios mokslams apskritai. Tik 
psichologijos moksle jie, gal būti, tūrėjo progos ryškiau ir aiškiau pasi- 
reikšti, kaip kituose dvasios moksluose. 

Psichologija, atsipalaidovusi iš filosofijos mokslo globos, pirmiausiai 
pateko į mechaninį psichinio gyvenimo aiškinimą. Tai buvo pozityvistinis, 
arba gamtamokslinis, psichologijos etapas. Iš mechaninio psichinio gyve- 
nimo aiškinimo vėliau psichologija priėjo biologinį psichinio gyvenimo su- 
pratimą. Šalia biologinio psichinio gyvenimo aiškinimo šiandien pastebi- 
mas naujas psichinio gyvenimo supratimas. Šį naująjį psichologijos mokslo 
persiorijentavimą geriausiai tiktų pavadinti tikrai psichologiniu psichinio 
gyvenimo supratimo etapo vardu. 

Tie trys būdingi psichinio gyvenimo aiškinimo ir supratimo būdai nėra 
atskiri, laiko atžvilgiu ėję vienas po kito, psichologijos mokslo etapai. Jie 
dažnai pastebimi šalia vienas kito. Todėl geriau būtų tuos tris psichologijos 
mokslo etapus laikyti būdingomis psichologijos mokslo srovėmis, kurioms 
netrūksta atstovų ir šių dienų psichologijos moksle. Bet vyraujanti psicho- 
logijos mokslo srovė neabejotinai ėjo kryptimi nuo mechaninio į psicholo- 
ginį psichinio gyvenimo supratimą. . 

a) Pozityvistinio, arba mechaninio, laikotarpio svarbiausiais dalykais 
mokslo srity reikia laikyti gamtamokslio empirinio metodo pritaikymą ir 


"kauzalinio — mechaninio aiškinimo būdo perkėlimą į dvasinių reiškinių ty- 


rinėjimą. Empirinio metodo pritaikymas psichiniams reiškiniams tyrinėti 
savyje nėra blogas dalykas. Jis yra psichologijoje ne tik leistinas, bet ir 
pageidautinas. Pozityvistinio laikotarpio psichologijos mokslas klydo ne 
pritaikydamas empirinį metodą psichiniams reiškiniams tyrinėti, bet tik 
perkeldamas į psichinio gyvenimo sritį gamtamoksly įprastą mechaninio ir 
kauzalinio aiškinimo būdą. Kaip fizinėje gamtoje kiekvienas vyksmas ar 

pasikeitimas turi kokią nors viršinę fizinę priežastį, ar net tų priežasčių 
kompleksą, tai manyta, kad taip pat ir psichinės bei dvasinės prigimties 
vyksmas vyksta tokių pat fizinės prigimties viršinių priežasčių veikiamas. 
Pozityvistinė gamtamokslinė psichologija psichinį gyvenimą laikė turint 
tokią pat prigimtį, kaip ir fizinis pasaulis. Psichinis gyvenimas jiems atrodė 
yra tik fizinių pasikeitimų fenomenas. Th. Ziehen“'as, pavyzdžiui gamta- 
mokslinio priežastingumo dėsniais nori išaiškinti visą psichinį gyvenimą. 
Jutimai, vaidiniai ir net jausmai, jo supratimu, yra ne kas kita, kaip fizinių ir 
cheminių veikimų rezultatai. Net ir aukštesnės rūšies psichiniai procesai -— 
asociacijos — vykstančios laiko ir erdvės priežastiniais dėsniais. Vienas vai- 
dinys sukelias kitą todėl, kad tarp jų yra laiko ar erdvės artimumas, arba. 
šiaip koks nors panašumas. Vaizduotė ir galvojimas yra ne kas kita, kaip 
sudėtingų asociacijų procesai. 

Taip suprantant psichinį gyvenimą apskritai, aišku, tada ir psichinės 
plėtotės esmės reikia ieškoti fizinių faktorių ir tų faktorių priežastinio vei- 
kimo srityje. Faktinai taip psichinės plėtotės esmę ir aiškina jau minėtas Th. 
Ziehenas. Savo veikale — „Das Seelenleben der Jugendlichen“1 jis iškelia 
tris priežasčių kompleksus, kuriuos jis laiko kauzalinėmis psichinės plėto- 
tės, ypatingai brendimo laikų, priežastimis. Tos priežastys, pasak jo, yra: 
1. Organizmo lytinis brendimas; 2. Smagenų augimas ir 3. Gyvenimo ir ap- 
linkos pasikeitimas. Gyvenimo ir aplinkos pasikeitimas brendimo laiku 
įvykstąs dėl to, kad tuo laiku bręstąs individas pradeda lankyti mokyklą. 
Perėjimas iš šeimos į mokyklinę aplinkumą, Zieheno manymu, turi didelės 
reikšmės jaunuolio brendimui. 

Visi čia suminėti Zieheno faktoriai yra grynai fizinės prigimties ir jų 
veikimas yra kauzalinio pobūdžio. Kadangi tie faktoriai yra vienintėliai, 
kurie veikia bręstantį individą, tai išeina, kad ir pati psichinė plėtotė yra 
suprantama kaipo tam tikras procesas, kuris vyksta fizinių faktorių kauza- 
linio veikimo dėka. 

Toks fizinis plėtotės supratimas yra neabejotinai klaidingas. Jis neati- 
tinka psichinio gyvenimo esmę ir, būdamas toks, nei kiek neišaiškina pačios 
psichinės plėtotės esmės. Fizinės prigimties faktoriai, žinoma, turi psichinei 
plėtotei labai daug reikšmės, bet jie nėra vienintėliai ir esminiai. Jie yra, 
galima sakyti, psichinės plėtotės sąlygos, bet ne pati tos plėtotės esmė. 

b) Pozitivistinę mechanistinio galvojimo epochą vėliau pakeitė biologi- 
nio galvojimo epocha, kurį dalimi tebevyrauja ir šių dienų mokslininkų gal- 
vojime. Tyrinėjant aukštesnės ir žemesnės rūšies organizmus pastebėta, kad 
jų gyvenimo ir plėtotės negalima išaiškinti vien mechaninėmis fizinėmis 
priežastimis. Net paprasčiausias žemesnės rūšies organizmas nėra vien tik 
fizinių jėgų veikimo rezultatas. Jis yra daugiau kaip fizinių jėgų suma ir 
| 1 Manns pidagogisches Magazin Nr. 916. *1927. 

turi tokių ypatybių, kurių negalime išvesti iš fizinių jėgų veikimo. Kiekvie- 
name. gyvame organizme, be grynai fizinių kauzalinių procesų, pastebime 
dar tam tikrą vidujinės jėgos veikimą. Ta vidujinė jėga padaro organizmą 
vieningą ir siekiantį savo tikslą. Atskiri organizmo nariai nėra jo atsitiktinos 
dalys, kaip, pav., kokio nors neorganinio kūno, bet esmingai su tuo orga-. 
nizmu sujungti ir tarnauja jo pilnumui išlaikyti. 


Organizme glūdinti imanentinė tikslą siekianti jėga pirmiausiai paste-. 


bėta organinėje gamtoje. Iš grynai organinės gamtos greitai ji buvo per- 
kelta ir į aukštesnes gyvenimo sritis. Biologinio tikslingumo sąvoka pradėta 
aiškinti ne tik individo organinis, bet taip pat ir psichinis bei dvasinis gyve- 
nimas. Tuo būdu prasidėjo mokslo srityje biologinio tikslingumo epocha. 
Pirmiausiai biologinio tikslingumo idėja pradėjo įsivyrauti psichologijos 
moksle, o iš čia ji perkelta ir į socialinio bei kultūrinio gyvenimo sritis. 

Biologinės krypties psichologų supratimu, psichinis gyvenimas nėra 
vien fizinių ir cheminių faktorių viršinio veikimo rezultatas, bet tikslingas 
iš vidaus imanentinės jėgos reguliuojamas biologinis vyksmas. Vadinasi, 
psichiniam gyvenimui išaiškinti, be viršinių fizinių faktorių, prileidžiami 
dar vidiniai biologiniai faktoriai, kurie PežabBoja « tą gyvenimą ir sudaro jo 
vieningumą. : 

Imanentinius psichinio gyvenimo faktorius biologinės krypties psicho- 
logai supranta grynai biologine prasme. Jie turį tokią pat prigimtį, kaip ir 
biologinėje gamtoje. Jų tikslas — organizmo biopsichinė visuma, arba, 
tiksliau sakant, individo rūšies palaikymas ir plėtojimas. Kaip patį psichinį 
gyvenimą tos krypties psichologai panašiai aiškina ir psichinę plėtotę. Psi- 
chinės plėtotės esmė, jų supratimu, yra ne kas kita, kaip individo prigimtyje 
glūdinčių imanentinių jėgų pasireiškimas, kuris tikslingai siekia individą 
išlaikyt ir tobulint: Vadinasi, psichinė plėtotė eina kryptimi individo prigim- 
tyje glūdintį biologinį tikslą realizuot. 


Biologinio tikslingumo sąvoką į psichinės plėtotės supratimą įnešė K. 
Groos'as.2 Tyrinėdamas žaidimus, jis pastebėjo tam tikrą jų biologinė 
reikšmę gyvulio i ir žmogaus gyvenimui. Žaidimas, jo supratimu, yra instink: 
tyvinis „tų gyvulio ar žmogaus funkcijų lavinimas, kurios turi didelės reikš- 
mės jų gyvenime. Instinktyvinis funkcijų lavinimas yra biologinis žaidimo 
tikslas. Vaikas, kol jis dar nešugėba rimtai dirbti, žaisdamas lavina tuos 
savo sugebėjimus, kurie yra reikalingi jo vėlesniam gyvenimui. 

A. Bus e mMann'asš imanentinės biologinio tikslingumo jėgos pasi- 
reiškimu nori išaiškinti. jaunuolio psichinio brendimo apraiškas. Jaunuolio 


2 X. Grė6s: Diė Spiėle- der Tiere 21907. 
Yao ak nė „Die Splelė der Menschen, 1910.. 
3 A. Busemann, Padagogische Jugendkunde, 193 

psichinio brendimo pagrinde glūdinti jo organizme įdiegta lytinio pasireiš- 
kimo jėga. Ta jėga sukelianti visas tas apraiškas, kurios pasireiškia jau- 
nuolio brendimo laiku. Kadangi iš vienos lytinės jėgos pasireiškimo negalima 
lengvai išvesti visų jaunuolio psichinio išgyvenimo savotiškumų, tai Bu- 
semannas lytinės jėgos pasireiškimą suskaldo dar į atskirus sudėtinius im- 
pulsus, iš kurių lengviau gali aiškinti jaunuolio atskirus išgyvenimus. Panašiu 
būdu jaunuolio psichinį gyvenimą aiškina ir S. Freud'as. 

O. Tumlirz'aslir iš dalies O. Kroh'as“ imanentinio individo pri- 
gimtyje glūdinčio tikslo realizavimo principu grindžia atskirus psichinės plė- 
totės tarpsnius. Kiekvienas psichinės plėtotės tarpsnis, jų supratimu, yra pa- 
lenktas imanentiniam tikslui realizuoti. Ankstybojoje vaikystėje svarbiau- 
sias plėtotės biologinis tikslas yra savęs išlaikymas ir: formalinių funkcijų 
pralavinimas. Vėlesniosios vaikystės toks psichinės plėtotės tikslas yra for- 
malinių funkcijų tolimesnis plėtojimas ir realaus pasaulio pažinimas. Jau- 
nystės periodo svarbiausias tikslas yra savęs suradimas, savojo „aš“ subren- 
dimas ir vėliau realaus pasaulio ir savo „aš“ į tam tikrą sintezę suvedimas. 

Šis biologinis psichinės plėtotės esmės supratimas, yra, aišku, daug 
tobulesnis, kaip pozityvistinis mechanistinis jos supratimas. Be fizinių ir ap- 
linkos faktorių veikimo, čia pripažįstamas dar ir imanentinis vidujinis fak- 
torius. Psichinės plėtotės procesas, jų supratimu, vyksta ne viėn viršinių 
fizinių, bet taip pat ir vidinių imanentinių faktorių veikimo dėka. 

Vis dėlto šis psichinės plėtotės supratimas yra dar perdėm biologiš- 
kas, bet ne psichologiškas. Jis, gal būt, tinkamai ir pilnai išreiškia biologinės 
plėtotės esmę, bet psichinės plėtotės atžvilgiu jis dar nėra visiškai pakanka- 
mas. Jis visiškai neapima psichinio gyvenimo ir psichinės plėtotės esmės. 
Psichinės plėtotės vidinis faktorius čia suprantamas kaip tam tikra biologinė 
jėga, kuri tikslingai siekia individą išlaikyt ir tobulint. Jis turi gamtinę pri- 
gimtį ir veikia būtinai. To faktoriaus veikimo atžvilgiu kokios nors laisvės 
nėra. Tas. vidinis faktorius yra susietas su aplinkumos veikimo griežtu bio- 
loginiu dėsningumu. 

Toks vidinės jėgos supratimas ir toks biologinis dėsningumas yra sve- 
timas psichinio gyvenimo esmei. Psichinio gyvenimo svarbiausia savybė, kaip 
minėjome, yra laisvė. Biologiniame psichinės plėtotės aiškinime tai laisvei 
visiškai nėra vietos. Viskas čia vyksta pagal įgimtą biologinį dėsningumą. 

c) Anksčiau buvo minėta, kad biologinis galvojimo būdas dar tebevy- 
rauja šių dienų mokslininkų protuose. Kaikurie psichologai, kaip minėta, 
dar ir šiandien biologiškai tebeaiškina psichinę plėtotę. Tiesa, šių dienų psi- 


4 0, T usniias, Die Reifejahre. 2 tomai. 21927. | ; 
30. Krok, Die Psychologie des Grundeschulkindes in brer Beziehung zur 
kindlichen Gesamtentwicklung. 4- -61930. | 

chinio gyvenimo supratimo negalima laikyti biologišku. Dauguma psicho- 
logų aiškiai pabrėžia, kad psichinis gyvenimas yra kitokios prigimties, kaip 
biologinis gyvenimas. Sąmonės reiškinių ir, apskritai, psichinių išgyvenimų, 
negalima išvesti iš biologinio gyvenimo procesų. Tik gaila, kad šis supran- 
tamas ir pabrėžiamas psichinio gyvenimo skirtumas nuo biologinio gyve- 
nimo, nėra dar pilnai pritaikytas psichinei plėtotei aiškinti. I psichinę plė- 
totę dažnai vis dar žiūrima biologiniu požiūriu. 

Stebėdami psichinius išgyvenimus, matome, kad ir paprasčiausias psi- 
chinis išgyvenimes nėra tik formalinis vyksmas. Psichinis išgyvenimas yra 
prasmingas vyksmas. Jis turi tam tikrą turinį, arba, kitaip sakant, intencio- 
nalumo požymį. Kokiame nors psichiniame akte, sakysime, pažinimo akte, be 
pažinimo akto, kaip vyksmo, yra dar ir pažinimo turinys: galvodami galvo- 
jame šį tą, jausdami jaučiame šį tą ir t. t. Psichinio akto vyksmas priklauso 
pačiam žmogui. Tuo tarpu psichinio akto turinys yra žmogaus pasisavina- 
mas, jis yra lyg šalia jo. Psichinio akto turėtojas ir vykdytojas yra pats 
psichinis „aš“ arba subjektas. Tai, ką žmogus išgyvena, yra to išgyvenimo 
turinys, arba objektas. Taigi, psichiniame akte yra du momentu, būtent: 
subjektivinis ir objektivinis. 

Biologiniame procese subjektivinį momentą sudaro imanentinė biolo- 
ginio tikslo siekianti jėga. Tuo tarpu objektiviniam momentui čia atstovauja 
aplinkumos faktoriai. Tarp subjektivinių ir objektivinių faktorių biologinėje 
gamtoje yra griežtas dėsningumas ir priklausomumas. Aplinkumos fakto- 
riai veikia organizmą pagal to organizmo įgimtus biologinius dėsnius. Laisvės 
ar kokio nors pasirinkimo čia nėra ir negali būti. 

Kitoki santykiai yra tarp subjektiviojo ir objektiviojo momento psichi- 
nio gyvenimo srityje. Čia nematome to būtinumo ir iš anksto nustatyto 
griežto dėsningumo, kaip biologinėje gamtoje. Tarp subjektiviosios ir ob- 
jektiviosios psichinio pergyvenimo pusės turi būti tam tikras atitikimas. 
Kitaip beprasmiai būtų visi psichiniai išgyvenimai ir pats pažinimas netu- 
rėtų jokios vertės. Bet tas atatikimas tarp objektiviosios ir subjektiviosios 
psichinio gyvenimo pusės turi laisvą prigimtį. Jį apsprendžiant dalyvauja 
ne tik objektiviniai faktoriai, bet taip pat laisvai veikia ir pats subjektivusis 
pradmuo. Subjektivinio pradmens laisvė ir aktivumas yra labai svarbūs, tei- 
singai psichinį gyvenimą suprasti. Subjektiviojo pradmens aktivumo ir 
laisvės žymės aiškiai atskiria psichinio gyvenimo sritį nuo biologinės gamti- 
nės gyvenimo srities. 

Subjektiviojo psichinio išgyvenimo pradmens, arba psichinio „aš“, 
laisvė ir aktivumas psichinio gyvenimo srityje ryškiausiai pasireiškia dviem. 
būdais. Pirmiausiai subjektivinis psichinio išgyvenimo pradmuo aktiviai 
dalyvauja pačiame psichinio išgyvenimo akte. Jis aktiviai apsprendžia psi- 
chinio išgyvenimo turini ir kartu pati psichinį išgyvenimą. Objektivusis psi- 

chinio išgyvenimo turinys būtų nesuprantamas ir, apskritai, neišgyvenamas, 
jei subjektivusis psichinio išgyvenimo pradmuo objektivinio turinio atžvil- 
giu būtų visiškai pasivus. Subjektivusis psichinio išgyvenimo pradmuo, arba 
psichinis „aš“, savo esme yra linkęs į objektiviojo turinio pasisavinimą. Psi- 
chinis „aš“, santykiaudamas su objektiviniu turiniu, veikia laisvai. Nuo jo 
laisvo nusistatymo daugiausiai pareina koks ir kaip objektivusis turinys yra 
pasisavinamas ir išgyvenamas. 

Subjektiviojo psichinio išgyvenimo pradmens aktivumas ir laisvė reiš- 
kiasi ne tik objektivinio turinio pasisavinimo ir perdirbimo prasme. Psichinis 
„aš“ ne tik laisvai pasisavina ir išgyvena objektivųjį turinį, bet kartu jis gali 
jį laisvai ir produkuoti, vadinasi, jis gali turinį ne tik laisvai pasisavinti, bet 
ir laisvai kurti. Žmogaus psichinis „aš“ yra ne tik receptivus, pasisavinąs, 
bet ir kuriąs. Ir pasisavinimo, ir kūrimo procese psichinis „aš“ veikia laisvai. 
Psichinio „aš“ apsisprendimo laisvė, žinoma, negali būti taip suprasta, kad 
ji būtų absoliučiai nevaržoma tiek turinio pasisavinimo, tiek jo kūrimo atž- 
vilgiu. Psichinis „aš“ gali pasisavinti tik esamą, arba kurti tik galimą. Vadi- 
nasi, psichinio „aš“ laisvė nėra absoluti, bet tik sąlyginė. Ji negali visko 
sukūrti arba pasisavinti, bet ji laisvai gali rinktis galimumo ribose. 

Įsigilinus į tai, kas pasakyta apie psichinį gyvenimą ir to gyvenimo 
skirtumą nuo biologinio gamtinio gyvenimo, geriau aiškėja ir pačios psichinės 
plėtotės esmė. Psichinė plėtotė vyksta subjektiviojo ir objektiviojo psichinio 
išgyvenimo pradmenų tarpusavio veikimo dėka. Subjektivusis psichinio iš- 
gyvenimo pradmuo, pasisavindamas objektivų turinį, veikia laisvai. Akti- 
viame psichinio „aš“ objektivaus turinio pasisavinimo ir apvaldymo procese 
vyksta ir pati psichinė plėtotė. Apvaldydamas ir įgaudamas daugiau objek- 
tivaus turinio, tobulėja pats psichinis „aš“. 

Psichinio „aš“ aktingumas ir jo tobulėjimo procesas tuo dar nesibaigia. 
Psichinis „aš“ ne tik aktiviai santykiuoja su objektiviniu turiniu, bet jis ir 
pats kuria ta turinį. Kurdamas objektivinį turinį ir paskui vėl su tuo su- 
kurtu turiniu santykiaudamas, psichinio „aš“ tobulėjimo ir plėtojimosi pro-- 
cesas pasiekia dar aukštesnių laipsnių. Čia jį veikia ir tobulina ne tik iš ša- 
lies einą impulsai bei paraginimai, bet jis pats veikia tobulinimosi prasme 
grįžtamai į savę. Žodžiu, psichinis „aš“ pats laisvai tobulina save ir tuo būdu 
vykdo aukščiausio laipsnio psichinės plėtotės procesą. = 

Čia išdėstytas psichinės plėtotės supratimas yra grynai psichologinis. 
Jis pilnai atatinka psichinio gyvenimo prigimtį ir esmingai skiriasi nuo me- 
chaninio ir biologinio psichinės plėtotės supratimo. Šis psichinės plėtotės 
supratimas tiesioginai išplaukia iš šių dienų psichologijos psichinio gyveni- 
mo esmės supratimo, arba, kitaip sakant, iš tos psichologijos, kuriai psichi- 
nis gyvenimas nėra vien atskirų psichinių išgyvenimų suma, bet prasmin- 
gas tikslą turįs ir tikslą siekiąs dvasinis vyksmas. Šios psichologijos srovės 

ryškiausiu atstovu reikia laikyti E. Spranger'į6 Vpatingai „dar ir tai 
įdomu, kad tąja kryptimi eina ne tik Sprangerio filosofinė, kitaip dar vadina- 
ma dvasiamokslinė psichologija (geisteswissenschaftliche Psychologie), bet į 
tą pusę linksta taip pat ir grynai eksperimentiniais tyrinėjimo metodais besi- 
remianti visumos psichologijos kryptis (Ganzheitspsychologie), kuriai atsto- 
vauja F. Krueger'is? ir jo vadovaujamas Psichologijos Institutas Leip- 
zige. Nei dvasiamokslinės, nei visumos psichologijos kryptys savo pažiūrų 
į psichinės plėtotės esmę dar nėra aiškiai formulavusios. Naujosios psicho- 
logijos krypties psichinės esmės supratimo pritaikymas psichinei plėtotei aiš- 
kinti dar tebėra naujas dalykas. Šia linkme daromi tik pirmieji mėginimai. 
Tąja kryptimi labai įdomų bandymą yra padaręs W. Hansen'as.š Spran- 
gerio filosofinę psichologiją ir visumos psichologijos eksperimentinių tyri- 
nėjimų davinius jis mėgina suvesti į vieną sistemą. Nežiūrint to, kad Spran- 
gerio psichologija yra filosofinio pobūdžio, o visumos psichologija remiasi 
eksperimentinių tyrinėjimų daviniais tarp tų dviejų psichologijos srovių, 
Hanseno manymu, yra didelis panašumas. 

3. Aukščiau buvo minėta, kad kaip pats psichinis gyvenimas, taip ir 
jo plėtotė pasižymi turtingumu ir įvairumu. Vienu dėsniu ar viena formule 
viso psichinio gyvenimo ir jo plėtotės esmės nėra galima pilnai apimti ir 
išreikšti. Betyrinėdami psichinės plėtotės esmę, nuo pozotivistinio mechanis- 
tinio ir biologinio supratimo priėjome psichologinį psichinės esmės suprati- 
mą. Čia išdėstytas psichologinis psichinės plėtotės supratimas, atrodo, ge- 
riausiai ir tiksliausiai atatinka jos esmę. Psichologinis psichinės plėtotės su- 
pratimas nors ir geriausiai atatinka psichinės plėtotės esmę, vis dėlto visos 
psichinės plėtotės esmės jis dar neišaiškina. Norint psichinės plėtotės esmę 
„geriau išaiškinti, reikalinga dar atkreipti dėmesį ir į svarbesnes bei būdinges- 
nes psichinės plėtotės ypatybes. Esminės psichinės plėtotės ypatybės psi- 
chologijoje dažnai vadinamos psichinės plėtotės dėsniais. Tat dabar dar rei- 
kia susipažinti su pagrindiniais psichinės. plėtotės dėsniais. Iš jų gal dar 
geriau paaiškės ir pati psichinės plėtotės esmė. | 

„a. Naujoji, vadinamoji visumos psichologija (Ganzheitspsychologie). 
gausingais, eksperimentinių tyrinėjimų daviniais įrodė; kad psichinės plėto- 
tės procesas eina nuo visumos diferencijacijos keliu prie atskirų nesudėtingų 
psichinių išgyvenimų. Nediferencijuota jausminio pobūdžio psichinio išgy- 
venimo visuma genetiniu atžvilgiu yra pirmesnė, kaip atskiri psichinio i išgy- 
venimo „elementai“. „Nuo jausminio sehasoo psichinės visumos diferenci- 


“E S pranger, "Lebenšformen. "71930. 
"17F. Krueger, Uber psychische Ganzheit 1926. 2 

jacijos keliu eina ne tik individo visos psichinės plėtotės, bet taip pat ir to 
individo atskirų psichinių išgyvenimų procesas. Jausminis nediferencijuotas 
psichinės visumos išgyvenimo momentas yra pirmesnis ir už vaizdaus paži- 
nimo etapą. Kaip visos pažinimo plėtotės, taip ir atskiro pažinimo akto 
procesas eina nuo nediferencijuotos jausminės visumos per vaizdaus pažini- 
mo etapą į abstraktines sąvokas. Tuo atžvilgiu aukščiau minėta Pestalozzio 
formulė, kad psichinės plėtotės procesas eina nuo vaizdaus pažinimo į abs- 
traktinę sąvoką, kiek ji liečia pažinimo sritį, yra teisinga ir visai sutinka su 
naujosios psichologijos tyrinėjimo daviniais. Taigi, nuo psichinės visumos 
prie atskiro isoluoto psichinio išgyvenimo eina ir atskiro individo psichinė 
plėtotė, ir jo atskirų psičhinių išgyvenimų bei pažinimo procesas. Etriologi- 
nių tyrinėjimų daviniai rodo, kad ir visas žmonių ss) plėtotės procėsas 
vyko tuo pačiu keliu. 

Visumos psichologijos psichinio gyvenimo ir jo plėtotės supratimas 
yra visiškai priešingas senesniosios, vadinamosios elementų psichologijos 
psichinio gyvenimo ir psichinės plėtotės supratimui. Senesnioji psichologija 
teigė, kad psichinio išgyvenimo ir psichinės plėtotės procesas eina nuo 
atskirų papraščiausių psichinio išgyvenimo „elementų“ prie sudėtingesnių 
psichinio išgyvenimo apraiškų. Vadinasi, senesniosios psichologijos ma- 
nyta, kad ir genetiniu, ir. psichinio išgyvenimo atžvilgiu, pirmiau atsiranda 
paprasti jutima ar vaidiniai ir tik vėliau, asociacijoms veikiant, iš jų susi- 
daro sudėtingesni vaizdai, mintys ir protavimai.. Žodžiu, psichinis gyveni- 
mas buvo aiškinamas taip, kaip ir koks fizinis reiškinys, arba cheminis pro- 
cesas. Jis buvo sukonstruotas iš atskirų išgyvenimų ir tų išgyvenimų jun- 
ginių. Apie atskirą, nuo tų junginių nepriklausėmą psichinio gyvenimo 
„centrą, apie laisvą ir aktyvų psichinį „aš“, nebuvo ir kalbos. 

Ištisa eilė tikslių psichinio gyvenimo tyrinėjimų įrodė tos pažiūros klai- 
dingumą. Ne nuo atskiro isoluoto psichinio išgyvenimo prie sudėtingos psi- 
chinio išgyvenimo visumos, bet atvirkščiai, nuo nediferencijuotos jausminės 
psichinio išgyvenimo visumos vyksta ir individo psichinio išgyvenimo, ir 
kartu atskiro individo bei visos žmonijos psichinės plėtotės procesas. 

Ši psichinės visumos savybė yra labai svarbi psichinės plėtotės esmei 
suprasti. Visumos psichologijos kryptis ją laiko viena esminių psichinės plė- 
totės savybių. Ta psichinio gyvenimo savybė, paprastai, vadinama psichinės 
visumos primato dėsniu. Krueger'is? kalba net apie treėjopą psichinės 
visumos primato pasireiškimą, būtent: genetinį, žunkcijinį ir fėnomeninį!0. 

B. w. Stern'as ir ypaimesi Ww. Ehrenstein'as!,, sias 


2 F.. Krueget -- Das Nesės der „Getūle 1930. 4 
“ 10) Plačiau apie tai žiūr. mano straipsny: Psichinė realybė ir jos pilybės, Lo- 
803.1934 mt. 2 nr. 123 pys. | 
11) W. Ehrenstein. Einfuhrung in ie Ganzheitspsychologie, 1934. 

iš evoliucijos laipsnių teorijos, kuriai vaiko psichologijoje atstovauja K. 
Būhleris, iškelia kitą būdingą psichinės plėtotės bruožą. Ehrensteino 
manymu, psichinė plėtotė eina tąja kryptimi, kad perėjimo ryšys tarp 
sensorinės ir motorinės nervų sistemos vis darosi laisvesnis. Tas ryšio lais- 
vėjimas pasireiškia tuo, kad tarp sensorinės ir motorinės psichinio gyvenimo 
srities atsiranda centrinė kontrolės instancija, kuri tarpininkauja tarp tų 
dviejų psichinio gyvenimo sričių. 

Žemesnės rūšies gyvuliai ir tik gimęs kūdikis dar gyvena nesąmoningųu 
refleksų ir instinkto gyvenimu. Šitame psichinio gyvenimo laipsnyje tarp 
sensorinės ir motorinės nervų sistemos yra betarpiškas ryšys. Įvykus ko- 
kiam nors viršiniam jaudinimui sensorinėje nervų sistemoje, tas jaudinimas 
nervų laidais tiesioginai perteikiamas į motorinę nervų sistemą ir automa- 
tiškai įvyksta koks nors judesys. Tokiame paprastame refleksiniame ju- 
desy visiškai nedalyvauja centrinė nervų sistema ir kartu toks judesys nėra 
sąmoningai išgyvenamas. Jis įvyksta nedalyvaujant sąmonei. 


Plėtojantis psichiniam gyvenimui toliau, ryšys tarp sensorinės ir moto- 
rinės nervų sistemos vis darosi laisvesnis ir laisvesnis. Tarp jų pradeda 
tarpininkauti centrinė nervų sistema. Periferijoje įvykęs jaudinimas pirma 
nueina į centrinę nervų sistemą. Centrinė nervų sistema tą jaudinimą per- 
dirba ir vėliau duoda atatinkamą impulsą į motorinę nervų sistema ir tada 
įvyksta pats reagavimas. Šitame plėtotės laipsnyje kokio nors jaudinimo 
perėjimas į reagavimą įvyksta jau sąmonės srityje, kitaip sakant, jis yra 
išgyvenamas, jaučiamas. 

Tolimesnė psichinė plėtotė vyksta tąja kryptimi, kad centrinės nervų 
sistemos reikšmė vis eina didyn. Ji ne tik tarpininkauja tarp sensorinės ir 
motorinės nervų sistemos, bet stovi šalia jų, joms duoda impulsą ir apspren- 
džia jų veikimą. "Tai yra sąmoningojo psichinio „aš“ pasireiškimo laipsnis. 
"Tas pscihinis „aš“ yra psichinio išgyvenimo centras. Jis nepriklauso atskirų 
psichinių išgyvenimų ir nėra tik tų išgyvenimų suma. Jis yra aukščiau jų, 
jis juos apsprendžia, jiems vadovauja ir juos reguluoja. 

c. Psichinei plėtotei labai daug reikšmės turi paveldėjimas. Jis, gali- 
ma sakyti apsprendžia pačios psichinės plėtotės kryptį. Ypatingai E. Meu- 
mann'as pabrėžia paveldėjimo pradmens svarbą psichinei plėtotei. Pa- 
veldėjimą Meumannas laiko net pagrindiniu psichinės plėtotės dėsniu. Tą 
dėsnį jis taip būdina: „Individo plėtotę nuo pat pradžios dominuojančiu 
būdu apsprendžia jo įgimto paveldėjimo pradmuo“.12 Meumannas dar tebe- 
buvo senesniosios įgimtų gabumų teorijos šalininkas. Gabumais jis vadino 
daugiau įgimtą individo savybę, o ne formalinį jo sugebėjimą ar dispoziciją. 


12) E. Meumann, Vorlesungen zur Einfūhrung in die experimentelle Padago- 

Sis Meumanno paveldėjimo dėsnis gali būti teisingas ir turėti tikrą 
prasmę tik tada, jei paveldėjimas bus suprantamas ne kaip duotas faktas, 
bet tik kaip tam tikras įgimtas galimumas, arba dispozicija. Tokios įgim- 
tos dispozicijos, arba galimumai, nebūtinai turi reikštis individo gyvenimo 
pačioj pradžioj. Kartais jos gali būti visai nepastebimos ir tik laikui einant 
iškyla aikštėn ir vienaip ar kitaip palenkia pačią psichinės plėtotės kryptį. 

Igimti formaliniai sugebėjimai apsprendžia psichinę plėtotę ne tiek tie- 
sioginai, kiek daugiau tarpiškai. Psichinės plėtotės procesas vyksta psichi- 
nio „aš“ ir objektivinio turinio tarpusavio veikimo dėka. Psichinis „aš“, 
santykiaudamas su objektiviniu turiniu, apvaldo ir pasisavina jį. Objektivi- 
nio turinio pasisavinimas ir apvaldymas vyksta pagal individo įgimtą for- 
malinį sugebėjimą, arba dispoziciją, kitaip sakant, pagal individo prigimtyje 
gslūdinčius paveldimuosius pradmenis. Tuo atžvilgiu paveldėjimas yra labai 
svarbus ir netiesioginai psichinę plėtotę apsprendžiąs faktorius. 

d. Su psichinės plėtotės paveldėjimo dėsniu artimai yra susijęs ir ki- 
tas Meumanno psichinės plėtotės dėsnis. Jį Meumannas taip formuluoja: 
„Juo funkcija yra reikalingesnė vaiko gyvenimui, tuo anksčiau ji išsiplėto- 
ja“13, Šis Meumanno dėsnis remiasi biogenetiniu Haeckel'io dėsniu, pagal 
kurį atskiras individas savo evoliucijoje sutrumpintu pavidalu pakartoja rū- 
šies plėtotės istoriją. Haeckelio dėsnis trumpiau dar šiaip išreiškiamas: 
Ontogenezė sutrumpintu būdu pakartoja poligenezę. 

Meumanno manymu, vaikas yra ne tik atskiras individas, bet kartu ir 
rūšies padaras. Būdamas rūšies padaras, jis iš prigimties yra skirtas tai 
rūšiai palaikyti. Tas rūšies palaikymo principas individo prigimtyje pasi- 
reiškia tąja prasme, kad palinkimai ir sugebėjimai, kurie labiausiai susiję 
su individo palaikymu ir plėtojimusi, anksčiau išsivysto, kaip kiti sugebėji- 
mai. Toks biogenetinis dėsnis, Meumanno manymu, reiškiasi ne tik indi- 
vido fizinėje prigimtyje, bet taip pat ir psichinėje. G. Grunwald'as!i 
biogentinį dėsnį perkėlė į psichinio gyvenimo sritį, pavadindamas jį psicho- 
genetiniu psichinės plėtotės dėsniu. 

Biogenetinis Haeckelio dėsnis organinėje gamtoje daugelio mokslininkų 
yra kritikuotas ir atmestas. Kad kiekvienas organizmas savo evolucijoje 
trumpai pakartoja visos tos rūšies evoliuciją sunkiai yra įrodoma. Orga- 
nizmo evolucijai turi įtakos daugybė priežasčių, kurios kartais vienaip ar 
kitaip pakeičia ir pačią organizmo plėtotės eigą. Todėl nustatyti paralelumą 
tarp rūšies ir atskiro organizmo plėtotės, nėra lengvas dalykas. Dar sunkiau 
galima įrodyti psichogenetinį dėsnį. Psichinė plėtotė yra dar sudėtingesnė 
kaip fizinė ir čia griežtą dėsningumą nustatyti dar sunkiau. 


15 Ib. pusl. 672. 

Bet, vis dėlto, tyrinėjant atskiro individo ir kartu visos žmonijos plė- 
tojimosi eigą, kai kuriais atžvilgiais tos plėtotės panašumas tarp atskiro 
individo ir visos žmonijos, yra aiškiai pastebėtas. Toks panašumas pir- 
miausiai matomas tyrinėjant primitiviųjų tautų ir vaiko kalbos plėtotę. Tarp 
primitiviųjų kalbos ir vaiko kalbos yra tikrai daug panašumo: Taip pat di- 
delio panašumo pastebėta tarp primitiviųjų tautų ir vaiko ogi tarp pri- 
mitiviųjų tautų ir vaiko žaidimų ir t. t. 


Ar tas paralelumas gali būti išvestas visose psichinės plėtotės srityse, 
šiandien dar sunku pasakyti. Bet kad toks paralelumas kaikuriais psichinės 
plėtotės atžvilgiais yra, tai neabejotinas dalykas. Dėl to paralelumo šian- 
dien pradeda artimiau taip savęs bendradarbiauti etnologijos ir vaiko psi- 
chologijos mokslas. Vaiko psichikos tyrinėjimas padeda geriau suprasti 
primitiviųjų tautų psichinį gyvenimą ir atvirkščiai, primitiviųjų tautų tyri“ 
nėjimas kartais įneša šviesos ir į vaiko psichologiją (pav., pasakos). 

Kai kurie psichologai, lygindami žmonijos gyvenimo istoriją su vaiko 
psichinės plėtotės eiga, randa tarp atskirų žmonijos kultūros gyvenimo peri- 
jodų ir vaiko psichinės plėtotės tarpsnių tam tikrą atatikimą. Pav., žymus 
psichologas W. Stern'as savo veikale „Person und Sache“ tą atatikimą 
arba paralelumą taip būdina: ,„Žmogiškasis individas pirmais amžiaus mėne- 
siais, kaipo ,žindomasis“, savo primityvių jutimų ir tamsių bei neaiškių ins- 
tinktų bei refleksų gyvenimu yra artimas žemesnės rūšies žinduoliams gy- 
vuliams. Antroje pirmųjų amžiaus metų pusėje su lietimo ir pamėgdžiojimo, 
arba sekimo, gabumų išsiplėtojimu, vaikas pasiekia aukštesnės rūšies žin- 
duolių gyvulių ir bezdžionės laipsnį. Pradėdamas stačias vaikščioti ir kal- 
bėti antrais savo amžiaus metais, vaikas tampa jau žmogumi. "Toliau, kitais 
penkiais žaidimo ir pasakų amžiaus metais vaikas prilygsta primitiviųjų 
tautų gyvenimo laipsniui. Po to eina vaiko mokyklinio amžiaus pradžia, 
kuri pasireiškia vaiko įjungimu į socialinę visuomenę ir aiškiu skyrimu darbo 
nuo žaidimo. Šis tarpsnis ontogenetiškai atatinka žmonijos įžengimą į kul- 
tūros periodą ir kartu jos valstybinės ir ekonominės organizacijos pradžią. 
Pirmosioms mokyklinio amžiaus dienoms adekvatiškiausi vaiko dvasiai yra 
antikiniai ir Seno Testamento gyvenimo santykiai. Vidurinis mokyklinio 
amžiaus periodas turi savyje svajingųjų (schwžrmerische) vidurinių amžių 
kultūros bruožų. Ir tik apie brendimo periodą vaikas pasiekia tą diferencija- 
cijos laipsnį, kuris atatinka naujųjų laikų kultūros lygiui. Ir todėl dažnai 
pats individo brendimo laikotarpis yra „apšvietos gadyne“ vadinamas“15, 


15) W. Stern. Person und Sache I tomas 1906 m. 299 psl. — Redakcijos 
priešas: Gyvenimo tikrovė vargiai derinasi su šiuo materialistinės evolucijos šablonu. 
Gyvenimas yra perdau komplikuotas, kad jį būtų galima taip pigiai įspraust į tokias 
schemas, kokia čia patiekta. 

- “* Panašiu būdu individo psichinę plėtotę aiškina ir K. Būhlerisis. 
Jis čia pritaiko, kaip aukščiau minėta, vadinamąjį gamtos moksluose Jaips- 
nių teoriją (Stufenlehre), Pagal Bihlerio, vaikas savo evolucijoje pereina 
tris gamtoje žinomus pamatinius psichinio pasireiškimo laipsnius, būtent: 
instinkto, dresuros ir intelekto. 

e. Reikalinga čia dar paminėti vieną psichinės plėtotės svarbią savybę, 
kurią iškelia W. Stern'as!" ir E. Meumann'as!š. Šią psichinės plėto- 
tės ypatybę Meumannas taip pat laiko psichinės plėtotės dėsniu ir jį taip 
būdina: psichinė plėtotė vyksta variacijos ir automatizacijos kryptimi. 
Sternas tą patį dėsnį vadina savęs pareiškimo ir savęs palaikymo dėsniu: 
(Grundsatz der Seibstentfaltung und Selbsterhaltung). | 

Šis dėsnis psichinės plėtotės procese yra labai svarbus. Jis reiškia tai, 
kad psichinė plėtotė eina dviem kryptim. Vienų atžvilgiu psichinė plėtotė 
vis diferencijuojasi, vis pasireiškia naujomis formomis ir įgyja naują turinį. 
Tą kryptį Meumannas vadina varijacijos, Sternas — savęs pareiškimo 
(Selbstentfaltung) terminu. Tuo tarpu kitu atžvilgiu psichinė plėtotė eina 
taip, kad kiekvienas naujas įgytas sugebėjimas dažno pakartojimo dėka tam- 
pa automatiškas, jis ilgiau palieka mumyse ir lengviau yra pakartojamas. 
Tą psichinės plėtotės proceso atžvilgį Meumannas ir vadina automatizacijos, 
Sternas — savęs palaikymo (Selbsterhaltung) vardu. 

Šie du čia suminėtu psichinės plėtotės dėsniu pirmu pažvelgimu atrodo 
skirtingu ir tarp savęs nesuderinamų, Vienas siekia naujo, tuo tarpu kitas 
nori išlaikyti jau turimą. Atrodo, čia esama kokio priešingumo, kaip tarp 
naujo ir seno. Bet taip tik iš pirmo pažvelgimo atrodo. Tuo tarpu jie yra 
vienas kitam labai artimi ir esmingai tarp savęs susiję. 

Psichinės plėtotės procesas vyksta taip, kad naują įgyti galima tiktai 
palaikant seną. Senas yra lyg bazė, į kurią atsirėmę įgauname nauja. Taip 
yra, tur būti, dėl žmogaus psichikos ribotumo. Vienu kartu žmogus negali 
daug naujų dalykų apimti ir pasisavinti. Visi nauji dalykai vienu kartu ne- 
sutelpa žmogaus sąmonėje. Vienu kartu žmogus tesugeba pasisavinti tik, 
palyginti, nedidelį kiekį naujų dalykų. Kai tie nauji dalykai tampa senais, 
jie yra automatizuoti, nugrimzdę į pasąmonį, tada jau galima apimti ir pa- 
sisavinti vėl naujus dalykus. Taigi, tarp seno ir naujo, arba tarp savęs iš- 
laikymo ir savęs pareiškimo, nėra priešingumo, bet atvirkščiai, vienybė ir 
abipusis priklausomumas. Jie psichinės plėtotės procese vienas kitą remia 
ir palaiko. 

Variacijos ir automatizacijos principai išaiškina psichinės plėtotės svy- 


16 K. Būhler, Die Geistige Entwicklung des Kindes. 1929. 
17 W. Stern, Psychologie der frūhen Kindheit. 51923. 
15 Tb. 680 pusl. 

ravimo reiškinius. Psichinės plėtotės procese pastebimas tam tikras ritmas, 
arba bangavimas: po greitesnio psichinės plėtotės laiko vėliau eina lėtesnis 
psichinės plėtotės laikas. Greitesnis plėtotės laikas sutampa su variacijos, 
arba naujo turinio įgijimo momentu. Po to eina psichinės plėtotės atslūgi- 
mas, kuris reiškia įgyto turinio nusistovėjimo, arba automatizavimo, mo- 
mentą. 


LITERATŪRA. 


„Tumlirz, O., Einfihrung in die Jugendkunde 2 tomai "1925 ir 27. 

Spranger, E., Psychologie des Jugendalters 161932. 

„Būhler, Ch. Kindheit und Jugend 21931. 

Būhler, K., Die Geistige Entwicklung des Kindes 51929. 

Stern, W., Psychologie der frihen Kindheit 61930. 

Kaiffka, K., Die Grundlagen der psychischen Entwicklung 21926. 

„Krah, O., Psychologie des Grundschulkindes 31929. 

5 „ Die Gesetzhaftigkeit geitiger Entwicklung. Zeitschrift f. pžd. Psicho- 

logie 1936 m. 1, 2 ir 3—4 sąs. 

„Volkelt, H., Forschrifte der exper. Kindespsychologie. Bericht iber d TX 

Kongress fiir exper. Psychologie in Mūnchen. 

20. > „ Neue Uuntersuchungen ūber die kindliche Aufifassung und Wiedes- 
gabe von Formen. Bericht ūber d. IV Kongress fiir Heilpšūa- 
gogik in Leipzig. 

42. - „ ŪUber die Vorstellungen der Tiere. Heft 2 der Arbeiten zur Ent- 
wicklungspsychologie 1914. 

12. Kueger, F.,. Ūber Entwicklungspsychologie Bd. I der Arbeiten zur Entwick- 

lungspsychologie 1915. 
13. 2 „ Der Strukturbegriff in der Psychologie 1924, 
14. Rūssel, A., Uber Formauffassung Zwei-bis fūnfjihriger Kinder. Neue Psych, 
Studien VII tomas 1 sąs. k 
15. Jaensch, E. R., Einige allgemeine Fragen der Psychologie und Biologie des 
Denkens, erldutert an der Lehre vom Vergleich. 1920. 

16. Kohler, W., Aus der Anthropaidenstation auf Teneriffa. IV. Nachweis einfa- 

cher Strukturfunktionen beim Schimpansen und beim Haus- 

huhn. 1918, 


Daugiau čia nagrinėjamų klausimų literatūros yra dar sužymėta šio straipsnio 
pastabose. 


BASUAK4NLE 


>] 


I. Hegelio gnoseologijos vedamosios mintys * 
Prof. Dr. Pr. Kuraitis, Kaune. 
(Tęsinys) 


Kad suprasti Kanto filosofijoj mokslinio pažinimo galiojimo prasmę, 
reikia pirmoje eilėje įžiūrėti, kas yra pas Kantą tas mokslinio pažinimo 
subjektas. 

Pirmu pažvelgimu atrodo, kad čia galima tą pažįstantį subjektą su- 
prasti arba kaipo individualinį subjektą, kaipo atskirą pažįstantį žmogų, 
arba kaipo ne individualinį, bet kaipo universalinį subjektą, visuotinį protą. 
Pirmuoju atveju būtų grįžimas prie senovės sofistų pozicijos, pagal kurią 
atskiras žmogus yra visų daiktų matas; o antruoju atveju būtų pripažini- 
mas to paties čia principo, kaip ir Hegelis. Bet Kantas griežtai atmeta 
abudu šituodu subjekto aiškinimo būdu: pagal jį pažįstantis subjektas — 
tai ne individualus ir ne visuotinis protas, bet žmogiškasis protas apskritai. 

Taigi, pagal Kantą mokslinio pažinimo dalykai galioja su būtinumu 
mums visiems kaipo žmonėms. Jų tiesa tad yra tik žmogiška tiesa; ji nėra 
absoliuti, bet iš esmės reliatyvi. Mat, žmogaus pažinimo galių struktūra 
gali būti skirtinga nuo kitų protingų esybių ir kaip tik jos netobulumas ver- 
čia manyti, kad gali būti kitokių pažinimo galių struktūrų ir kad jos funkcio- 
navimo išdavos gali nesutapti su kitokią pažinimo galių struktūrą turinčių 
protingų esybių galvojimo rezultatais. Tokiu būdu pagal Kantą mes nieka- 
dos nežinome ir negalėsime niekados sužinoti, kaip daiktų realybė savyje 
atrodo, bet tik kaip jie reiškiasi, perėję per mūsų pažinimo aparatą. Moks- 
linis pažinimas yra galimas, bet tik tokio žmogiško reliatyvaus tikrumo ri- 
bose. Metafizika, kuri pretenduoja teoretiniu protu pasiekti už tų ribų 
tikrą realybę, yra negalima, kaipo mokslas; ji yra ne kas kita, kaip naivaus, 
savo ribų neįsisąmoninusio galvojimo iliuzija, 

Pagal Hegelį tokia Kanto pažiūra į pažįstantį subjektą, į mokslinio pa- 
žinimo vertę ir į jo ribas nėra laisva nuo prieštaravimų ir yra klaidinga. Juk 
Kantas taip primygtinai akcentuoja, kad mokslinis pažinimas turi būtiną ir 
visuotinį galiojimą. Tas čia būtinumas ir visuotinumas turi būti besąlyginis, 
nes kitaip apie būtinumą ir visuotinumą nebūtų čia pagrindo kalbėti. 

Iš tikro, kokiu būdu aš galiu sužinoti, kad tasai antai dėsnis galioja vi- 
siems žmonėms? Ar patyrimo keliu? Bet čia visų atžvilgių patyrimą turėti 
neimanoma ir net jeigu būtu galima jį turėti, tai jis čia negalėtų duoti būti- 


* Žiūr. „Logos“ 1935 m. Nr. 2, 81—96 p. 

numui ir visuotinumui reikiamo pagrindo. Pats Kantas pripažista, kad paty- 
rimu negalima tikrai paremti visuotinumo ir būtinumo. Yra buvę kitados vi- 
suotinai priimtų nusistatymų, kurie betgi paskui pasirodė esą klaidingi. 

Tai ką aš tikrai pripažįstu turint pažinime būtiną ir visuotiną galiojimą, 
tai aš juk tai pripažįstu ne dėl to, kad taip man ar kitiems atrodo, bet dėl to, 
kad aš to paneigti negaliu, neatsisakydamas čia visai nuo galvojimo. Bet 
jeigu taip yra, tai kodėl ta pripažinimą surišti tik su žmogiško galvojimo 
būdu. Juk jeigu man čia būtina taip galvoti, jeigu čia yra tikras būtinumas, 
tai čia bus tikras būtinumas taip galvoti bet kokiam protui, ir žmonių ir 
kitokių protingų esybių. Mat, jeigu tą čia būtinumą išvesti iš kokio tik mano 
pažinimo galių struktūros ypatingumo, tai tada aš neturėčiau tikro pagrindo 
kalbėti ir apie visiems žmonėms galiojantį būtinumą: kaip gi aš galėčiau 
sužinoti, ar toki pažinimo galių struktūros ypatingumą tikrai turi visi žmo- 
nės, ar ne? aš negalėčiau net tikrai žinoti, ar tos struktūros ypatingumas 
ir pas mane nėra tik laikinis, pripuolamas, praeinantis dalykas? tai, kas 
man šiandien atrodo tikrai aišku, rytoj gal atrodys nesąmonė; ir abu tokiu 
sprendimu (šios dienos ir rytojaus) lygiai gali būti teisėtu ir lygiai sutinka 
su tiesa, nes juodu abudu gali išreikšti savo laiku turėtą pažinimo galių 
skirtingą struktūrą. 

Tokiu būdu aišku, kad pažinimo būtino ir visuotinio galiojimo apribo- 
jimas tik žmogaus pažinimo struktūros savotiškumu, kaip tai darė Kantas, 
neišlaiko kritikos. Tiesa tuo pačiu klausimu yra viena arba jos nėra. Nesą- 
monė yra kalbėti apie tiesos tuo pačiu klausimu skirtingumą, pareinamai 
nuo protingų esybių prigimties skirtingumo. Taip pat nėra pagrindo kitaip 
čia vertinti, kaip tai darė Kantas, žmogišką pažinimą ir daiktų, kaip jie yra 
savyje, pažinimo pastangas. Mat, pas Kantą skirtingas tų pažinimų vertini- 
mas buvo paremtas savotišku jo žmogiško pažinimo supratimu, kuris, kaip 
tik-ką čia esame nurodę, aiškiai yra klaidingas. Taigi Hegelis, valydamas 
Kanto pozicijas nuo nelogiškumų, nuo klaidų, išveda, kad pažįstančiu subjek- 
tu, su kuriuo yra santykyje visi pažinimo objektai negali būti nė individualus 
protas, nė kažkoks ypatingos struktūros žmogiškas protas (kaip manė Kan- 
tas), bet visuotinis, absoliutus protas. 

d) Hegelis manė, kad, tik šitaip pataisius čia Kanto pažiūras, galima 
rasti tvirtą pagrindą būtinam ir visuotiniam tikro pažinimo galiojimui. Tikras 
gi pažinimas tai yra tiesą išreiškiantis pažinimas. Tiesa yra visiškas minties 
sutikimas su realybe, su būtimi. Bet mes galime pagal Hegeli būti absoliučiai 
tikri, kad yra toks sutikimas tik tada, kai tarp minties ir būties (realybės) 
yra identiškumas. Tikrai mes tiesą pagal jį suprantame, kai suprantame, kur 
yra toks pilnas minties ir būties identiškumas, būtent, kad jis yra pažinimą 
turinti būtis, pažįstanti būtis. Tikra būtis tad yra tik ta, kuri tiesą pažįsta, 
tiesą išreiškia; iš kitos pusės, tiesą išreiškiąs pažinimas yra ne kas kita, kaip 


Pr. Kuraitis, Hegelio gnoseologijos vedamosios mintys 67 


būtis save pačią pažįstanti arba turinti savęs sąmonę. Tokiu būdu visuotinis, 
absoliutus protas, kuris yra būtinai ir visuotinai galiojančio pažinimo subjek- 
tu, yra ne kokia logiška abstrakcija, bet tikra realybė, tikra būtis, būtent vi- 
suotinė, absoliuti būtis, turinti savęs sąmonę, arba, tiksliau išsireiškiant, 
visuotinė, absoliuti dvasia. 

Pažinti daiktai negali turėti nepriklausomo nuo pažinimo egzistavimo. 
Mat, pripažinti ką nors esant už pažinimo ribų yra pagal Hegelį tikra nesą- 
monė. Pripažinti ką nors reiškia juk tai pažinti, na o kas pažinta, tas egzis- 
tuoja, kaipo pažinta, kaipo pažinimui identiška. Taigi, kai tikrai tiesą pažinti 
reiškia turėti visuotinio ir būtino galiojimo pažinimą, tai ką nors sutinkamai 
su tiesa pripažinti egzistuojant reiškia pripažint tai esant visuotinės absoliu- 
čios dvasios pažinimu ir jos realiu gyvenimo turiniu. Tokiu būdu 
visi mūsų pažinimo objektai ir mes patys esame pagal Hegelį ne 
kas kita, kaip visuotinės, absoliučios dvasios gyvenimo pasireiškimai, atsi- 
skleidimai, momentai. Iš čia taip pat pagal Hegelį aišku, kaip pažintų objektų 
egzistavimą, jų realumą — kaip jau yra nurodęs Kantas, kalbėdamas apie 
fenomenus — tenka matyti tik jų tarpusavio santykiuose ir jų santykiuose su 
pažįstančiu subjektu, kuriuo pagal Hegeli yra absoliuti visuotinė dvasia. 
Kai pagal Hegelį yra tik viena realybė — visuotinės, absoliučios dvasios gy- 
venimo realybė, tai pažintų objektų egzistavimui ir nėra kur kitur turėti 
realų pagrindą, kaip santykyje su to gyvenimo realybe; o pažinti objektų 
tarpusavio santykiai išreiškia jų vieta absoliučios dvasios gyvenimo eigoje. 


* + 


Kad būtų galima aiškiau suprasti Hegelio gnoseologinių pozicijų sa- 
votiškumą, pravartu taip pat įsižiūrėti, kaip jis veikale ,,Phinomenologie des 
Geistes“ iš kasdieninio, nemokslinio galvojimo nutiesia tartum su logišku, 
kritišku būtinumu kelią i absoliutaus proto, absoliučios dvasios gyvenimo 
pasireiškimų supratimą. 

Trys pagal Hegelį yra pagrindiniai etapai, kuriuos būtinai tenka pereiti 
ir atskiram žmogui ir visai žmonijai savo istorijoj, norint su pilnu tikrumu, 
logiško įsisąmoninimo būdu pagaliau užimti absoliutaus proto matymo punk- 
tą. Tie etapai jo vadinami das Bewusstsein, das Selbstbewusstsein ir der - 
Geist. Pirmame etape žmogaus žinojimas reiškiasi pagal jį kaipo sąmonė, 
turinti savo akivaizdoje šiaip ar taip nepriklausomą objektą. Antrame etape 
žinojimas jau reiškiasi tik kaip individualaus subjekto savisąmonė; nėra jau 
čia nepriklausomo nuo sąmonės objekto, bet yra daug savisąmonę turinčių 
galvojančių subjektų. Pagaliau trečiame etape, tobūlėjant kritiškam galvoji- 
mui, šalinant vis labiau iš žinojimo nelogiškumus ir prieštaravimus, kas kart 
aiškiau atsiskleidžia ir pilniau pasireiškia, Hegelio manymu, absoliučios dva- 
sios gyvenimo absoliutus tikrumas, absoliuti tiesa. 

Absoliučiai tikras, absoliučiai tiesą išreiškiąs pažinimas negali būti kas 
kita pagal Hegelį, kaip absoliutaus proto, absoliučios dvasios savęs pažini- 
mas, nes tik čia pagal jį gali būti pilnai realizuotas absoliučios tiesos pasie- 
kimas. Tiesa yra pilnas sutikimas tarp subjekto pažinimo ir pažinto objekto. 
Tik absoliučios dvasios savęs pažinime pagal Hegelį yra absoliutus, būtinas 
identiškumas tarp subjekto ir objekto, tarp minties ir realybės; tik tokiam 
identiškumui esant, identiškumo pasireiškimas išreiškia absoliučią tiesą. 
Tad tiesa pagal Hegelį tegali tikrai pasireikšti tik absoliutaus proto savęs 
pažinime, kitaip sakant, tik absoliučios dvasios gyvenimo sau atsiskleidime. 
"Šita Hegelio pažiūra išreiškia jo pagrindinį gnoseologijos nusistatymą, jo cha- 
rakteringą absoliutaus idealizmo poziciją. 

Veikale „„Phžnomenologie des Geistes“ Hegelis paduoda ir nagrinėja 
absoliučios dvasios pažinimo reiškimosi būdus, pradedant nuo paties netobu- 
liausio, būtent, justinio patyrimo iki paties tobuliausio, būtent, absoliutaus 
proto savęs pažinimo absoliučios filosofijos sistemoje. Tuos reiškimosi būdus 
jis stengiasi čia nurodyti ir atskiro žmogaus gyvenime, kai žmogus ima 10- 
giškai įsigilinti į savo įsisąmoninimo brendimą, ir žmonijos istorijoj. Hegelis 
iš pradžių rūpinasi išgriauti skirtingumo sieną tarp pažistančio subjekto ir 
pažinto objekto ir privesti skaitytoją prie pripažinimo, kad pažįstantis sub- 
jektas pažinime save patį pažįsta, o paskui, analizuodamas pažįstančio sub- 
jekto ypatybes prieina jis prie išvados, kad pilną tiesą ir tikrumą pažinime 
sau išreiškiančiu subjektu gali būti tik absoliutus begalinis protas, arba, 
tiksliau išsireiškiant, absoliuti dvasia. 

Dabar arčiau įsižiūrėsime į atskirų absoliučios dvasios pažinimo reiški- 
mosi būdų svarbesnius punktus, pradedant nuo pačių netobuliausių. 

I. Netobuliausias pažinimo būdas pagal Hegelį yra laikymasis primity- 
vaus, nekritiško justinio patyrimo, arba, kaip jis sako, justinės sąmonės. Jus- 
tinei sąmonei betarpiškai reiškiasi justiniai daiktai. Tuos daiktus justinė są- 
monė tik konstatuoja, nieko nuo savęs nepridėdama. Iš pradžių, nekritiškai 
žiūrint, atrodo, kad pirmutinis betarpiškai egzistuojąs dalykas tai justinio 
patyrimo daiktas; ar yra jis patirtas, ar ne, atrodo, kad jis vis tiek egzis- 
tuoja savyje, o patyrimas tik priklausomai nuo gauto patirti objekto. Bet, 
arčiau įsižiūrėjus, pasirodo, kad justinė sąmonė ir patirti daiktai yra savo 
pasireiškime abu tarpusavyje vienas nuo kito priklausomi: justinė sąmonė 
negali būti be patirtų justinėje sąmonėje daiktų, o justiniai daiktai negali 
reikštis ir, kaipo toki, egzistuoti be justinės sąmonės patyrimo. Arčiau 
įsižiūrėjus, pasirodo, kad tame tarpusavio priklausomume tarp justinės są- 
monės ir patirtų daiktų pagrindinesnis dalykas yra sąmonė, o ne daiktai, nes 
patirti dalykai pranyksta iš sąmonės, atsiranda joje kiti, po tų vėl kiti ir t. t.; 
tai pačiai individualiai sąmonei liekant, patirti daiktai įvairiose vietose ir 
įvairiuose laikuose gal būt labai įvairūs. 

Justinė sąmonė, atrodo, iš pradžių galinti būti be galo turininga; tam 
turiningumui, atrodo, negalima nustatyti ribų nė erdvėje, nė laike; ir atskiras 
justinis objektas, atrodo, esąs neišsemiamo turiningumo, pav., jį dalinant ne- 
galima dalinime prieiti galą. 

Hegelis paskui stengiasi kritiškai, iš absoliučios tiesos punkto pasvars- 
tyti, kokia galų gale yra reikšmė justinės sąmonės patyrimų. Svarbiausi 
čia jo samprotavimai yra šie: 

1. Norint suvokti tiesą justiniame patyrime, reikia pagal Hegelį žiūrėti, 
kas iš esmės tam patyrimui priklauso, o kas yra tik pripuolamas patyrime 
pasireiškimas, kas realiai egzistuoja, o kas yra tik klaidingo manymo daly- 
kas. Kai šitokias pažiūrias imasi filosofuojantis subjektas peržvelgti, kas iš 
tikrųjų yra pažinta justiniame patyrime, tai jis tuojau pamato, kad klaidin- 
ga yra naivaus sensualistinio realizmo pozicija, pagal kurią individualūs, 
konkretūs justiniai daiktai turi tikrą savyje egzistavimą. Ką gi iš esmės 
mes patiriame pagal Hegelį erdvėje, laike, justinės sąmonės objekte? 

Antai į klausimą, kas čia yra dabar, mes pavyzdžiui, atsakome: dabar yra 
naktis. Kad išbandyti šito justinės sąmonės liudijimo vertę, mes užrašome 
tą atsakymą, kad jis mūsų žinioje pasiliktų; nuo užrašymo ir pasilikimo to 
atsakymo vertė nesikeičia. Po kiek laiko vėl klausiame, kas čia yra dabar, ir 
į tą klausimą mes atsakome: dabar yra vidurdienis. Pirmiau patirtas + dabar 
(dabar yra naktis) ir vėliau patirtas dabar (dabar yra vidurdienis), atrodo, 
visai skirtingi ir paskesnis pirmojo dabar reiškimąsi jau panaikinęs. Bet 
užrašytas ir paliktas žinioje pirmasis dabar (dabar yra naktis) negalėjo pra- 
nykti, tik jis pasireiškė kitą kart priešingu būdu (dabar yra vidurdienis). 
Atrodo, kad dabar gali būti charakterizuojamas ir kaipo naktis ir kaipo die- 
na, taip pat ir kaipo nenaktis ir kaipo nediena; kitaip sakant, pagal Hegelį 
dabar savo reikšme drauge apima visus individualius visų laikotarpių dabar- 
tinio laiko patyrimus ir drauge jų paneigimus; tie visi individualūs dabar- 
tinio laiko patyrimai sudaro visuotiniojo dabar prasmę, turini. 

Visuotinis dabar savo prasmėje, savo turinyje atskleidžia žinojimui 
ne betarpiškai, bet tarpininkaujant eilei įsižiūrėjimų ir svarstymų. Iš čia 
Hegelis daro daug jo sistemoje reiškiančią išvadą, kad betarpiškas sąmonėje 
pasireiškimas, betarpiškas ko nors žinojimas neišreiškia teisos, kad tiesos 
reikia ieškoti tik tarpiškame pažinime. 

Visuotinis dabar savyje išreiškia visus individualius dabar, kurie 
yra vieni kitiems priešingi (dabar naktis, dabar diena ir t. t.) ir kurie vieni 
kitus paneigia (kai dabar yra naktis, tai dabar naktis reiškia nedieną, nerytą, 
nevakarą ir t. t.; kai dabar yra diena, tai dabar diena reiškia nenaktį, nerytą, 
nevakarą ir t. t.), bet kurie drauge yra ir tarpusavyje identiški, nes kiekvie- 
name dabar jie visi yra. Tad ir kiekvienas justinis patirimas dabar tikrumoje 
yra visuotinis. 

Panašiai pagal Hegelį yra ir su patyrimais erdvėje ir bendrai su kiek- 
vieno individualaus daikto patyrimo. Panašiai tenka žiūrėti ir į justinę 
sąmonę. 

a) Šičia arba justinis individualus erdvėje patyrimas ir gi yra tikrumoje 
visuotinis dalykas. Pavyzdžiui, aš sakau, kad šičia yra medis, o apsisukęs 
pamatau namą ir sakau, kad šičia yra namas.Tad šičia nėra išimtinai nė medis, 
nė namas ir nė koks kitas daiktas, bet yra drauge ir medis ir namas ir bet 
koks kitas erdvėje besireiškiąs ar galis reikštis justinis daiktas. Mat, visur 
mes sakome šičia apie tai, kas šičia yra erdvėje. 

b) Kai mes bet kokį jutime patirtą daiktą vadiname šitas, tai tas šitas 
viename atvejyje yra toks daiktas, kitame kitas, bet drauge ir anas, nes ir 
vieną ir kitą ir trečią ir ketvirtą ir visus, kuriuos tik dalykus turime ar gali- 
me turėti justinėje sąmonėje, galime vadinti šitas. Tad šivas turi visuotinu- 
mo reikšmę, kuri savyje apima visus individualius, konkrečius šituos ir 
drauge jų paneigimus. 

c) Panašiai sakytina ir apie justinę sąmonę, apie justinį aš. Ir vienas ir 
kitas ir trečias ir kiekvienas turįs justinę sąmonę žmogus vadina save aš. 
Taigi ir justinė sąmonė, justinis aš turi irgi visuotinumo reikšmę, panašiai 
kaip dabar, šičia, šitas. Kai nurodau į savo ar kito aš, tai mano ir kito aš drau- 
ge apima visus individualius aš ir kartu jų paneigimus. 

2. Taigi į justinę sąmonę, turinčią konkrečių daiktų patyrimus, galima 
žiūrėti kaipo į visuotinį aš, turintį savo akivaizdoje patyrimus visuotinio da- 
bar, visuotinio šičia, visuotinio šito. Visuotinis patyrimo objektas galų gale 
susiveda prie visuotinio šito. Bet ir kiekvieną aš ir taip pat visuotinį aš ga- 
lima vadinti šitas. Tad pagaliau visa, kas patiria ir kas patiriama, susiveda 
į vienos egzistuojančios visuotinės realybės pasireiškimus. 

Tokiu būdu, kai Hegelis jau ir prie justinės sąmonės patyrimų taiko 
pagrindines savo savotiškos kritikos priemones, tai jis jau ir čia randa gali- 
mumą įžiūrėti absoliutaus idealizmo charakteringąsias pažiūras. 

3. Iš čia nurodytų visuotinumo supratimo pavyzdžių paaiškėja savotiš- 
kas Hegelio visuotinumo supratimas. Jis laikosi pažiūros, kad kas yra kon- 
kretu, tas yra drauge ir visuotina; kad kas yra visuotina, tas yra drauge ir 
konkretu; kad visuotinumo turinyje yra visi galimi tos rūšies individualu- 
mai. Jis pripažįsta konkrečias visuotinybes. 

Hegelis ir jo pasekėjai didžiuojasi, kad tokiu būdu geriau išspręstas 
visuotinių sąvokų santykis su realybe, negu bet kuriose kitose filosofijos 
sistemose. Mat, pripažistant konkrečias visuotinybes, sujungiama indivi- 
dualumai, konkretumai su visuotinumu; tada visuotinės sąmonės turi atramą 
konkrečioje egzistuojančioje realybėje ir turi būtiną ir visuotinį pritaikymą 
bei galiojimą. Kaip visur pas Hegelį realybė yra vienybėje su mintimi, yra 
ji proto gyvenimu gyvenanti realybė, tai ir visuotinybė yra visur vienybėje su 

konkretumais, su individualumais, su konkrečiu, individualiu egzistavimu. 
Hegelio čia pozicija nukreipta ir prieš sensualistinį empirizmą (kuriame 
tikram visuotinumui nėra vietos) ir prieš racionalistini dogmatizmą (kuris, 
tartum, be patyrimo pagalbos, įgimtų būdu ar kaip kitaip turi visuotinės 
sąvokas ir paskui neįstengia kritiškai pagrįsti galimumą jų santykiu su 
konkrečia realybe) ir taip pat prieš kantišką kriticizmą (kurio visuotinių są- 
vokų aprioriškumas reiškia jų susidarymą be saryšio su tikra realybe, kurios 
srityje jos ir neturi pritaikymo, o yra taikomos tik fenomenų srityje). Bet 
Hegelio pozicija iš esmės skiriasi ir nuo Aristotelio bei Tomo Akviniečio pa- 
žiūrų į visuotinių sąvokų kilmę ir santyki su egzistuojančiais individualiais 
daiktais. Hegelio pozicijos šalininkai savo konkrečias visuotinybes prieš- 
pastato, kaip jie vadina aristotelikų abstrakčioms visuotinybėms. 


Svarbu čia palyginti Hegelio visuotinių sąvokų supratimą su aristo- 
telišku. . 


a) Aristoteliška pažiūra į visuotinių sąvokų kilmę ir jų santykį su kon- 
krečias daiktais atrodo šitaip, bendrais bruožais ją išdėstant: 

Visuotinės sąvokos atsiradimui pagal aristotelišką aiškinimą reikia 
trijų dalykų. Pirmiausia reikia pojūčių pristatyto individualaus konkretaus 
daikto. I ta pojūčių pristatytą medžiagą protas savo šviesoje įsižiūri (savo 
šviesa tą medžiagą peršviečia) ir pažįsta daikto esmines ypatybes; protas 
čia savo šviesoje pojūčio pristatytoje medžiagoje giliau įžvelgia negu patys 
pojūčiai; Aristotelis šitą proto įžiūrėjimo galią, kaipo skirtingą nuo pojūčių 
sugebėjimo patirti, lygino su skirtingumu tarp adresato ir laiškanešio, kuris 
atneša adresatui uždarytą laišką: laiškanešis — tai pojučiai, o adresatas — 
tai protas; laiškanešis mato adresą, bet nežino uždaryto laiško turinio; laiš- 
kanešis pristato adresatui uždarytą laišką ir adresatas sužino laiško turinį. 
Tik žinoma, kiekvienas palyginimas pilnumoje to neišreiškia, kas norima 
palyginimu paaiškinti; ne be reikalo juk sakoma: omnis comparatio clau- 
dicat (kiekvienas palyginimas šlubuoja). Adresatas, mat, perskaito ir kas 
viduje laiško yra ir taip pat žino, kas ant voko užrašyta, perskaito adresą, 
kurį pirmiau yra paskaitęs laiškanešis. Tuo tarpu protas įžiūri esmines daikto 
ypatybes, bet neistengia įžiūrėti individualių, konkrečių daikto ypatybių, 
kaipo tokių, kurias patiria pojūčiai. Dėl šito nesugebėjimo įžiūrėti indivi- 
Čualias, konkrečias daikto ypatybes, sakoma, kad protas daro atotrauką nuo 
jų, kad jis abstrahuoja; iš čia proto įžiūrėjimas tik esminių ypatybių, o ap- 
leidimas individualių, konkrečių vadinasi paprastai abstrakcija (atotrauka), 
nors tiktų daugiau tą proto veikimą (tą įžiūrėjima) vadinti, atsižvelgiant, 
ką čia protas pozityviai daro (kad jis įžiūri esmines daikto ypatybes), o ne 

Bet dar to įžvelgimo esminių ypatybių konkrečiame daikte arba abstrak- 
cijos neužtenka, kad jau susidarytų universali sąvoka. Tas proto įžiūrėjimas 
arba abstrakcija išreiškia tik esminę daikto ypatybę arba kartais ir pačią 
daikto esmę, nepažymint ar toji esminė daikto ypatybė arba daikto esmė 
taikytina yra tik vienam daiktui ar visiems tos rūšies individams; toji 
abstrakcija atotrauką daro nuo individualumų (neįžiūri individualumų), bet 
iš kitos pusės neišreiškia nė universalumo. 


Šitoks abstrahuojančio (įžiūrinčio esmines ypatybes, neįžiūrint nė indi- 
vidualumų, nė universalumų) proto supratimas nepaprastai yra didelės 
reikšmės visai Aristotelio filosofijos sitemai. Šitokį įžiūrėjimą turėti nėra 
reikalo, kad proto akivaizdoje būtų universalus objektas. Šitoje proto pažini- 
mo (esminių ypatybių tik įžiūrėjimo) stadijoje dar ir visai nėra universalios 
sąvokos. 

Kad galėtų atsirasti visuotinė sąvoka, reikalingas be proto tiesioginio 
įžiūrėjimo (abstrakcijos) dar kitoks proto veikimas, būtent, proto reflek- 
sija. Kai protas pojūčiu pristatytame konkrečiame daikte įžiūri jo esmines 
ypatybes arba jo esmę ir kai tokį pat įžiūrėjimo rezultatą turi ir kitame ir 
trečiame: tos pat rūšies daikte, tai protas refleksijos būdu suvokia, kad to- 
kias esmines ypatybes, tokią pat esmę turi visi tos pačios rūšies patirti 
daiktai. Tokios tad refleksijos rezultate ir atsiranda universalios sąvokos, 
kurios turi būtiną pritaikymą prie visų tos pačios rūšies individų. 

Imkime, pavyzdžiui, štai kaip pagal Aristotelį ir Tomą Akvinietį atsi- 
randa universali trikampio -<sąvoka. Kai mes turime proto akivaizdoje pri- 
statytą konkretų trikampį, tai protas savo šviesoje tame konkrečiame tri- 
kampyje įžiūri jo esmę (jo trikampiškumą), neįžiūrėdamas jo invidualių 
ypatybių ir supranta, kad tokią esmę gali ir turi turėti visi trikampiai, ne- 
žiūrint jų individualių skirtingumų. Kur tik paskui pamatom figūrą su tri- 
mis kampais, mes ir sakome, kad čia yra trikampis, kad čia yra realizuota 
trikampio esmė (trikampiškumas), kuria išreiškia ir universali trikampio 
sąvoka. 


Žinoma, konkretus individualus trikampis nerealizuoja savyje univer- 
salios trikampio sąvokos, kaipo universalios. Mat, universalus universalios 
sąvokos pritaikymas prie visų tos rūšies individų, yra jau proto suvokimo 
dalykas, kurio to suvokimo juk nėra konkrečiame trikampyje; bet kiekvie- 
name konkrečiame trikampyje yra trikampio esmė, kurią išreiškia visuoti- 
nė trikampio sąvoka; tos universalios trikampio sąvokos galimumas išreikšti 
kiekvieno trikampio esmę ir yra objektyvus pagrindas vadinti universalia 
trikampio sąvoką universalia. Panašiai yra ir su visų universalių sąvokų kil- 
me ir jų galiojimu, pritaikymu prie konkrečių individualių daiktų. 

b) Dabar imkime Hegelio pavyzdžius, kuriais jis iliustruoja universa- 

lumų pažinimo kilmę, ir žiūrėkim, kaip ir dėl ko juos reikia kitaip suprasti 
pagal Aristotelio filosofiją. 

Antai, kai mes sakome, kad dabar yra naktis, kad dabar yra diena, tai 
mes suvokiame, kad ir naktyje ir dienoje realizuota yra dabartiškumo esmė. 
Kiekvienas konkretus dabar yra individualus; jis yra arba naktis arba diena 
arba vakaras arba rytas.Tas dabar, kuris yra naktis, negali būti diena, ir 
tas dabar, kuris yra diena, negali būti naktis. Hegelis norėjo šitą konkretų da- 
bar užrašyti ir užlaikyti ir paskui jį identifikuoti su kitu pasireiškiančiu 
konkrečiu dabar, bet tas noras negalėjo būti išpildytas ir tik per apgailėtiną 
neapsižiūrėjimą — dėl kurio svarbiausia ir susidarė savotiška Hegelio pa- 
žiūra į universalybę, į universalias sąvokas — jis manė turįs pagrindą iden- 
tifikuoti individualius dalykus ir jų individualumų atžvilgiu. Neapsižiūrė- 
jimas Hegelio čia būvo štai koks: jis, įsižiūrėdamas į vieną konkretų dabar 
nesąmoningai įžiūrėjo tame konkrečiame dabar dabartiškumo esmę atotrau- 
koje nuo individualių to dabar ypatybių ir prie kitų konkrečių dabar jau tai- 
kė tik dabartiškumo esmę, o ne pirmiau pažintus dabar individualumus. 
Nesuprasdamas šito savo minties proceso, iš to, kad visų konkrečių dabar 
esmę galima laikyti tokia pat, jis klaidingai padarė išvadą, kad visi dabar 
konkretumai, visi dabar individualumai yra savyje identiški, kad tokiu bū- 
du universali dabar sąvoka išreiškia ne tik konkrečių dabar esmę, bet AS 
savyje ir jų konkretumus ir jų individualumus. 

Panašiai yra ir su Hegelio pvyzdžiais šičia, šitas, aš. Taigi iš priežas- 
ties apgailėtino neapsižiūrėjimo Hegelis susidarė sau klaidingą se Kirkas 
visuotinybių, konkrečių universalių sąvokų teoriją. 

3. Supratus, kad šita Hegelio teorija yra klaidinga, tuo pačiu paaiškėja 
bendrai Hegelio filosofijos sistemos klaidingumas. Mat, toji teorija yra es- 
miniame sąryšyje su daugeliu pagrindinių jo sistemos pozicijų; griuvus tad 
tai jo teorijai, griūva ir tos jo pozicijos. Visa apimanti absoliučios dvasios 
visuotinė konkreti realybė — tai jo klaidingos konkrečių universalių sąvo- 
kų teorijos išvada. Kaip universalios trikampio sąvokos turinys pagal jį iš- 
reiškia ne tik trikampio esmę, bet ir visus konkrečių trikampių individualu- 
mus, visus individualius konkrečius trikampius, taip iš to, kad kiekvieną 
daiktą, o taip pat ir savo aš ir kiekvieną aš galima vadinti šitas, galima prie 
jų visų pritaikyti to šitas esmę ir tokiu būdu susidaryti universalią šito są- 
voką, kuri apima savo turinyje ne tik tą esmę, bet ir visus atskirų šitas in- 
dividualumus, skirtingumus ir visus konkrečius individualius tuos šitas. 
Šitokiu tad klaidingu būdu Hegelis ir susidaro savo tos visa apimančios vi- 
suotinės konkrečios realybės sąvoką arba, kitaip sakant, savo absoliutaus 
idealizmo poziciją. | Žž 

* 4, Esminiame sąryšyje su Hegelio konkrečių visuotinių sąvokų teorija 
y+a jo tiesos pažinimo supratimas. Pažinimas pagal jį tik tuomet su tik- 

rumu išreiškia tiesą, kai tarp pažinimo ir objekto yra pilnas identiškumas, 
Tik toji konkrečių visuotinių sąvokų teorija duoda pagrindą tokio pilno iden- 
tiškumo galimumą suprasti; būtent, kai Hegelis išveda, kad visuotinė sąvoka 
šitas apima savo turinyje ir kiekvieną pažįstantį subjektą su visais jo indi- 
vidualumais ir taip pat kiekvieną konkretų objektą taip pat su visomis jo 
individualiomis ypatybėmis; tuo būdu ir pažinimas ir objektas priklauso tai 
pačiai konkrečiai visuotinei realybei, kaipo jos momentai. 

5. Su konkrečių visuotinių sąvokų teorija ir tiesos pažinimo supratimu 
yra esminiame saryšyje ir jo realybės supratimas, kaipo esančios judėjime, 
tapsme. Protas, mat, prieina prie tikros realybės, kaipo visuotinybės, pažini- 
mo tik protavimų eigoje ir vis pilniau ir pilniau ją išreikš, kai vis daugiau ir 
daugiau jos (tos visuotinybės) turinyje suvoks individualių dalykų; šita 
prasme pažinimas gali niekad nesibaigti. Kaip pažinimas, siekiantis tiesą pa- 
žinti yra veikimo procese, ir ją pasiekęs gali vis pilniau ir pilniau ją išreikšti, 
taip ir realybė nėra statiška, bet yra iš esmės judanti, yra tapsme. 

6. Su minėtomis Hegelio pažiūroms iš esmės yra susijusi ir jo tarpiš- 
kumo, tarpininkavimo teorija. Tikrą realybę, būtent, pagal Hegelį mes ne- 
pažistame betarpiškai (unmittelbar), bet tik tarpiškai (mittelbar, durch die 
Vermittlung), protavimo rezultate. 

Pagal Hegelį niekas pažinime be tarpininkavimo nesireiškia. Jau justi- 
nėje sąmonėje justiniai objektai reiškiasi, tik tarpininkaujant justinei są- 
monei; o justinė sąmonė gali tokia reikštis, tik turėdama justinius objek- 
tus. Šitas dabar turi savo prasmę tik kaipo sekąs po buvusio dabar; šitas ši- 
čia erdvėje turi savo prasmę tik šalia kito šičia; konkretus šitas suponuoja, 
kad yra ir kitas šitas; konkretus aš suponuoja kitą aš (nebūtų prasmės 
save vadinti aš, jeigu nebūtų tu, jis, kurie irgi yra sau aš). 

Pas Hegelį yra tas dar tarpininkavimo teorijos ypatingumas, kad tas 
pats dalykas gali pats sau būti realiu tarpininku, kad galėtų pasireikšti pa- 
žinime, būtent, ivairiomis savo tapsmo fazėmis. 

7. Sąryšyje su konkrečių visuotinių sąvokų teorija paaiškėja ir jo labai 
dažnai tais panašiais žodžiais išreikštos pažiūros prasmė: „,dass jede Be- 
stimmung der Gegenstūnde, des Denkens und der Sprache von ihrer ent- 
gegengesetzten unterschieden und in ihrer Unterschiedenheit mit ihr iden- 
tisch ist“. Yra juk tik viena visa apimanti visuotinės dvasios realybė, kuriai 
ir tarp savęs priešingi dalykai priklauso ir dėlto, kap sako Hegelis, yra 
identiški. : 

II. Sustojome kiek ilgiau prie netobuliausio pažinimo būdo, kaip jį He- 
gelis supranta, būtent, prie nekritiško justinio patyrimo, nes čia, tą pažini- 
mo būdą beaiškindamas, Hegelis atskleidžia pačius svarbiausius savo filo- 
sofijos sistemos pagrindus. Tad svarbu buvo kiek giliau čia įsižiūrėti į jų 
vertę. Čia lengviau buvo galima užčiuopti ir nurodyti jo pagrindinių klaidų 

kilmę. Čia nagrinėtos jo filosofijos pagrindinės pažiūros paskui kitose da- 
lyse jo veikalo „„Phinomenologie des Geistes“ nuolat savo pritaikymuose 
kartojasi. Tad kitos to veikalo dalys bus galima greičiau peržvelgti, susto- 
jant tik ties labiau charakteringomis vietomis. 

Antras pažinimo laipsnis pagal Hegelį — tai yra vadinamo nemokslinio 
sveiko proto požiūris, kurį Hegelis vadina die Stufe der Wahrnehmung. 
Čia pažįstantis aš turi prieš save daiktą su daugeliu kokybių (kokybinių 
ypatybių). Daiktas reiškiasi kaip vienas, nes, atrodo, kad jis visada yra sau 
lygus, ar kas jį pastebi, ar ne; dėl šito daikto pastovumo ir jo abejingumo 
pažinimo atžvilgiu neįsigilinusiam sveikam protui gali jis (tas daiktas) čia 
išrodyti kaipo esminis dalykas, o pažinimas, kaipo neesminis. Bet paskui, 
įsigilinus į tai, kaip čia viskas yra, paaiškėja, kad daiktas yra pilnas prieš- 
taravimų. Dialektiškas pažinimo judėjimas, gavęs iš čia pastebėtų priešta- 
ravimų akstiną negali apsistoti, kol nebus suprasta, kad aš ir visi objektai 
savo skirtingumuose yra drauge absoliučiai identiški, kitaip sakant, kol ne- 
bus prieita požiūrio, pagal kurį visa, kas reiškiasi, visa, kas yra, galų 
gale yra visuotinės dvasios gyvenimo pasireiškimai. 

Kokius tad čia daikto pažinime Hegelis pastebi prieštaravimus? Pirmiau- 
sia, kad jis yra vienas ir kartu turi priešingas kokybės ypatybes. Pavyz- 
džiui, šita druska yra vienas daiktas ir kartu daugingas; ji yra balta ir sūri, 
kūbinės formos, tam tikro sunkumo ir t. t. Tos ypatybės tarp savęs yra 
skirtingos, yra priešingos, bet jos, sakoma, priklauso tam pačiam daiktui. 
Tad tie priešingumai yra tame pačiame daikte, kaipo priešingų ypatybių 
pagrinde; kitaip sakant, tas daiktas yra kartu ir vienas ir nevienas, nes 
priešingų ypatybių negali būti tas pats pagrindas. Taigi daikto supratime 
pasirodo prieštaravimų. 

Šitoje pažinimo stadijoje, sako Hegelis, dar pažįstantis aš nepakenčia 
prieštaravimų savo pažinimo objekte ir, stengdamasis prašalinti iš objekto 
supratimo prieštaravimus, priskiria patsai sau kokybines ypatybes. Tada 
išeina, kad daiktas savyje nėra nė baltas, nė raudonas, nė sūrus, nė rūkštus, 
bet tik reiškias mūsų akims kaipo baltas ar raudonas, mūsų liežuviui kaipo 
sūrus ar rūkštus; taigi kokybinės ypatybės pasirodo esančios subjektyvios. 
Bet kas tad yra daiktas? Jis, atrodo, yra paprastas sąvyje vienetas, kaipo 
turįs patsai su savim lygybės santykį; atrodo, kad tik tai yra daikto esmėje. 
Bet, iš tikrųjų, pasirodo, kad ir šito, laisvo nuo kokybinių ypatybių daikto 
supratime yra prieštaravimų. Mat, vienas, sau pačiam lygus daiktas yra 
būtinai kartu skirtingas nuo kitų, priešingas kitiems; tad čia pasirodo, kad 
tas pats daiktas savo esmėje turi santykį ne tik prie savęs (sau lygybės san- 
tykį), bet ir prie visų kitų skirtingumo, priešingumo santykį; tų taip skir- 
tingų santykių pagrindu negali būti vienas ir tas pats dalykas, o betgi at- 
rodo, kad čia taip išeina. Taigi čia yra prieštaravimas pačiame daikto supra- 

time, kaipo iš vienos pusės vieno, būtent, turinčio tik lygybės santyki su 
savim ir neturinčio savo esmėje jokių santykių su kitais, o iš kitos pusės iš- 
reiškiančio savo esmėje absoliutų paneigimą bet kokio kito savyje dalyko; 
tokiu būdu susibėga čia į pačią daikto esmę ir teigimas (apie vieną, kaipo 
turintį tik lygybės santykį su savim) ir neigimas (to paties daikto esmei 
priklausąs absoliutus paneigimas bet kokio kito daikto). Kai daikto esmėje. 
pasirodo tie prieštaravimai, tai jis laikytinas yra nesąmone. Tad kaipo ne- 
sąmonė ir yra atmestina antroji Hegelio nurodyta pažinimo stadija, kuri jo 
vadinama arba kaipo paprasto sveiko proto požiūris arba die Stufe der Wahr- 
nehmung. 

Šitose čia išdėstytose Hegelio pažiūrose į antrą pažinimo stadiją yra 
eilė stambių klaidų ir netikslumų. 

1. Hegelis klaidingai mano, kad yra prieštaravimas kalbėti apie daik- 
tą, turintį daug ypatybių (kokybinių savybių). Juk daiktas vienu atžvilgiu, 
būtent, kaipo subjektas, kuriam priklauso ypatybės, yra vienas, ir kitu atž- 
vilgiu gali būti vadinamas daugingas dėl to, kad turi daug ypatybių. - Žm- 
kime, pavyzdžiui, šitą ar tą medį, gyvulį; šitas ar tas medis, šitas ar tas gy- 
vulys turi daug ypatybių, bet tas daugelis ypatybių priklauso štai tam vie- 
nam medžiui, štai tam vienam gyvuliui. 

Hegelis čia taip pat klaidingai supranta daiktų ir ypatybių pažymėji- 
mus (apsprendimus, Bestimmtheit). Daiktą vadiname apspręstu (bestimmt) 
kai jis yra tam tikra esybė, tam tikros rūšies esybė Kai daiktas yra 
ribotas, tai reiškia, kad jis turi tik savo rūšies savybes, o neturi kitų esamų 
ir galimų rūšių savybių. Bet tas neturėjimas savyje kitų rūšių daiktų savy- 
bių nėra kaip kokia neigiama būtis daikto esmėje ir dėl to negalima sakyti, 
kad daiktas kartu savyje yra ir kartu nėra, kuo yra. Taip pat ypatybė, ko- 
kybė yra savyje apspręsta, (bestimmt), o ne per santykį su kitomis, ne per 
savo priešingumą kitoms yra tuo, kuo yra. 

Taigi galima be jokių prieštaravimų suprasti, kad vienas daiktas turi 
daug ypatybių. Iš to, kad daiktas yra skirtingas nuo kitų, neseka, kad jo 
esmėje būtų neigimas, nebūtis, kad tokiu būdu jo esmėje būtų prieštaravi: 
mas. Skirtingos ypatybės irgi nereiškia, kad jos kliudytų daikto vienumą. 
Skirtingos ypatybės nėra tuo, kuo jos yra, per santykį su kitomis, su prie- 
šingomis. 3 

2. Pas Hegelį kiekvienas būties apsprendimas yra drauge ir priešingas, 
nes jis pažįstamas tik per priešingumą kitiems; taigi tas priešingumas ki- 
tiems yra kiekvienos būties esmėje. Priešingumas kitiems arba kitų pa- 
neigimas reiškia, kad kiėkveinoje būtyje yra neigimas, kitaip sakant, nebū- 
tis. Kai būtis pažįstama savo esmėje per priešingumą, tai taip pat reiškia, 
kad kiekviena būtis taip, kaip ji savyje yra, tik tarpiškai, yra pP bū- 
tent, tik nurodant į jos ešmėje esančius jai priešingumus.: 

Šitas samprotavimas yra pagrinde visų čia Hegelio pažiūrų; jis jį lai- 
ko kaip ir savaime aiškiu ir nuolat juo remiasi. 

Bet šitas samprotavimas yra klaidingas. 

Kiekviena juk netobula būtis turi savo ribas; bet turėti ribas nereiškia 
turėti savyje neigimus, o reiškia turėti tai, ką turi, ir tiek. Tik proto ref- 
leksija savo mintyje išreiškia supratimą, kad ribota būtis neturi to, kas yra 
už jos ribų. Aišku tad, kad tai, kas yra už ribotos būties ribų, negali tuo 
pačiu laiku būti joje. 

Kai tos ar kitos būties esmėje negali būti to, kas jos atžvilgiu teisingai 
paneigiama, tai ta ar kita būtis negali būti pažįstama per tai, kuo ji nėra, 
būtent, per priešingumus, per neigimus. Kiekvienas daiktas yra savyje tuo, 
kuo jis yra, ir jis yra teisingai pažįstamas tik tada, kai jis yra pažįstamas iš 
to, kuo jis yra, o ne iš kito ko, kuo jis nėra. Tai, žinoma, nereiškia, kad 
negalima naudotis kitų daiktų pažinimu, kaipo priemone arba laiptais, kad 
galų gale galėjus prieiti prie tam tikro dalyko pažinimo; bet čia kitų daiktų 
pažinimas nereiškia dar to dalyko pažinimo, prie kurio einama, bet reiškia 
tik reikiamą pagalbą jam pažinti. Tą gi dalyką pažinsime tik tada, kai pažin- 
sime, kuo jis savyje yra arba bent tai, kas į jį išimtinai nurodo. 

3. Savotiškas, klaidingas pas Hegelį yra vienumo supratimas. Jis vie- 
nu laiko tai, kas yra lygybės santykyje su savimi. Ir kai pas jį kiekvienas 
dalykas yra drauge ir tai, kas jam yra priešinga, tai išeina, kad yra viena 
visa apimanti vienybė, kurios visa, kas yra, yra tik momentai, tik pasireiški- 
mai. 

Aristotelio filosofijoj daikto vienumas reiškia tai, kad daiktas nėra ak- 
tualiai padalintas; Tokią ar kitokią esybę čia vadinama viena, kad ji yra 
aktualiai nepadalinta; čia apie lygybės santykį su savimi nekalbame; ar pa- 
vyzdžiui, paukščiukas daugiau ar mažiau užaugs, vis tiek jis bus vienas. 

Turint tikrą vienumo supratimą, Aristotelio filosofijoj ir negali būti 
kalbos apie prieštaravimą supratime daikto, turinčio daug ypatybių. Iš to 
juk kad daiktas turi daug ypatybių, nereiškia, kad jis yra savyje padalintas. 

4. Klaidingas yra pas Hegelį santykių supratimas. Pas jį santykiai 
reiškia kaip kokias savitas kokybes, esančias daikte arba net jo esmėje. Iš 
to, antai, kad daiktai tarp savęs skiriasi, jis skirtingumus laiko daikto savy- 
bėmis. Tuo tarpu skirtingumas, kaip ir kiekvienas santykis nėra to ar kito 
daikto savybė, bet tai, kuo vienas daiktas yra iš atžvilgio į kitą; nėra tad 
prasmės kalbėti apie kokio nors daikto skirtingumą ar kitą santykį be at- 
žvilgio į kitą daiktą. . 

Tik refleksijoj galima tą pati dalyką imti du kartu (ir daugiau) min- 
timi ir nustatyti čia identiškumo santykį. Čia bus logiškas santykis, bet 
ne realus. Pas Hegelį kiekvienas dalykas yra su savimi realiame identiš- 
kumo santykyje, nes pagal jį kiekvienas daiktas yra drauge identiškas su 

sau priešingu. Iš kitos pusės pagal Hegelį tik iš identifikuojamųjų priešin- 
gybių galima pažinti, kuo iš tikro yra koks daiktas; sąryšyje su šita mintimi 
darosi suprantami jo svarstymai realybės logikoje, gamtos filosofijoje ir 
dvasios filosofijoje. 

III. Trečia pažinimo stadija pagal Hegeli yra tada, kai pažįstantis 
aš supranta pasaulį, kaipo esantį savyje jėga, kurios visa, ką pažįstame, yra 
tik pasireiškimai. Šitą pažinimo stadiją Hegelis vadina die Stufe des Ver- 
standes. 

Suglaustai dėstant, Hegelio samprotavimai šitos stadijos atžvilgiu yra 
šie: Reikia čia stengtis suprasti santykį tarp pagrinde esančios jėgos ir jos 
pasireiškimų. Kai jėga čia priimama, kad išaiškinti pasaulio dalykus, tai 
tenka suprasti, kad jėga negali egzistuoti be pasireiškimo. Jėga gi negali 
reikštis, jeigu ji nėra akstinama, užgaunama. Išeitų tad, kad ji pati save 
užgauna, nes tik ji yra viso ko pagrinde; bet iš kitos pusės, užgavimas vi- 
sada pareina iš kitos, svetimos pirmajai, jėgos; ir užgavimas, atrodo, yra 
pripuolamas dalykas. Kad išsipainioti iš šito prieštaravimo, tenka pripa- 
žinti, kad dvi čia minimos jėgos, ištikrųjų, reiškia vieną tą pačią; pažymė- 
tas tų jėgų skirtingumas turi būti pripažintas, kaipo esąs esmėje tos pačios 
jėgos. Bet tokia esybė, kuri save išreiškia skirtingose formose, kuriose 
tenka pripažinti jos su savimi identiškumą, yra ne kas kita, kaip sąvoka. O 
pagal Hegelį sąvokos formoje pažistantis aš, pažindamas objektą, pažista 
objekte pati save. Tokiu būdu prieinama prie savisąmonės požiūrio. 

Analizuojant tad Hegeliui šitos stadijos pažinimą, išnyksta objektas, 
kiek jis atrodė nepriklausomas savo egzistavime nuo pažįstančio aš. Bet 
šitos analizės rezultate dar neprieinama prie universalaus aš; čie dar atro- 
do, kad yra daug individualių savisąmonių, daug individualių aš. Iš čia He- 
gelis paskui savo samprotavimus tęsia toliau. Įsižiūrėdamas iš eilės į tipiš- 
kas individualių savisąmonių pozicijas, atrasdamas tose pozicijose įvairius 
prieštaravimus, jis pagaliau prieina prie isisąmoninimo, kad egzistuoja 
tik viena konkreti universali sąmonė arba visa apimąs visuotinės dvasios gy- 
venimas. 

IV. Ketvirta pažinimo stadija Hegelis savo veikale ,„Phanomenologie 
des Geistes“ laiko tą pažįstančiojo aš įsisąmoninimo formą, kai aš prieina 
prie supratimo, kad tikrumoje nėra nuo jo nepriklausomos išorinės realybės. 
Tariamosios išorinės realybės daiktai pasirodė pagal Hegelio pravestą ref- 
leksiją ne kas kita, kaip savisąmonės gyvenimo momentai. 

Pasiekęs tad šitą ketvirtą pažinimo stadiją filosofuojantis subjektas ži- 
no, kad objekte jis pats save pažista, bet, kuo jis pats savyje yra, to čia jis 
dar toli gražu pilnai nesupranta. Iš vienos pusės šitoje stadijoje juk reiškiasi 
ne vienas turįs savisąmonę aš, bet tų aš čia yra daug; neaišku, ar jie savaran- 
kiškai egzistuoja ir kaip jie gali turėti tarp savęs santykių. Iš kitos pusės 

šitoje stadijoje pasirodo daug neaiškumų, kai imama įsižiūrėti į komplikuotą 
pažįstančiojo išgyvenimą: į norus ir jų tenkinimą, į palinkimus, i jausmus 
ir pastangas. Darant refleksiją, šitoje stadijoje tenka atsižvelgti daugiau, ne- 
gu iki šiol į įvairias pasaulėžiūros ir gyvenimožiūros formas, į įvairių tipų 
religinio, kultūrinio ir socialinio gyvenimo pasireiškimus. 

Ir čia taiko Hegelis savo įprastą dialektinį metodą. Kiekviename atski- 
rame apsisprendime (Bestimmtheit) jis suranda prieštaravimų, vidaus są- 
ryšių ir identiškumų su priešingais apsprendimais. Darant pastangų iš tų 
prieštaravimų išsilaisvinti tenka galų gale, dialektinio proceso eigoje, prieiti 
absoliutaus dvasios idealizmo poziciją, pagal kurią visi priešingumai ir iš- 
siriša ir susiderina absoliučios dvasios begaliniame gyvenimo turtingume. 

Šita visa išaiškinančioji ir visa sutaikančioji pozicija Hegeliui šviečia 
kelrodžio šviesa jau iš pat pradžių jo filosofinių svarstymų ir ypač šitoje ke- 
tvirtoje pažinimo stadijoje. Jis jau iš anksto pramato, kad tikrumoje negali 
būti viena kitai svetimų, priešingų, neprieinamų savisąmonių, kad tos visos 
savisąmonės galų gale religijos ir bažnyčios idėjų pagalba pasirodo esančios 
pilnoje visa apimančios universalios dvasios vienybėje. Atrodo, kad galutinė 
pažinimo tiesa jau iš anksto jam yra aiški; visas jo rūpestis yra čia tik tas, 
kaip prie tos tiesos priveda dialektinio proceso būtini etapai. 

Iš tų etapų čia pažymėsime tik charakteringiausius. Mat, kritiškos gno- 
seologijos atžvilgiu nevisi jie turi didesnio svarbumo; daugiau čia operuoja- 
ma vaizdingais palyginimais, negu tikrais įrodymais. 

1. Negalima prašalinti savisąmonių prieštaravimus destruktyvaus visus 
kitus subjektus išnaikinančio karo priemone. Tai privestų kaip tik prie ne- 
nugalimo prieštaravimo: vieno individualaus aš savisąmonė yra nesupranta- 
ma be kitų savisąmonių, tad panaikinimas kitų reikštų savęs paties panaiki- 
nimą, o tai yra nesąmonė. Kad geriau paaiškėtų šitas prieštaravimas ir šita 
nesąmonė, reikia turėti atmintyje Hegelio nuolat kartojamą pažiūrą, kad 
kiekvienas apsprendimas, taigi ir kiekviena individuali esybė pagal ji turi 
savo esmėje santykių su priešingomis esybėmis, kitaip sakant, yra savo es- 
mėje drauge jam priešinga ir identiška. Be to, kiekvienas ribotumas, kiek- 
viena riba reiškia pagal jį paneigimą tolimesnio galiojimo, tolimesnio išsiplė- 
timo ir t. t., kai kiekviena individuali esybė pagal jį turi savo esmėje santykių 
su priešingomis esybėmis, kitaip sakant, yra savo esmėje drauge jam prie- 
šinga ir identiška. Be to, kiekvienas ribotumas, kiekviena riba reiškia pagal 
ji paneigimą tolimesnio galiojimo, tolimesnio išsiplėtimo ir t.t.; kai kiek- 
viena individuali esybė yra ribota, tad ji turi savo esmėje ribas arba savęs 
paneigimą; o savęs paneigimas reiškia priešingų, skirtingų pripažinimą. Tad 
kitų, priešingų aš panaikinimas, būtų pačios naikinančios individualios savi- 
sąmonės savęs panaikinimas. O tai ir yra aiški nesąmonė. 

2. Negalima surasti savisąmonių vienybei absoliučiai tvirto pagrindo ir 

kai jo bandoma ieškoti pono santykyje prie vergų, vergijos institucijai esant, 
Čia nesurandama jokios absoliučios esybės, nes ir pono padėtis yra reliatyvi: 
jis yra ponas tik priklausomai nuo to fakto, kad turi vergų; tad vergų turėti 
vergijos periodo ponui yra esminis dalykas, priklauso jo esmei. Be to, vergai 
atlieka visus darbus, kur tikrai reiškiasi žmogaus formuojantis daiktus dar- 
bas; tame formavime, tame perdirbime daiktų pagal savo mintį vaizdingai, 
pasirodo kuriamoji, savarankiška žmogaus padėtis. Palyginus ponų darbą su 
vergų darbu kilniau reiškiasi vergų pastangos, nors jų padėtis socialinės pa- 
garbos atžvilgiu atrodo žmogų žeminanti. 

Stengiantis ne paviršutinai spręsti apie žmonių palyginamą padėtį ir 
mintimi pasikeliant virš tų padėčių skirtingumo, prieinama stoikų pozicija. 
Stoikas, visuotinio proto požiūriu į viską iš aukšto žiūrėdamas, reiškia abe- 
jingumą bet kokios padėties atžvilgiu, ar tai karaliaus ar vergo; jis mano 
"tokiu abejingumu įgyjąs savo dvasioje tikrą laisvę, kurią nuo jo jokia pasau- 
lio išorinė, materialinė pajėga negali įstengti atimti. Bet šitą abejingumą 
ypatingai vertinanti galvojimo linkmė nuosekliai priveda prie cinikų skep- 
tiško nusiteikimo; grynai formaliai sielos vidaus laisvę suprasdami ir savo 
dvasios nepriklausomumą rūpindamiesi formaliai kuolabiausiai apsaugoti 
cinikai atmeta visas priimtas gyvenimo tvarkymo formas, ir pagaliau jų gy- 
venimas susidaro visai be vertingo turinio, be reikšmės, stačiai tuščias. 

Šitokia prieita padėtis veda prie nusiminimo. Čia pradeda reikštis He- 
gelio vadinamoji „nelaimingoji sąmonė“ (das unglūckliche Bewusstsein). 
Žmogus čia jaučiasi, kad jis yra radikaliai atskirtas nuo visuotinio ir tobulo 
gyvenimo. 

Iš paskutinių čia išdėstytų minčių ypač ryškiai matome, kaip Hegeliui 
čia rūpi parodyti, kaip individualios savisąmonės gali būti suprantamos vi- 
suotinio gyvenimo vienybėje. Eidamas prie tos vienybės galutinio parodymo 
Hegelis kalba apie visą eilę nevykusių tą vienybę surasti bandymų. Tie ban- 
dymai kritiškos gnoseologijos atžvilgiu yra nereikšmingi. 

3. Pagaliau po ištisos iliuzijų ir nepasisekimų eilės visuotinė dvasia su- 
randama religijoje. Hegeliui religija savo esmėje yra ne kas kita, kaip krikš- 
čionybė. Krikščionybėje jo filosofijos sistemos reikalui svarbu ypač dvi 
dogmos: Žodžio įsikūnijimo ir nuodėmių atleidimo. Žodžio įsikūnijimas reiš- 
kia, kad Kristuje (žmoguje — Dievuje) pranyksta atskyrimas žmogiškos są- 
monės nuo visuotiniosios. Kristaus misija išvaduoti iš nuodėmių reiškia, kad 
nupuolimai ir netobulumai turi savo prasmę, kaipo sąlygos, privedusios prie 
susiliejimo Kristuje visuotinybės (dieviškumo) su pasaulio esybių indivi- 
dualumu. 

Savotiškai suprasta krikščionybė ir alegoriškai, simboliškai panaudoja- 
ma tokiu būdu sudaro būtiną, esminį Hegelio filosofijos elementą. Po šitos 
stadijos pagaliau prieinama absoliučios filosofijos sistema. 


Įvadas į Heideggerio egzistencialinės filosofijos 
pagrindų svarstymą“ 


Juozas Girnius, Kaunas 


1. Egzistencialinė filosofija, kaip laiko filosofija. 

Jei norėti vienu žodžiu sintetiškai išreikšti kurio nors laiko sieki- 
mus, tai mūsų gyvenamajam dvidešimto šimtmečio antrajam ketvirčiui 
dera egzistencijos žodis. Siekiama, ko neturima: ar visiškai ne- 
turėto, ar tik jau prarasto. Šia prasme laiko šūkiai yra išraiška 
slapčiausių laiko rūpesčių dėl giliausių jo žaizdų. Mūsų laiko giliausioji 
žaizda yra egzistencijos netikrumas. A. Delp'o žodžiais analizuojant, „ar 
svarstyti tarptautinio politinio gyvenimo klausimus ir tautų vertės bei 
teisių reikalus, ar svarstyti visos tautos klasinį bei luominį solidarumą 
ir atskiro individo asmeniškiausius uždavinius: visur šiandien grynoji, 
esminė egzistencija yra pavojuj. Kūno jėgoms trūksta darbo, kuris jį 
stiprintų ir išlaikytų, dvasią slegia kasdieninio gyvenimo nervingas neri- 
mas. Masė niveliuoja asmenybę, reakciškai laisvindamasis individas 
ardo visumos vienybę““. 

Iš šios egzistencijos termino vartosenos jau galima pastebėti, kad tei- 
giant egzistenciją kaip laiko žodį, egzistencijos terminas nėra vartoja- 
mas įprastine prasme. Pastarąja prasme egzistencija reiškia paprastą 
kurio nors dalyko buvimą, jo „kad“. Taip vartojama egzistencijos s3- 
voka yra pastatoma prieš esencijos sąvoką, išreiškiančią kurio nors da- 
lyko turinį, jo „kas“. Egzistencijos terminą paprasto buvimo prasme va- 
karietiškoji filosofija jau seniai vartoja (pirmasis terminą existentia į 
filosofinę kalbą įvedė Scotus Eriugena). Ne šia tad egzistencijos termino 
prasme teigiame: egzistencija yra laiko žodis. 

Kaip mūsų laiko magiškasis žodis egzistencija reiškia ne paprastą 
kurio nors dalyko buvimą, bet konkrečią žmogiškąją būtį. Pirmasis šia 


* Sutrumpinta įvadinė dalis diplominio darbo „Heideggerio egzistencinės filoso- 
fijos pagrindai“, įteikto V. D. U. Teol.-Filos. Fakultetui 1936 m. rudens semestrą. 
1, Tragische Existenz, 4—5. 

prasme egzistencijos terminą kėlė Sėren Kierkegaard (+1855). „Žmogus 
yra egzistuojanti būtybė“ — štai visą gyvenimą jo nenuilstamu karščių 
skelbtoji tiesa. Aiškiai matyti, kad čia egzistencija Kierkegaardui reiš- 
kia ne paprastą žmogaus buvimą, bet visą konkrečią jo būtį. Ši egzisten- 
cijos termino vartosena jį susiaurina tysos atžvilgiu, t. y. tetaiko vienam 
žmogui, bet užtat praturtina talpos atžvilgiu, t. y. jis dabar reiškia ne 
vieną žmogiškosios būtybės momentą, formalų buvimą, bet visą žmogiš: 
kąją būtį. 

Jei egzistencija yra laiko žodis, tai juo pagrįsta egeistencialinė fi- 
losofija yra laiko filosofija. Pagrindinis egzistencialinės filosofijos sieki- 
mas yra patiekti mūsų technikinio laiko chaose besiblaškančiai ir suma- 
šinėjusiai žmogiškajai būtybei giliausius jos dvasinės orientacijos prin- 
cipus. Kiek charakteringai egzistencialinė filosofija šių dienų žmogiško- 
sios būtybės dvasinės orientacijos principų išskiriamai teieško joje pa- 
čioje, tiek ji (egzistencialinė filosofija) yra ne tik filosofija apie žmogų, 
bet ir tik — žmogaus filosofija, t. y. ne tik antropologinė, bet ir antropo- 
logistinė filosofija. Šia prasme egzistencialinė filosofija yra vienas kon- 
sekventingiausių naujųjų laikų antropocentrizmo išbaigimų, konsekven- 
tingiausias jo pradinių pagrindų išmąstymas iki pačių galutinių išvadų: 
Galime dargi pridurti: konsekventingiausias, taigi ir ryškiausiai iškeliąs 
pradinės klaidos skaudų tragizmą. 

Egzistencialinė filosofija nesuprastinta siauros mokyklinės srovės 
prasme. Ji šiandie reiškiasi daugingomis, viena nuo kitos individualiai 
skirtingomis srovėmis. Ypatingai egzistencialinė flosofija žymi vokiečių 
filosofiją. Čia ją autoritetingiausiai atstovauja Karl Jaspers, Eberhard 
Grisebach, Paul Tillich, Hans Reiner, Fritz Heinemann ir kiti. Prancūzi- 
joj jos tendencijas reiškia G. Marcel, R. Le Senne, L. Lavelle, J. ali 
E. Levinas ir kiti. 


Betgi autoritetingiausias ir originališkiausias savo mąstymo os, 
egzistencialinės filosofijos atstovas yra Martin Heidegger, ordinarinis 
Berlyno ir Miincheno universitetų profesorius. Jis savo veikalo „Sein 
und Zeit“ pirmąja dalimi, išspausdinta 1927 m. Husserlio leidžiamame 
„Jahrbuch fir Philosophie und phžnomenologische Forschung“, pradėjo 
egzistencialinės filosofijos epochą. „Sein und Zeit“ turi nemažesnės epo- 
chinės reikšmės, kaip Husserlio „„Logische Untersuchungen“, kurių auto- 
riui Heideggeris savąjį veikalą ir skiria pagarbos bei draugiškumo ženk- 
lan. Retu pasisekimu, vos dešimčiai metų praėjus nuo „Sein und Zeit“ 
pirmosios dalies (antroji dar ir dabar nėra spėjusi pasirodyti), Heidegge- 
ris šiandien yra vienas autoritetingiausių ir populiariausių (nežiūrint 

tiesiai neimanomai sunkios kalbos, bet, gal, kaip tik ir dėl josž 7364 
laiko filosofų. 

Senieji autoritetai laiko jų neišvengiama pareiga - tiksliau aptarti, 
atriboti savąsias pozicijas naujosios Heideggerio doktrinos atžvilgiu. 
Jaunoji filosofų generacija entuziastiškai sutinka Heideggerio egzisten- 
cializmą. Dargi religinės srovės, ypač protestantizmas, siekia į save inte- 
gruoti Heideggerio egzistencialinę filosofiją. Prancūzo E. Levino nuro- 
dymu, Heideggerio egzistencialinė filosofija, peržengdama leistino popu- 
liarumo ribas, jau pasiekia salonus. 

Heideggerio pasisekimo pagrindas nėra tik jo egzistencialinės filo- 
sofijos psichologinis artimumas mūsų laiko dvasiai, bet ir jos individua- 
linis vertingumas. „Negalima nekonstatuoti, teisingai nurodo E. Levi- 
nas, kad Heideggerio filosofijoj jungiasi iš genijaus kyląs originalumas 
ir pastangos galingumas su sąžiningu, kruopščiu ir energingu išdirbimu, 
su tuo kantraus darbininko darbu, kuris yra kilnus fenomenologų išdi- 
dumas'“3, 


II.  HEIDEGGERIO EGZISTENCIALINĖS FILOSOFIJOS 
ISTORINIAI PAGRINDAI. 


Kiekviena filosofinė sistema, kaip kultūrinė žmogaus kūryba, yra 
istoriška. Tai reiškia, kad kievienos filosofinės sistemos supratimas pri- 
valo jos istorinio išaiškinimo. Tenka paieškoti Heideggerio egzistencia- 
linės filosofijos istorinių pagrindų. 

Istoriškai Heideggerio egzistencialinę filosofiją tenka aptarti kaip 
gnoseologinio pozityvizmo ir gnoseologinio idealizmo ontologinę sintezę. 
Du didieji egzistencijos pavojai, kuriuos Heideggeris savo egzistencialine 
filosofija siekia nuveikti, yra kriticistinis, arba gnoseologinis, pozityviz- 
mas ir kriticistinis, arba gnoseologinis, idealizmas. Abu jie reiškia egzis- 
tencijos neigimą, realybės (Relitūts) problemą išaiškindami į tariamy- 
bės problemą (Scheinproblem). Pirmasis (gnoseologinis pozityvizmas) 
prieina būties apskritai (taigi ir žmogiškosios būties) neigimo jos suve- 


"2, Nėra gal nė vieno apie Heideggerį rašančio, kurs nenusiskųstų jo kalbos 
sunkumu. Savotiški, tiesiai keisti naujadarai, senųjų terminų savotiškas vartojimas 
jų „pirmine“ prasme; vieno termino vartojimas įvairia prasme, vienos prasmės išsa- 
kymas įvairiais terminais; etinių ir psichologinių sąvokų vartojimas ontologinių 
struktūrų išreiškimui — vis tai pakankamas pagrindas rimtai nusiskųsti Heideggerio 
kalba. Neokantistui J. Kraftui Heideggerio egzistencialinė filosofija ir tėra tuščia 
žaisminė verbalistika. 

3 Martin Heidegger et Vontologiė, Revue philosophigue, 1932, 5—6, 395. 

dimu į subjektyvų juslinių įspūdžių santykinį sąryšį, antrasis (gnoseolo- 
ginis idealizmas) — jos išgarbinimu ją kuriančiame, ar bent esmiškai ap- 
sprendžiančiame mąstymo procese. Pirmasis vidine logika savo išbaigimą 
randa brutaliame materializme, antrasis blankiame logicizme. Pagal tai 
žmogiškosios būtybės atžvilgiu pirmasis reiškia jos dvasinio prado pa- 
neigimą, antrasis — materialinio prado išskyrimą. Abu tad yra lygūs 
pavojai žmogiškajai būtybei kaip psichofizinei vienybei. 

Iš antros gi pusės ir gnoseologinis pozityvizmas ir gnoseologinis 
idealizmas lygiai  konsekventiškai (pradinio nevieningumo pagrindu) 
reiškia antropologistinę tendenciją, t. y. esmiškai siekia jų išvystymo 
egzistencialinėj (antropologistinėj) filosofijoj. Pagrindinė būtis ir vie- 
niems ir antriems yra pažinimas: pozityvistams — patyrimas, juslinis 
pažinimas, idealistams — mąstymas, protinis pažinimas. Šis pažinimas 
yra žmogaus pažinimas. Visa būtis tikra prasme yra, kiek ji yra žmogaus 
pažįstama. Žmogiškasis pažinimas yra visa apsprendžiąs principas. Tai 
reiškia, kad visa suprastina iš pažinimo, kitais žodžiais, visos problemos 
esmiškai suvestinos į antropologiją*. 


Heideggerio egzistencialinė filosofija ir vysto šią imanentinę gno- 
seologinio pozityvizmo ir gnoseologinio idealizmo antropologistinę ten- 
denciją. Jos (antropologistinės tendencijos) antinomiškumą kriticistinei 
(iš vienos pusės žmogiškasis pažinimas yra nelygstamasai viso principas, 
iš antros pusės visa — tad ir žmogiškoji — būtis yra lygstama) Heidegge- 
ris išsprendžia aukštesne ontologine sinteze: žmogiškoji būtis yra paži- 
nimas, t. y. pažinimas nėra kurios nors žmogiškosios galios, bet visos 
žmogiškosios būties dalykas. Iš vienos pusės tai reiškia, kad, Heidegge- 
ris pereidamas į ontologinę plotmę, palieka kriticistinę, arba gnoseologi- 
nę plotmę, t. y. faktiškai likviduoja gnoseologinį pozityvizmą su gnoseo- 
loginiu idealizmu. Iš antros pusės šis perėjimas iš gnoseologinės į onto- 
loginę plotmę reiškia antropocentrizmo išvystymą iki pačių paskuti- 
niausiųjų jo išvadų. Jei pozityvistiniame ir idealistiniame  kriticizme 


4, Labai ryškiai šią antropologistinę pozityvizmo tendenciją, lygiai charakteri- 
zuojančią ir idealizmą, yra jau D. Hume išvystęs: It is evident that all the sciences 
have a relation, greater or less, to human nature; and that, however any of them 
may seem to run from it, they still return back by one pasage or another. Even 
Mathematics, natural philosophy,... are in some mesure dependet on the science of 
Man; tince they lie under the cognisance of men, and are judged of by their powers 
and faculties... It, therefore, the sciences of mathenatics, natural philosophy of na- 
tural religion, have such a dependance on the knowledge of man, what may by expec- 
ted in the other sciences, whose connection wiht human nature in more close and 
intimate? — A treatise of human nature, Introduction. Cit. iš G. Klamp. Philoso- 
phische Antropologie, Unsere Welt, 1935, 4—6, 173. 

(gnoseologizme) žmogus buvo nelygstamasis daiktų pagrindas jų paži- 
nimo, tai egzistencializme žmogus yra daiktų pagrindas ne tik jų pažini- 
mo, bet ir jų ontologinės būties atžvilgiu. 

Pozityvizmas, arba naturalizmas žmogų suvedė į jo materialinį, 
idealizmas — į jo dvasinį pradą. Heideggeris egzistencialinėj filosofijoj 
siekia vis os žmogiškosios būtybės sprendimo. Šia savo tendencija Hei- 
deggerio egzistencialinė filosofija galima drauge su J. Pfeiferiu charak- 
terizuoti žmogiškosios egzistencijos realizmo vardu.  (Realismus der 
menschlichen Existenz). Faktiškai, kaip vėliau pamatysime, Heideggerio 
egzistencialinė filosofija betgi palieka naturalistinėj plotmėj. 


2. Pagrindinės Heideggerio egzistencialinės filosofijos istorinės supozicijos 


Betarpiškai kriticistinio gnoseologizmo išvystymą į Heideggerio eg- 
zistencialinį ontologizmą parengė fenomenologija ir gyvenimo filosofija 
(Lebensphilosophie). Pirmoji (fenomenologija), idealistinė reakcija prieš 
gnoseologinį psichologizmą, kelianti nekintamą, idealinę būtį. Antroji 
(gyvenimo filosofija), daugiau iš pozityvizmo išaugusi, kelia laiką kaip 
konkrečios žmogiškosios būtybės visumos apsprendimą. Konkrečiau eg- 
zistencialinė („būties ir laiko“) filosofija ir aptartina kaip organiška 
fenomenologijos ir gyvenimo filosofijos sintezė. Juodvi — fenomenologi- 
ja ir gyvenimo filosofija — yra pagrindinės egzistencialinės filosofijos 
istorinės supozicijos. 

Gyvenimo filosofijos atstovų, turėjusių sprendžiamos įtakos Heideg- 
gerio egzistencialinei filosofijai, minėtini Nietzsche, Bergson, Dilthey ir 
Simmel, fenomenologų — Husserl ir Scheler 5. 


a. Kierkegaard. 


Prieš tai dar betgi pirmuoju ne tik chronologiškai, bet ir savo įtaka 
tenka suminėti vienišąjį daną S6ren Kierkegaard (į1855). Savo laiko 
ignoruotas, vėliau pamirštas, naujam filosofiniam gyvenimui jis atgimė 
vokiškuoju jo veikalų vertimu, išspausdintu 1909— 1922 m. laikotarpy. 

Kierkegaardas — aistringas kovotojas prieš abstraktinį logicizmą 
(aukščiausio laipsnio pasiekusį Hegelio panlogistinėj filosofijoj), suskal- 
dantį žmogiškąją būtį į teoretinę spekuliaciją ir praktinę veiklą. Žmogiš- 
koji būtis Kierkegaardui nėra abstrakti sąvoka, bet konkreti egzistenci- 
ja. Ne esencijos (pažinimo), bet egzistencijos primatas: tikrąjį pažinimą 
grindžia irracionališkoji egzistencija, begalinis savimi susirūpinimas (šis 

5 Šiam skirsneliui parašyti daugiausia naudojasi A. Delp'o studijos „Tragische 
Existenz“ istorine dalimi. Cfr. 11—38. 

„Sich - unendlich - umsich - selbst - Kimmern“ yra prototipas Heideggerio 
„Sorge“ rūpesčio sąvokos). Tikrasis pažinimas nėra objekto suvoki- 
mas ir mąstymas, bet subjektyvus apsisprendimas (prototipas Hei- 
deggerio Entschlossenheit, egzistencialinės valios, kaip tikrojo rūpesčio). 
Tikrasis pažinimas, neleisdamas buržuaziškai sutingti, žmogui atsklei- 
džia, kas jis būtų vienas paliktas. „Visa būtis mane baimina: nuo ma- 
žiausio uodelio iki įsikūnijimo paslapties“6. (Lygiai ir Heideggeriui bai: 
mė atskleidžia nieką). Šis tikrasis pažinimas ir yra tikroji egzistencija 
kaip tiesa. Jo neturėjimas kuria netikrąją egzistenciją kaip netiesą. („Ly- 
giai ir Heideggeris skiria tikrąją ir netikrąją egzistenciją kaip tiesą ir 
netiesą“). 
+. Trumpai, visi pagrindiniai Heideggerio svarstymai apie žmogiškąją 
egzistenciją yra Kierkegaardo inspiruoti ir jo principais vystyti. 
Pagrindinis Kierkegaardo ir Heideggerio skirtumas yra tas, kad pir- 
masis visus savo svarstymus religiškai grindžia, kai antrasis juos gry- 
nai pasauliškai svarsto. Atitinkamai, jei Kierkegaardo žmogus, amžinos 
idėjos laike realizacija, yra baigtinybės ir amžinybės sintezė, tai Heideg- 
gerio „pasauly-esąs“ žmogus yra esmiškai baigtinis: Heideggerio fi- 
losofija. yra sekuliarizuota Kierkegaardo filosofija. 


«b. Gyvenimo filosofija. 


Jei Kierkegaardas Heideggeriui inspiravo pačius egzistencialinės fi- 
losofijos pagrindus, tai jų tolesniam vystymui daug reiškė, kaip aukščiau 
minėjome, gyvenimo filosofija .ir: fonomenologija. 

Nietzsche. Nietzschės įtaka egzistencialinei siiosofijai yra jos 5su- 
pasaulinimas savąja žmogaus, tik-žmogio, virš-žmogio  (Mensch, Nur- 
Mensch, Uber-Mensch) triada. 

Pirmuoju triados sandu Nietzsche sutinka su Kierkegaardu: abu drau- 
gė protestuoja prieš = ir kovoja už pilnutinio žmogaus gyvenius 
teisę. 

Pozityvus kelias betgi tuojau išsiskiria. Kierkegaardo žmogus ken- 
čia jame besikryžiuojančių baigtinybės ir amžinybės dualizmą, o Nie- 
tzschės žmogus yra tik-žmogis. „Dievas mirė“. Taip paprastai Nietzsche 
pašalina Kierkegaardo žmogaus skausmingą dualistinį įtempimą.  Gry- 
najam Nietzsches žmogui (tik-žmogiui) telieka jis pats. Vienintelė verty- 
bė yra jo paties gyvenimas (Leben), kai, galime palyginti, Schopenhau- 
eriui vienintelė vertybė yra negyvenimas (Nicht - Leben). - Gyvenimas 
— kūno gyvenimas. Kūnas išmintingesnis už dvasią. „Tėra kūniniai sto- 


6 Die Tagebiicher. Ubersetzt von Th. Halcker, I, 349. Cit. pas A. Delp, ebd., 14. 


J.. Girnius, Įvadas į Heideggerio egzistencialinę filosofiją 87 


viai, dvasiniai tėra pirmųjų padariniai ir simboliai“7. Kūno instinktinis 
gyvenimas yra vienintelė norma. Nietzsches posakis: „aš jus prisaikinu, 
mano broliai, likite žemei ištikimi“ yra poetinė išraiška Heideggerio 
egzistencialinės valios kaip apsisprendimo priimti „niznetimą, (Gewor- 
fenheit). 

Vidinis žmogiškosios būtybės įstatymas yra galybės valia, Wille zur 
Macht. Ji gėrio kriterijus. „Kas yra gera? Visa kas žmoguje ugdo galy- 
bės jausmą, galybės valią, pačią galybę. Kas yra bolga? Visa, kas iš 
silpnumo kyla. Ne taika apskritai, bet — karas, ne dorybė, bet — drąsa. 
Silpnieji ir išsigimėliai turi žūti: pirmasis mūsų artimo meilės įsaky- 

mas. Ir dargi privalu jiems tai pagelbėti“?. Ir Heideggerio egzistencialinė 
valia yra lygiai ethosui neutrali. 

. Nietzsche betgi nujautė šios prometėjiškos viršžmogio koncepcijos 
tragizmą. „Aš esu pirmasis tragiškas filosofas“10. Nenuostabu, kad 
Nietzsches valią gyvenimui Heideggeris išvystė valia mirčiai (Sein- 
zum-Tode). 

Tokia tai Nietzsches — Trečiojo Reicho vitalinės, filosofijos tėvo —- 
įtaka Heideggeriui. 


Bergson. Nei Kierkegaardas, nei Nietzsche savo egzistencialinių, 
vitalinių koncepcijų nesuorganizavo į vieningą filosofinę sistemą. Pirma- 
sis irracionalinę filosofinę sistemą sukūrė Henri Bergson. . 


Bergsonas priima abu įtampos poliu: ir protą, ir instinktą. Protas 
(ratio) yra faktas: jo nė paprastai neišbrauksi, nė į paprastą simboliką 
nesuvesi. Bet jis neturi vadovaujančios teisės: jis dargi negali pasiekti 
tikrosios realybės — gyvybės. „Intelektą charakterizuoja naturalus gy- 
vybės nesupratimas“!!. Intelektas, būtent, tėra formos pažinimas, kai 
būtis nėra nei forma, nei santykis, bet visų pirma daiktas. 


Tikroji pažinimo galia yra ta, kuri eina ne į formą, bet į daiktą. Ši 
betarpiškai būtį ir tikrybę pasiekianti galia yra instinktas. Bergsono 
instinktas lygintinas su Nietzsches Trieb. Daugiau jis skiriasi nuo Kier- 
kegaardo gyvenimo sąvokos, kuri kaupia ir dvasią, nors jau ir neteku- 
sią primato. Šią būtiną dvasios reintegraciją Bergsonas realizuoja intui- 
cijos, savisąmonę įgijusio instinkto, sąvoka. 

Pagal tai žmogaus - pasaulio santykio, arba pažinimo, skirtina trys 


7 Didžiosios oktavos leidimo XIII, 252. Cit. pas A. Delp, ebd, 19. 

S Tech beschwore Euch, meine Briider, bleibt der Erde treu. Cit. pas A. Delp, ebd. 18. 

9 Mažosios oktavos leidimo 10, 360. Cit. pas A. Delp, 20. 

10 Didžiosios oktavos leidimo XV, 65. Cit, pas A. Delp, ebd. 22. 

11 Evolution crėatrice, Paris 191312 179. Cit. iš Jansen - Lenoble, La philoso- 
phie existentielle, Archives de philosophie, vol. XI, c. III, p. 121. 4 

laipsniai: d) instinktas: vitalinis suvokimas gyvenimo būtinybių; b) iš- 
sigimęs intelektas: kristalizacija atskirų žvilgių į tekančiąją realybę; 
C) intuicija: gyvas suvokimas visos tekančiosios tikrybės vidine būtine 
simpatija. 

„Fiksuojančio“ proto pakeitimas „gyvąja intuicija“ apsprendžia visą 
Bergsono metafizinę koncepciją.  Protestas prieš proto sustingimą pa- 
siekia būties gelmes: nieko nėra, viskas tampa. Tikroji realybė yra taps- 
mas, ėlan vital, ėvolution crėatrice. Pastovi materija tėra nuo tikrosios 
realybės srovės nutiškę lašeliai. Erdvė — proto fikcija. 

Nėra tampančių daiktų, tėra tapsmas. Šią tapsminę būtį Bergsonas 
pirmasis reikšmingai charakterizuoja laiku, trūka (durėe). Laikas kaip 
trūka neturi nieko bendro su vulgariniu sukcesyviniu laiku. Pastarasis 
tėra erdvinio daiktų šalia vienas kito stovėjimo funkcija, taigi neresli 
proto fikcija. Trūka Bergsonui reiškia psichinę fenomenų visumos evo- 
liuciją. Laikas — tampanti trūka — yra pati būties esmė. 

Visos aukščiau nurodytos pagrindinės Bergsono koncepcijos — 74- 
žinimo kaip praktinės intuicijos, būties esminio dinamizmo, laiko kaip 
būties esmės — yra reikšmingai apsprendusios Heideggerio egzistencia- 
linę filosofiją. 

Dilthey. Dilthey Heideggerio egzistencialinei filosofijai turėjo įtakos 
savo hermeneutiniu metodu, pažinimo kaip aktyvios veiklos supratimu, 
esminio žmogaus istoriškumo idėja. 

Dilthey tesidomi žmogumi — istorijos centru. Žmogų suvokti ir su- 
prasti yra viso žinojimo uždavinys. Žmogaus sąmonės faktai — mūsų 
svarstymų materialinis objektas. Dilthey supratimu šių sąmonės faktų 
vidinės prasmės netenka ieškoti už sąmonės ribų, o tik aiškinti (herme- 
neutizuoti) pačius sąmonės duomenis. Lygiai ir Heideggerio egzistencia- 
linė analitika yra užsidariusi egzistencijos hermeneutikoj (Hermeneutik 
der Existenz). : 

Dilthey proto primatą visiškai atmeta. Pažinimas nėra proto, bet 
trauksmingos valios (triebhaften Willens) dalykas. Išorinį pasaulį betar- 
piškai patiriame kasdieniniais mūsų su juo santykiais, kasdienine veikla. 
Šis išorinio pasaulio betarpiškas suvokimas veikliu prie - pasauliobuvi- 
mu (Bei - der - welt - sein) ir yra pirmatakas Heideggerio pasauly - 
buvimo (In - de - der - Welt sein). 

Žmogus yra esmiškai istorinė būtybė. Žmogų tegalima suprasti iš jo 
vidinės istorinės evoliucijos. Žmogaus istoriškumo pagrindas yra laikiš- 
kumas. Plačiau betgi laiko sąvokos Dilthey neišvystė. Viena aišku, kad, 
jei Bergsono trūka, paprastas būčiai esmingo tapsmo charakteris, gali 
būti taikomas ir būčiai apskritai, į jos sąvoką įjungiant ir transcendenti- 

nę būtį, tai Dilthey laiko sąvoką apriboja baigtinės būties sritimi. Pana- 
šiai baigtinumu Bergsono laiko sąvoką modifikuoja ir Heideggeris. 

Simmel. Simmelio filosofija istoriškai reiškia gyvenimo filosofijos 
vidinę orientaciją į egzistencijos filosofiją, A. Delpo. žodžiais tariant, iš 
gyvenimo „chaoso“ į egzistencijos „formą“ 

Simmelio tikrovės problema yra tekmės ir formos, dinaminės laisvės 
ir statinės prievartos įtampa. Pas Simmelį vėl iškyla senoji dvasios 
(Geist) ir trauksmo (Trieb) įtampa, kurią skaudžiai jautė Kierkegaar- 
das, vėliau nublankino Bergsonas ir visiškai pašalino Nietzsche su Dil- 
they, paneigdami jos pirmąjį sandą, dvasią. 

Šią baigtinybės ir nebaigtinybės įtampą Simmelis išreiškia tezėmis: 
gyvenimas yra daugiau - gyvenimas (Leben ist Mehr - Leben) ir gyve- 
nimas yra daugiau - kaip - gyvenimas (Leben ist Mehr -als - Leben). 

Gyvenimas yra daugiau - kaip - gyvenimas. Grynoji vitalybė dar 
nėra gyvenimo visybė. Gyvenimą esmiškai persunkia būsena, kuri toli 
praneša trauksminį - instinktinį gyvenimą.  Dvasiai Simmelis grąžina 
primatą. Ji nebėra kūno simbolika. Ji turi savo nuosavą būtį, savo nuo- 
savą galiojimą. Ji yra gyvenime, kaip gyvenimas ir tačiau daugiau - 
kaip - gyvenimas. | 

Gyvenimas yra daugiau - gyvenimas. Gyvenimas siekia neriboty- 
bės linkme pereiti aktualiai jam primestas ribas. Gyvenimas siekia jo 
pilnatvės, jo išbaigimo. Šiuo savo daugiau - gyvenimo teigimu princi- 
piškai Simmelis įgalina jo išsiskleidimą į dieviškąjį pasaulį. Faktiškai, 
berods, Simmelis — drauge su Heideggeriu — prieina koncepcijos, kad 
gyvenimo imanentinis tikslas yra mirtis!?. 

Gyvenimas, kaip daugiau - gyvenimas, vyksta atitinkamu ritmu. 
Turinio atžvilgiu šiame ritme skirtina trys fazės: tam tikros gėrybės 
(tikslo) siekimas; šio siekimo jo siektąją gėrybe patenkinimas, asimilia- 
vus pirmąją gėrybę, naujas siekimas naujos gėrybės. 

Atitraukus nuo jo turinio, šis gyvenimo ritmas, gyvenimo vyksmo 
dėsnis yra ne kas kita, kaip laikas. Paskutinė būties prasmė — laikas. 
„Gyvenimu mes vadiname tokį egzistencijos būdą, kuris jo realybės ne- 
apriboja dabarties momentu ir tuo praeities ir ateities nenustumia į irra- 
cionalybę, bet priešingai greičiau jos savotiškąjį kontinuitetą realizuoja 
už šio skyrimo, ir būtent taip, kad jo praeitis tikrai egzistuoja dabarty- 
je, dabartis — ateityje“13. 

Šis Simmelio laikas ir yra betarpiškas pirmatakas Heideggerio laiko 
kaip ekstatinės ateities, praeities ir dabarties vienybės. 


12 Cf. M. Beck, Philosophische Hefte, 1928, 1, 41. 
13 Lebensanschauung, 12. Cit. pas A. Delp ebd., 38. 

c. Fenomenologija. 


Husserl. Husserlio, esencialinės filosofijos atstovo, įtaka Heideg- 
geriui, egzistencialinės filosofijos kūrėjui, yra daug didesnė, kaip iš kar- 
to gali atrodyti ir kaip daugeliui faktiškai yra atrodęl4. 

Husserlis lemiamai apsprendė Heideggerio egzistencialinę filosofiją 
ontologinės problematikos transcendentalinės Tinkmės idėja ir psichinės 
realybės intencionališkumo koncepcija. 


Pagrindinis Husserlio fenomenologinės ontologijos principas yra bū- 
ties transcendentališkumas (subjektyvistine prasme). Būtis tikrąja pras- 
me yra sąmonės, arba imanentinė būtis. Ji yra absoliutinės, arba nelygs- 
tamosios būties sąryšis: ji savyje uždara nenurodo į jokią išorinę realy- 
bę, į jokį antrą Absoliutą. Visa kita būtis, erdvinis - laikinis pasaulis, 
tėra grynai intencionalinė būtis, konstruojama  transcendentalinio sub- 
jektyviškumo, arba grynosios sąmonėsi5. „Pasaulio (gamtos) egzisten- 
cija negali sąlygoti sąmonės egzistencijos: ji pati yra sąmonės korolatas, 
ji save konstruuoja dėsninguose sąmonės sąryšiuose“!6.. 

Ši Husserlio būties (kaip sąmonės būties) koncepcija ir yra pagrin- 
das Heideggerio egzistencialinę filosofiją esmiškai apsprendžiančiai .bū- 
ties (Sein) ir būtybės (Seiendes), ontologinės ir ontinės tvarkos skyrimo 
supozicijai. Ir Heideggeriui tikroji būtis (būtis kaip ontologijos, arba 
filosofijos apskritai, objektas) yra transcendentalinė būtis, t. y. būtis, 
kiek ją suvokia transcendentalinis subjektas. Iš šios pradinės supozicijos 
ir egzistencialinė ontologija užsidaro žmogiškosios būties (arba egzisten- 
cijos) srityje!“, ; 12 

Sąmonės esmė Husserliui yra intencionališkumas. Intencionališku- 
mas, Husserlio žodžiais, yra savo rūšies mediumas, kuris savyje neša vi- 
sus išgyvenimus, dargi tokius, kurie patys nėra 'intencionaliniai. Sąmonė 
priklauso ne tiktai teoretiniams išgyvenimams, bet ir kitiems intencio- 


11 Tarp kitų šis priekaištas dera taikyti ir A. Delpui, kurio netiksliu supratimu 
Husserlis turėjęs Heideggeriui įtakos tik tarpiškai per Dilthey. „,„Durch Dilthey tritt 
nun Husserl in die Reihe der Vorfahren der Existentialphilosophie“ (op. cit., 29). Iš 
tikro, Delpo Heideggeris yra perdaug gyvenimo filosofas, kai priešingai, pavyzdžiui, 
Fischerio Heideggeris yra perdaug fenomenologiškas, dargi husserliškas. Fischer 
pasitenkina iškėlęs rūpesčio intencionalinę struktūrą ir nebeieško jo temporalinės 
prasmės, nesuprastai pažymėdamas, kad jos ieškojimas būtų naudingas dalyko per- 
krovimas. (Die Existencphilosophie Martin Heideggers, efr. X—XI). 

15 Cfr. C. Lehmann, Die .Ontologie der Gegenwart. 9—10. 

16 Husserlio tezė cit. pas C. Lehmann, ebd., 10. ė 

17 Pagrindinis Heideggerio ir Husserlio yra tas skirtumas, kad Heideggeris 
husserliškąją sąmonę išvysto į savąją egzistenciją, t. y. iš gnoseologinės plotmės 
pereina į ontologinę. 

naliniams išgyvenimams. Lygiai Heideggeris žmogiškąją būtį, arba eg- 
zistenciją, randa intencionalinėj „rūpesčio“ struktūroj. 

Scheler. Dar didesnės Heideggeriui įtakos turėjo Max Scheler, kurio 
atminimui Heideggeris paskyrė savo veikalą „Kant und das Problem der 
Metaphysik“. Scheleriui visas žmogus (der ganze Mensch) yra intencio- 
nališkas, simpatiškai pažįstąs. Dvasios, kaip proto, primatas yra pase- 
nęs prietaras. Yra pirmesnis pažinimas — intencionalinis jausmas (in- 
tentionales Fiihlen). Jis betarpiškai pasiekia realybės esmę. Kriticistinė 
išorinio pasaulio problema neturi prasmės. 

Šis emocialinis pažinimas turi praktinį, arba valinį charakterį. Jo 
tikslas yra vertybės, jo turinys — vertybių siekimas. Jo kategorijos nė- 
ra tiesa ir klaida, bet simpatija ir antipatija. ,,Mylėjimas ir neapkenti- 
mas yra aukščiausi mūsų intencionalinio, emocionalinio gyvenimo 
laipsniai“'15, . 

Visas šias Schelerio idėjas kaupia Heideggerio besorgende Befind- 
lichkeit, praktinės jausminės dispozicijos koncepcija. 


III. TRANSCENDENTAL - HERMENTINĖ EGSISTENCIALINĖS 
FILOSOFIJOS LINKMĖ. 


1. Ontologinis Heideggerio egzistencialinės filosofijos charakteris 


a. Egzistencialinė filosofija, kaip fundamentalinė ontologija. Marty- 
nas Heideggeris pagrindinę savo egzistencialinės filosofijos tendenciją 
ryškiai išreiškia parinkdamas jo reikšmingiausiam veikalui „Sein und 
Zeit“ motto šią Platono „Sofisto“ vietą: „Jūs, aišku, jau senai esate apsi- 
pratę su tuo, ką jūs manote, vartodami išsireišikmą ,esąs“, mes gi tačiau, 
nors seniau ir tikėjome suprantą, dabar nebegalime to teigti“. (244 a). 

Iš tikrųjų, Heideggerio manymu, nors mūsų laikas ir giriasi meta- 
fizikos pažanga, būties klausimas betgi šiandie esąs užmirštas. Jį gyvai 
tesvarstę Platonas ir Aristotelis. Vėlesnioji filosofinė mintis nesugebėjusi 
jų būties svarstymų toliau vystyti. Vienas Kantas savo transcendentali- 
ne filosofija žengęs žingsnį pirmyn būties klausimo linkui. 

„Ar turime mes šiandie atsakymą į klausimą, ką mes iš tikro ma- 
nome žodžiu „esąs“? Jokiu būdu. Privalu tad iš naujo kelti būties pras- 
mės klausimą“ 19. 

Iš patiekto Heideggerio nusistatymo lengvai numanu, kad jis būties 
klausimą kelia kita prasme, kaip jį yra kėlusi tradicinė ontologija. Hei- 
deggeris išeina iš būties (Sein) ir būtybės (Seiendes), iš egzistencialinės 


18 Formalismus in der Ethik, 267. Cit. pas A. Delp, ebd., 35. 
29 SZ (Sein und Zeit), 1. 

(„existential“) ir egzistencinės („existentiell“) tvarkos skyrimo. Būtybė 
yra tai, kas yra. O būtis yra tai, kas apsprendžia būtybę kaip būtybę. 
Taip suprantama „ontologinė būtis“ yra. filosofijos, (arba metafizikos) 
objektas, o taip suprantama „ontinė būtybė“ yra atskirųjų mokslų ob- 
jektas. 

Pagal tai Heideggeriui tradicinės ontologijos būtybės kaip tokios 
klausimas nėra pirminis. Pirminė jo forma yra būties klausimas. Būty- 
bės kaip tokios klausimas suvestina į būties klausimą. ,,Klausime, kas 
yra būtybė, kaip tokia, klausiama, kas apskritai būtybę apsprendžia bū- 
tybe. Tai mes vadiname būtybės būtimi ir to klausimą — būties klausi- 
mu“20. Kiekvienas klausimas yra ieškojimas. Ieškojimas suponuoja link- 
mės nurodymą iš ieškomojo. Atitinkamai būties klausimas suvestinas į 
dar pirmesnę jo formą: „Iš kur apskritai suvoktina būtis su visu jos ar- 
tikuliacijų ir santykių turtingumu ?“21 Taip tad Heideggeris būties klau- 
simą išvysto į būties suvokimo klausimą. 

Toks būties klausimo suvedimas į būties supratimo klausimą esmiš- 
kai nurodo į būtį suprantančią būtybę. O tokia egzempliarinė būtį su- 
prantanti būtybė ir yra žmogus. „Žmogus yra būtybė, kuri kitų būtybių 
tarpe būva tokiu būdu, kad jam visada apsireiškia būtybės, kurios jis 
nėra, ir būtybė, kuri jis pats yra. Šį žmogaus būties būdą mes vadiname 
egzistencija“22. Tai reiškia, kad žmogiškoji būtis, arba egzistencija, yra 
būties supratimas. Pagal šį žmogiškosios būtybės išaiškinimą Heidegge- 
ris ją ir charakterizuoja Dasein titulu. 

Būties klausimo pirminė forma yra būties supratimo klausimas. Bū- 
ties supratimas gi yra egzistencija, arba žmogiškoji būtis. Tad būties 
klausimas esmiškai nurodo į žmogaus klausimą. ,,Metafizikos grindimo 
problemos šaknys glūdi žmogaus egzistencijos klausime“?3. Metafizikos 
grindimas vyksta egzistencijos, arba žmogaus metafizikos (Metaphysik 
des Daseins) forma. 

Išsiaiškinę šį esmiškai būtiną sąryšį tarp metafizikos grindimo (bū- 
ties klausimo išdirbimo) ir žmogaus metafizikos (egzistencialinės filo- 
sofijos) galime eiti prie pastarosios tiesioginio aptarimo fundamentalon- 
tologijos titulu. Pagrindinė metafizikos grindimo problema yra būties 
supratimo vidinės galimybės klausimas. Atitinkamai žmogaus metafizi- 
kos, arba egzistencialinės analitikos, uždavinys yra žmogaus konstituci- 
jos atskleidimas kaip būties supratimo galimybės. Toks žmogaus būties 


20 KM (Kant und das Problen der Metaphysik 1, 213. 
21 KM, 215. 
22 KM, 218. 
23 KM,220. 

konstitucijos išsklaidimas ir yra ontologija, tiksliau fundamentalinė on- 
tologija. Iš tikrųjų, „fundamentaline ontologija vadinasi ta ontologinė 
baigtinės žmogiškosios būtybės analitika, kuri privalo paruošti funda- 
mentą, žmogaus prigimčiai priklausomai  metafizikai.  Fundamentalinė 
ontolologija yra metafizikos įgalinimui būtinai reikalinga žmogiškosios 
egzistencijos metafizika“. 

b. Pagrindinės egzistencialinės filosofijos savybės: transcendentu- 
liškumas ir subjektyviškumas. Iš nurodytos Heideggerio egzistencialinės 
filosofijos, kaip fundamentalinės ontologijos, problematikos galima su- 
sekti jos du pagrindiniai charakteriai: transcendentališkumas ir subjek- 
tyviškumas. 

Heideggerio egzistencialinė filosofija siekia pagrįsti metafizikos ga- 
limybę. Metafizika yra mokslas apie būtybės būtį. O būtybės būtis, kaip 
liudija būties klausimo suvedimas į būties supratimo, arba būties „pras- 
mės“ klausimą, yra esmiškai transcendentalinė. Transcendencija, kaip- 
patyrimo galimybė, ir būtybės būtis, kaip patyrimo (empirnės būties) 
galimybė, yra viena. Būtybės būtis nėra nei objektyvi būtybės prasme, 
nei subjektyvi empiriniam pažinimui priklausymo prasme. Ji yra grynai 
transcendentalinė. „Būtis yra paprastai transcendens“25. Subjektas, kurį 
žymi šis transcendencijos — būtybės būties — vyksmas, yra transcen- 
dentalinis subjektas. Heideggeris jį žymi jau sutiktu Dasein vardu. Jo 
(šio subjekto) metafizika, arba egzistencialinė filosofija, atitinkamai 
taip pat bus transcendentalinė filosofija, transcendentalinio subjekto 
analitika. 

Kantui transcendencija yra grynasis žmogaus pažinimas, Heideggeriui 
— pati žmogaus būtis. Jis kantiškąją lygybę: būtis = transcendencija = 
grynasis protas suveda į pirmesnę lytį: būtis = transcendencija = gry- 
noji būtis, arba egzistencija. Jei Kanto grynojo proto kritika yra trans- 
cendentalinė gnoseologija, tai Heideggerio egzistencialinė analitika yra 
transcendentalinė ontologija. 

Heideggerio egzistencialinė filosofija siekia pagrįsti metafizikos ga- 
limybę. Skirtina metafizikos objektyvinė ir subjektyvinė galimybė, t. y. 
gali būti klausiamas ar transcendencijos objektyvinis, loginis teisingu- 
mas ar jos subjektyvinė kilmė ir vyksmas transcendentaliniame subjekte. 

Kantas visų pirma rūpinosi pagrindimu metafizikos objektyvinės 
galimybės. Jo pagrindinė problema yra: kaip galimi sintetiniai spręsmai 
a priori, t. y. kaip galima taikyti spręsmus objektams, jei jie nesiremia 
pastarųjų patyrimu. Nors subjektyvinės metafizikos galimybės problemą 


24 KM., 1. 
as SZ., 38. 

vis grįžo prie šios problemos, įvairiai ją spręsdama. Marburgo mokyklos 
logicistinis idealizmas dargi priėjo visišką šios problemos, kaip ne- 
turinčios prasmės, atmetimą. Bruno Bauchui grynasis pažinimas ir jo 
transcendentaliniai faktoriai išskirtinai tėra loginės funkcijos. 


Heideggeris yra griežtai nusistatęs prieš šį transcentalkritiscistinį 
galvojimą. Jo egzistencialinės analitikos uždavinys yra pagrindimas sub- 


jektyvinės metafizikos galimybės, t. y. išaiškinimas žmogaus būties 


konstitucijos kaip transcendencijos įgalinimo. 


Heideggerio egzistencialinės filosofijos ontologinio charakterio 
svarstymus baigiame šia išvada: egzistencialinė filosofija, kaip transcen- 
dentalinė žmogaus metafizika, siekia pagrįsti subjektyvinę metafizikos 
galimybę. 

c. Egeistencialinė filosofija ir gnoseologinė problematika.  Anksty+ 
vesniame skirsnelyje egzistencialinę filosofiją išaiškinome kaip funda- 
mentalinę ontologiją, arba metafizikos grindimą. Iki šiolei buvo įprasta 
metafizikos grindimą vykdyti gnoseologijos forma, tai yra išaiškinant 
metafizinio pažinimo galimybes. Pravartu susekti egzistencialinės filo- 
sofijos santykius su gnoseologine problematika. Jų susekimas padės pil- 
niadu, išskiriamai nuo gnoseologinių metafizikos grindimų, išryškinti gi- 
liąją egzistencialinės filosofijos tendenciją metafiziką grįsti ne metafizi- 
nio pažinimo, o metafizikos kaip egzistencijos išaiškinimu. : 

Naujųjų laikų filosofijai gnoseologija turi ne fundamentalinę, o kri- 
ticistinę prasmę. Kaip pažinimas atitinka būčiai? Kaip subjektas išeina 
iš savęs pasiekti objektą? - 

Šios gnoseologinės problematikos pagrinde glūdi descartiškoji sub- 
jekto sąvoka. Ji savyje kaupia dvi pagrindines antinomijas. Pirmoji an- 
tinomija aiškiai iškylanti pačiame gnoseolognės problematikos, formula- 
vime, yra mąstančios substancijos savyje uždarumas ir pasiekimas tą- 
siosios substancijos antinomija. Subjekto savyje uždarumas kildina rei- 
kalą jo pažinimo būčiai atitikimo kriterijų ieškoti jame pačiame, t. y. 
kurti gnoseologinę pažinimo problematiką kaip visos filosofijos centrinį 
klausimą. 

Logiška šios subjekto sąvokos išvada yra idealizmas: mąstančioji 
substancija tąsiąją substanciją randa savyje, subjektas kuria objektą. 


Subjekto kaip mąstančios (transcendentalinės, save peržengiančios) 
substancijos sąvoka slepia dar antrą antinomiją, iškylančią jau idealis- 
tinėj plotmėj. Substancija yra tai, kas yra. O tai kas yra, Heideggerio 
supratimu, visada yra esmiškai surišta su laiku. Šalia substanciališkumo, 
Kantas ir pastebėjo, bet sistematingiau nesprendė. Pokantinė filosofija 

temporalinės dimensijos, subjektą dar žymi transcendentališkumas; san: 
tykiavimas su objektu. Pastarasis santykiavimas su objektu kaip toks 
nėra laikinės prigimties. Iš antros pusės jo negalima suvesti nė į antlai- 
kinius idealinės srities santykius. Jis žymi mus, individualines būtybes. 
Štai subjekto transcendentališkumo ir jo būtiškumo (temporališkumo) 
antinomija. 

. Idealistinė filosofija šią antinomiją sprendė antrojo jos sando — lai- 
ko pašalinimu. O Heideggeriui laikas yra pats egzistavimas. Nenuosta- 
bu tad, kad atmesdami laiką, idealistai subjektą apsprendė, jog jis yra 
tokia būtybė, kurio nėra. Pastarosios subjekto aptarties antinomiškumas 
akivaizdžiai matyti. Jam išvengti reik ieškoti ontologinio subjekto ap- 
sprendimo, susekimo subjekto transcendentališkumo temporalinės 
prasmės. 

Jau antikinė filosofija siekė suvokti subjektyviškumo ontologinius 
pagrindus. Platonui subjektas ne todėl yra subjektas, kad turi iš savęs 
išeiti objektui pasiekti, bet todėl, kad yra baigtinė, iš Dievų puotos į uolų 
tamsą išmesta būtybė. Platonas, taigi, subjektyviškumą jau aptaria on- 
tologiškai baigtinybe, tam tikru egzistencijos būdu. Jis betgi, pasiten- 
kindamas paprastu draugbuvimo konstatavimu, nesiėmė šia baigtinybę 
išaiškinti subjekto transcendentališkumo struktūros, kurią problematiš- 
kai iškėlė tik naujieji laikai. 

“Heideggerio egzistencialinė, filosofija, E. Levinas žodžiais, ir yra šio 
Platono darbo tęsinys. Ji siekia metafizikos grindimo tikslu susekti es- 
minį sąryšį egzistencialinės žmogaus baigtinybės ir jo transcendentališ- 
kumo. Heideggeris, užuot transcendentališkumo struktūrą išaiškinęs kaip 
visiškai laikui svetimą, ją atskleidžia kaip vieną jo. (laiko) modų. Kitais 
žodžiais, Heideggeris užuot išskyręs ir pastatęs pažinimą prieš būtį, 
juos suveda į „pažįstančios, atskleidžiančios būties“ vienybę. Atitinka- 
mai gnoseologija absorbuojama į ontologiją. 

Heideggerio egzistencialinės filosofijos metafizikos grindimas ne pa- 
žinimu, o būtimi skirtina nuo pirmu žvilgsniu panašaus N. Hartmanno 
nusistatymo. Ir Hartmannui „mąstymas ir drauge su juo visas pažinimas 
apskritai yra tik vienas būties būdas“26. Faktiškai Alois Fischer žodžiais, 
„didelis yra skirtumas, ar (žmogiškasis) pažinimas keliama, kaip „būtis“ 
(Hartmann), ar žmogiškoji būtis keliama kaip „pažinimas“ (Heidegger)'?7. 


26 Metaphysik der Erkenntnis, 298. Cit. pas A. Fischer, ebd., 31. 
27 Op. cit., 31. 

2. HERMENEUTINIS HEIDEGGERIO EGZISTENCIJOS FILOSOFIJOS 
CHARAKTERIS 


a. Heideggerio fenomenologija, kaip hermeneutika.  Susekėme Hei- 
deggerio egzistencialinės filosofijos tikslinį, arba objektinį charakterį. 
Toliau tenka susekti jos metodinis charakteris. 

Pats Heideggeris savo metodą vadina fenomenologija.  Fenomenas 
(pavwvėevov) yra tai, kas jame pačiame save rodo (Sich-an-ihm-selbst- 
-zeigende). Pagal tai fenomenologija (Xžysw vė gauwėpeva) reiškia „leisti 
matyti iš jo pačio tai, kas taip rodosi, kaip jis pats savyje rodosi“25 
(das was sich zeigt, so wie es sich von ihm selbst her zeigt, von ihm 
selbst her sehen lassen). "Taip suprasta fenomenologija reiškia ne ką 
kitą, kaip metodinį ėjimą į pačius daiktus zu der Sachen selbst! ,,Feno- 
menologijos terminas visų pirma reiškia metodinę sąvoką. Jis charak- 
terizuoja ne filosofinio svarstymo kas, bet jo kaip“.29 

Kaip betgi Heideggeris nuo aukščiau nurodytos formalinės fenomeno 
sąvokos eina prie fenomenologinės fenomeno sąvokos, tai jo fenomeno- 
logija faktiškai nebėra +ik paprastas metodinis ėjimas į pačius daiktus. 
Fenomenologine, būtent, prasme fenomenas Heideggeriui tereiškia trans- 
cendentalinę būtį, pačio Heidegerio terminologija turiant, būtybės būtį, 
jos prasmę, bet ne pačią būtybę. 

Pagal šią fenomenoliginę fenomeno sąvoką ir paiškėja fenomeno- 
logijos santykis su ontologija. Būtent, fenomenologija yra būdas su- 
vokti ontologijos objektų — transcendentalinę būtį. „Ontologija tėra 
galima kaip fenomenologija“.30 p 

Būtis Heideggeriui visada yra kurios nors būtybės būtis. Tenką 
susekti ta egzempliarinė būtybė, kuri yra būties prasmės klausimo pra- 
dedamasis taškas. Ši egzempliarinė būtybė ir yra žmogaus kaip būtį su- 
prantanti būtybė, t. y. kaip būtybė, kurios būtis yra būties supratimas. 

Atitinkamai žmogiškosios būtybės fenomenologijos Mėvoc | turi 
šppeveveLY charakterį. Iš pačiai žmogiškajai būtybei priklausančio 
būties supratimo išaiškinama tikroji būties prasmė ir pagrindinės būties 
struktūros3!. Pasirodo tad, kad Heideggerio fenomenologija yra her- 
meneutika. 

Reziumuojame: fundamentalontologinės egzistencinės filosofijos ob- 
jektas yra save pažįstąs objektas. Šis jos objekto savotiškumas ap- 
sprendžia ir jos metodinį charakterį.  Egzistencialinė filosofija turi iš- 


28 SZ., 36. 
29 SZ., 27. 
30 SZ., 35. 
31 SZ., 37. 

eiti iš jos objekto savęs „pažinimo“ ir vykti kaip pastarojo hermeneutika, 
t. y. aiškinimas ir tobulinimas. 

b. Hermeneutizuojamasis būties supratimas. Pilnesnis išaiškinimas 
hermeneutinio egzistencialinės filosofijos charakterio reikalauja pagrin- 
dingiau pasvarstyti hermeneutizuojamąjį žmogiškosios būtybės būties 
supratimą. 

Būties supratimas yra faktas, iš kurio išeina egzistencialinė anali- 
tika kaip metafizikos grindimas. „Wir bewegen uns immer schon in ei- 
nem Seinsverstūndniss“32. Drauge su A. Fischer33 galime susekti heideg- 
geriškojo būties supratimo šias savybes: ontologiškumą, aprioriškumą, 
„egzistenciališkumą ir priešontologiškumą. 

Ontologiškumas. Ontinis pažinimas (pažinimas apie būtybes, arba 
empirinę būtį) yra įgyjamas patyrimo keliu.  Ontologinis pažinimas 
(pažinimas apie transcendentalinę būtybės būtį), grindžiąs ontinį paži- 
nimą, negalimas pasiekti patyrimo keliu. Jo versmė yra būties supra- 
timas. Būties supratimas yra būtybės būties pažinimo, arba ontologijos, 
organas. „Būties prasmės klausimas apskritai tėra galimas būties su- 
pratimo sąlyga.''34 

Aprioriškumas. „Wir bewegen uns immer schon in einem Seinsver- 
stūndniss“. „Jau“ reiškia, kad būties supratimas yra anksčiau kitų žmo- 
gaus būsenų. Faktiškai tai ir reiškia, kad būties supratimas yra a priori 
ontinio pažinimo, besinaudojančio iš jo gautomis pagrindinėmis būties 
sąvokomis. Šis būties supratimo aprioriškumas, kaip nuo patyrimo ne- 
priklausymas, suprastinąs ne laikinio pirmiškumo, o vidinio grindimo 


prasmę. 
Egzistenciališkumas. „Wir bewegen uns immer schon in einem 
Seinsverstūndnis“. „Visada“ reiškia, kad būties supratimas vyksta ne 


vien vadinamaisiais pažinimo aktais, bet visa žmogaus būtimi. Būtį su- 
prantame ir jausdami, ir norėdami, ir mąstydami, ir veikdami. Būties 
supratimas „yra ,gyvas“ kiekviename santykyje su empirine būtimi“'.35 
Būties supratimas yra egzistencialinis ne tik šia jo vykimo visomis žmo- 
gaus būsenomis prasme, bet ir ta prasme, kad jis yra jų esmė (o žmogaus 
esmė yra egzistencija). Jis nėra paprasta, už kitas bendresnė žmogaus 
savybė, o žmogaus egsistencijos būdas. Alois Fischer žodžiais, „žmo- 
giškoji būtis ir pažinimas (būties supratimas), galima sakyti, yra kon- 
vertibilinės sąvokos. Gal būt, dar geriau galėtų Heideggerio poziciją žy- 


32 SZ., 5. 

33 Cfr. op. cit. 40 ir toliau. 
34 SZ., 200. 

35 SZ., 65. 

mėti Parmenido žodis vc abtė šo vosiv Te xšU šwvai (mąstymas ir būtis 
yra tas pats), jį apribojant žmogiškajai būčiai“. 36 

Šiąją būties supratimo, kaip būties, koncepciją Heideggeris palieka 
gnosologinę iš sąmonės išėjimo poziciją, ieškodamas pačios sąmonės gi- 
lesnio pagrindo žmogiškosios būtybės egzistencijoj. Šis būties supratimo 
egzistencialinis charakteris leidžia įžvelgti pagrindinę egzistencialinės 
filosofijos tendenciją būtybės būtį išaiškinti kaip žmogaus esmę, kitaip 
filosofiją (ontologiją) išaiškinti, kaip egzistenciją. 

Priešontologiškumas. „Mes suprantame būtį ir tačiau stokojame 
jos sąvokos“. 37 Būties supratimas Heideggeriui savotiškai reiškia tą 
pati, ką scholastikinei filosofijai būties sąvokos akivaizdumas. "Tik jei 
jį scholastika supranta kaip aiškų bendrosios būties prasmės pažinimą, 
tai Heideggeris ją supranta kaip neaiškią (vages). Būties supratimas Hei- 
deggeriui tam tikra prasme yra ne tik neaiškus, bet dargi klaidinantis, 
kiek vis stengiasi žmogų išaiškinti iš nežmogiškųjų būtybių. Būties su- 
pratimo priešontologiškumu ir yra suprantamas jo neaiškumas, klaidi- 
nąs miglotumas. 

Būties supratimas dar nėra išbaigta ontologija, bet tik pagrindas, 
iš kurio ji gali išaugti. Faktiškai ontologija ir vyksta kaip būties suprva- 
timo šviesinantis ir gilinantis aiškinimas, arba hermeneutika. Hermeneu- 
tizuojamasis (aiškinamasai) elementarinis pažinimas nėra visiškai at- 
skirti. Antraip būtų nesuprantama ontologinio pažinimo kilmė. Onto- 
loginis būties supratimas yra priešontologinio būties supratimo antrinis 
būdas. Pagal šį hermeneutinį jos charakterį egzistencialinė filosofija. 
ir išaiškina kaip laipsniškai vykstąs organiškas migloto ir klaidiniančio 
priešontologinio būtiessupratimo išsivystymas į šviesų, savokiškai 
apspręstą ir sistemingai suorganizuotų būties pažinimą. 

Visa žmoniškoji būtis išaiškėja, kaip vienas savęs supratimas. Egzis- 
tencialinė filosofija nėra tik kurios nors pažinimo galios, bet pažįstančios 
egzistencijos dalykas. Tai ir yra giliausioji egzistencialinės filosofijos 
hemeneutinio charakterio prasmė: egzistencialinė filosofija — filosofija 
apie egzistenciją — vyksta kaip filosofija iš egzistencijos. 

C. Apskritiminė egzistencialinės hermeneutikos situacija. Baigiant. 
svarstyti Heideggerio egzistencialinės filosofijos metodinius pagrindus, 
dar tenka iškelti jos hermeneutinio charakterio santykis su fundamental- 
ontologiniu jos uždaviniu — metafizikos grindimu. Šis santykis ypatin- 
gai ryškiai atskleis Heideggerio hermeneutikos giliausią esmę. Metafizikos 
grindimas reikalauja egzistencialine analitika įrodyti būties supratimo 


36, Op. cit., 54. 
37 KM., 217. 

galimybę. O iš antros pusės hermeneutinė egzistencialinė analitika pri- 
valo būties supratimo kaip pažinimo organo. Pagrindiniai Heideggerio 
egzistencialinės analitikos klausimai: kas yra būties supratimas (klausi- 
mas kyląs iš fundamentalontologinio jos uždavinio) ir kas yra žmogiš- 
koji būtis (klausimas, keliamas egzistencialinės hermeneutikos) vienas 
antrą suponuoja. Būties supratimo galimumas privalo žmogaus būties 
pažinimo. O žmogaus būties pažinimas privalo būties supratimo. Paaiš- 
kėja, kad Heideggerio egeistencialinę analitiką esmiškai žymi atviro cir- 
culus vitiosus situacija. 

Heideggeris šią apskritiminę padėtį sąmoningai teigia. Pagrindinis 
dalykas Heideggeriui yra ne apskritimo vengti, bet teisingai į jį įeiti. 
Apskritimo esmė yra suponavimas to, kas tenka įrodyti. Pagal tai Hci- 
deggerio teigtas pirminis ir pilnas įėjimas į apskritimą reiškia tikslingą 
deramos supozicijos pasirinkimą. 

Mūsų atsitikimu tikslingai tenka suponuoti tokią žmogaus struktū- 
rą, kuri įgalintų būties supratimą. Faktiškai ši būties supratimą įgali- 
nanti struktūra ir yra egzistencija. Egzistencijos supozocija, Heideggerio 
supratimu, nėra tad sauvališka, o objektyviai pagrįsta būties supratimo 
faktu. Kad būties supratimo faktas galėtų pagrįsti egzistencialinės ana- 
litikos apskritiminį charakterį, jis turi 10 esmiškai konstatuoti žmogiš- 
kąją būtį (jei nebus esminis, tai negalės juo remtis egzistencijos — žmo- 
gaus esmės tezė) ir 20 dargi ją konstatuoti kaip apskritiminę. Jei tad 
apskritimiškumas yra esminė žmogaus struktūra, tai jis turi apspręsti 
visus žmogiškuosius aktus. Taip ir apskritiminis egzistencialinės analiti- 
kos pažinimo charakteris Heideggeriui išaiškėja kaip būtina žmogiškosios 
būties apskritimiškumo išdava. Apskritimiškumas yra pažinimas, kurs 
suponuoja save patį, t. y. dar įrodytiną pažinimą. Analogiškai apskriti- 
minė yra būtis, kuri yra prieš save pačią (sich - vorweg), tai yra, kuri 
yra intencionalitinė būtis. Ją Heideggeris žymi Sorge, rūpesčio vardu. 

Prieiname, taigi, kad Heideggeris savo egzistencialinės filosofijos 
cirkuliarinės situacijos problemą sprendžia būties supratimą kaip žmo- 
gaus būties supoziciją. Ši supozicija esmiškai, t. y. įgalinančiai apspren- 
džia egzistencialinės filosofijos hermeneutiką. Tik jos (šios supozicijos) 
pagrindu žmogus save supranta iš savęs. Kitais žodžiais, tik ši supozi- 
cija įgalina egzistencialinės filosofijos objekto (egzistencijos) ir jo pa- 
žinimo (būties supratimo) vienybę, t. y. įgalina egzistencialinę ontologiją 
kaip egzistencijos hermeneutiką. 

A. Heideggerio egzistencialinės hermeneutikos santykis su Husserlio 
fenomenologija ir Dilthey gyvenimo hermeneutika. 

Dar keletu žodžių nurodome Heideggerio egzistencialinės hermeneu- 
tikos santykį su Husserlio fenomenologija ir Dilthey gyvenimo hermeneu- 

tika, su srovėmis, iš kurių Heideggeris ne tik išaugo, bet ir kurias per- 
augo. Trumpai tariant, Heideggeris Husserlio fenomenologiją vysto her- 
meneutiniais Dilthey principais. Su Husserliu jis turi tiek bendro, kiek 
abu teigia betarpišką objekto suvokimą, bet visiškai išsiskiria jo prigim- 
ties aiškinimu. Pas Husserlį šį suvokimą vykdo intelektualinė intuicija 
(Wesenschau), kaip žmogaus pažinimo galia, pas Heideggerį — visa 
žmogiškoji būtis, kaip transcendencija. Taigi, Heideggeris, Husserlio 
gznoseologinę sąmonės poziciją laikydamas tik antrine, ją vysto iki jos 
pirminio pagrindo — ontologinės egzistencijos pozicijos. Pats Husserlis, 
tiesa, šio išbaigimo energingai kratosi: „(mano fenomenologija išaiškina- 
ma į lygį, kurį nugalėti yra jos tikroji prasmė. .., paliekama empirinėj ar 
apriorinėj antropologijoj, kuri mano mokslu nepasiekia specifiškai filo- 
sofiško pagrindo ir kuri filosofijos atžvilgiu reiškia įpuolimą į transcen- 
dentalinį antropologizmą, atitinkamai ,„psichologizmą“'38, 

Lygiai Heideggeris pereina ir Dilthey gyvenimo hermeneutiką. Pas 
Dilthey gyvenimą hermeneutizuoja supratimas, aiškindamas jo simbo- 
linių išraiškų prasmę. (Kiek Dilthey šia prasme teigia gyvenimo supra- 
timo tarpiškumą, tiek Heideggeris nuo jo išsiskiria, sutikdamas, kaip jau 
minėjome, su Husserlio betarpišku intuityvizmu). Šis gyvenimą herme- 
neutizuojąs supratimas nėra išgyvenimams svetimas, o iš jų pačių iš- 
augęs. Jis yra būties išgyvenimų sąmonės būdas. Kiekvienas išgyvenimas 
kelia savo būties aspekto, turi sui generis „pažinimo“ aspektą — supra- 
timą. Heideggeris eina dar toliau, teigdamas, kad ne tik kiekvienas žmo- 
gaus būties momentas, Dilthey žodžiais išgyvenimas, turi tam tikrą pa- 
žinimą, pažinimo aspektą, bet tiesiai yra pažinimas. Žmogus būtį supran- 
ta ne tik kaip pažįstanti, bet ir kaip esanti būtybė. ,„Ontinė žmogaus 
charakteristika yra ta, kad jis yra ontologinė būtybė“39. Galima pridurti, 
kad dėl šio ontologinio dogmatizmo Heideggeriu negali būti patenkinti 
Dilthey gyvenimo filosofijos atstovai. Aštrokai iš diltheyiško reliatyviz- 
mo požiūrio Heideggerį kritikavo G. Misch žurnale „Philosophischer 
Anzeiger“, 1930 m. išspausdintoj studijoj „„Lebensphilosophie und Phš- 
nomenologie“. Kiek Heideggerio kategoriškos ir dogmatiškos analizės 
toli stovi nuo Dilthey reliatyvistinio ,Linien im Fliesenden“ idealo, ne- 
tenka daug įrodinėti. 

Taip Heideggerio hermeneutinė egzistencialinė filosofija išeina ir iš 
esmės (Husserlio) ir iš gyvenimo (Dilthey) filosofijų plotmės. 


38, Nachwort zu meinen Ideen, Jahrbuch XI (1930), 551. Cit. pas A. Delp., ebd.,75. 
39, SZ., 12. 

Filosofams ir ypač psichologams visada buvo gan svarbu, kiek galima 
tiksliau nustatyti pažinimo metodus, nes nuo jų daug pareina patsai žino- 
jimo ir mokslo turinys. Klaidingai pavadintas metodas daug kur suklaidina 
ir pačius mokslo duomenis. Mūsų laikais susirūpinimas metodų tinkamumu 
ir tikslumu yra dar didesnis. Kodėl, kas per priežastis? Jos dvi. Viena. Nau- 
jaisiais laikais atsirado pažiūrų, kuriose buvo teigiami filosofijos vardu 
dalykai, visai nutolę nuo tikrovės ar gal net be atodairos į ją. Tas negalėjo 
nesukelti susirūpinimo asmenyse, kurie tikrovę ir mokslą labai brangina ir 
negali būti ramūs, kai mato tikrovės ir mokslo iškreipimą. Šiai negerovei 
šalinti mato priemonę tiksliame metodų vartojime. Antra. Dabar gyvenama- 
jame šimtmetyje kai kurie psichologai ir filosofai įniko pulti protautinį 
metodą, diskursyvinį pažinimą, jam prikišdami, kad jisai iškreipiąs tikrovę, 
ją vienalytę skaldąs į dalis, sudarydamas sąvokas, tuo tarpu gi esą galima 
tikrovę pažinti vien intuicija, betarpišku, tiesioginiu tikrovės matymu. Iš- 
kilus ginčui taip svarbiu dalyku, kaip kad yra pažinimo metodas, nuo kurio 
pareina visų mokslų vertė ir gyvenimo prasmė, yra gyvas reikalas panagri- 
nėti, kas yra intuicija, kaip į ją žiūri psichologijos ir filosofijos įžymybės, 
ko ji verta kaip metodas, kokios išvados tenka jos klausimu padaryti. 

1. Intuicija (žiūra, intuitio, Vintuition, Anschauung), kai ji vartojama 
kasdieninėje inteligentų kalboje, dažnai reiškia nujautimą. Kai kas sakosi, 
kad jisai intuityviai numatęs, jog taip ar kitaip būsią. Kitais atvejais, gal 
kiek rečiau, bet už tai tiksliau, pavartojamas intuicijos žodis visai aiškaus, 
tiesioginio, betarpiško tiesos pažinimo prasme, nesinaudojant protavimu. 

Kad galėtume geriau nustatyti, ko verta yra intuicija, atkreipkime akį 
i pažinimo įprastuosius būdus ar priemones. Trumpai sakant, mes pažįstame 
pojūčiais ir protu. Pojūčiais gauname reikiamąją medžiagą, o protu ją iš- 
nagrinėjame, darome išvadas ir tuo būdu siekiame toliau pažinimo srityje. 
Pojūtinis pažinimas yra tiesioginis konstatavimas to, kas yra duota, todėl 
pojūtinis pažinimas sukelia gilų įsitikrinimą asmenyje ir tasai įsitikrinimas 
tvirtai pasilieka tol, kol jo neišgriaus aiškūs priešingi įrodymai, paremti kito- 

kiais faktais. Protinis pažinimas, imamas visoje savo samplatoje, nevisur 
toksai tiesioginis, kaip pojūčių, todėl nevisur sukelia tokį gilų įsitikrinimą. 
Mat, protiniame pažinime dažnai tenka vartoti sprendimas, protavimas, 
kartais labai ilgas ir komplikuotas įrodinėjimas, todėl toksai diskursyvus pa- 
žinimas nebeturi pojūtinio pažinimo tiesioginumo ir aiškumo. Tas tačiau ne- 
sumažina protinio pažinimo, visai charakteringo žmogui, didelės svarbos ir 
reikšmės, kaip tas yra matoma iš to fakto, kad mokslas ir kultūra tegalimi 
ten, kur yra protinis pažinimas. 

Dabartiniais laikais daug kas kalba apie intuityvų pažinimą, kuris, jų 
supratimu, visai ir iš esmės skiriasi nuo įprastųjų pažinimo būdų. Intui- 
tyvus pažinimas atskleidžiąs naujus horizontus, naujas perspektyvas. Kai 
kurių manymu, intuicija esanti visai priešinga diskursyviam proto pažini- 
mui. Iš čia ir kyla ištisa intuicijos problema. 

Kaip nusako intuiciją, kaip ją supranta patys intuicionistai? Jų pačių 
pažiūros daug kur skiriasi tap savęs, kaip tai teks matyti toleliau, bet ir 
kiti psichologai, kad ir vengdami kraštutinumų intuicijos klausimu ir pripa- 
žindami intuicijai, kas jai priklauso, mėgina intuicijos sąvoką sudaryti, kreip- 
dami iš pradžių dėmesį į momentus, kurie patarnauja intuicijos supratimui. 

Kai kalbama apie intuityvų pažinimą, turima galvoje tiesioginį paži- 
nimą, vadinasi, betarpišką. Be to, intuityvus pažinimas laikomas nušvitimu 
iš sykio, staiga. Toliau, intuityvus pažinimas nesinaudoja sąvokų pagalba, 
vadinasi, nepriklauso diskursyvaus pažinimo. Pagaliau, intuityviame paži- 
nime reiškiasi lyg koks įsijautimas į pažinamąjį dalyką, kad jisai būtų ga- 
lima geriau perprasti. Be šitų visai įmanomų intuityvaus pažinimo momentų, 
daug kas iš intuicionistų priskiria intuicijai iracionalumo momentą, juo ryš- 
kiai atskirdami intuiciją nuo diskursyvaus pažinimo (mąstymo) ir jame 
įmatydami kažką naują, paslaptingą, galingą, reikšmingą. 

Intuityvaus pažinimo objektą intuicionistai taip pat nevienodai nusako: 
vieni sako, kad intuicijos pagalba galima pažinti tik apraiškos, kiti eina to- 
liau ir sako, kad intuicija galima pažinti ir daiktų esmė, treti, pagaliau, sie- 
kia dar toliau ir teigia, kad intuicijos pagalba galima pažinti net ir Dievas. 

Kaip matome, ir provizorinėje intuicijos nusakymo analizėje randame 
daug margumo. Todėl yra reikalas, kiek galima tiksliau nusakyti ar aptarti 
intuicija. 

Filosofiniame prancūzų prof. A. Lalande'o žodyne intuicija taip apta- 
riama „vue directe et immėdiate d'un objet de pensče actuellement prėsent 
4 Vesprit et saisi dans sa rčalitė individuelle“!. Vadinasi, intuicija yra laiko- 
ma tiesioginiu ir betarpišku matymu mąstymo objekto, kuris yra dvasios 


1 „„Vocabulaire technigue et critigue de philosophie“, I vol. 398 p. 1932. Paris. 
Alcan. 

akivaizdoje ir suvokiamas savo individualinėje realybėje. Čia, kaip matome, 
yra suminėti visi momentai, kurie gali turėti svarbos intuicijai suformuoti, 
tik, gal, vienas dalykas galima prikišti, kad čia neranda vietos pojūtinė in- 
tuicija, kuri, tiesa, neina pirmoje vietoje, bet kurios tačiau nereikėtų visiškai 
išskirti. 

Vokiečių filosofinis R. Eisler'io žodynas jau vengia sakytojo siaurinimo 
ir intuiciją vadina ,„Vorgang oder Akt, das unmittelbare Wahrnehmen eines 
einzelnen Gegenstandes“.2 

Gal tiksliausiai intuiciją nusako tomistinės krypties psichologas P. 
Pesch, sakydamas „cognitio... intuitiva est, ad guam potentia determinatur 
ab aligua obiecti praesentia“.3 Čia maža suminėta momentų, bet yra visa, 
kas reikalinga intuicijai nusakyti. 

Turint galvoje įvairius bandymus intuiciją aptarti galima štai kaip 
tiksliau nusakyti intuiciją: intuicija yra toks pažinimas, kuriame pažinimo 
galia yra sužadinta tiesioginiu objekto buvimu. Iš šito pasakymo eina, kad 
intuicijos esama pojūtiniame ir protiniame pažinime. Iš tikrųjų. Jutime yra 
pojūtinio dalyko intuicija. Pav., matau raudoną popierių. Čia tiesioginis 
objekto buvimas žadina organą ir pojūtį, žiūra yra betarpiška, sukelianti 
Zilų įsitikrinimą. Tokiam įsitikrinimui išgriauti nepakanka įrodymų, pa- 
remtų autoritetu, bet reikia evidentiškų įrodymų. Pav., jei kas sako, kad 
jisai mato raudoną popierių, argi jo nuomonei pakeisti pakaks kokio 100 
kad ir labai rimtų liudininkų, kurie sakytų, kad jisai nematąs raudono popie- 
+iaus, tik geltoną? Aišku, kad dėl tų liudininkų jisai nuomonės nekeis, nes 
čia yra stipresnis dalykas, tiesioginis matymas, o ne pašaliniai kieno pa- 
“eiškimai. Protiniame pažinime taip pat yra intuicijos. Kad visas yra didesnis, 
kaip jo dalis, kad A yra A, tai vis protiniai pirminiai žinojimai, kurie nerei- 
kalauja jokio įrodinėjimo: jie intuityviai žinomi. Tiesa, galima apie juos 
plačiau kalbėti, pavyzdžiais nušviesti, lyginimus pravesdinėti, bet visa tai 
tarnauja ne pirminiam jų žinojimui. 

2. Svarbu atkreipti akis į praeitį, kaip ji žiūrėjo į intuicijos dalyką. 
Suminėsime tik artimesnius ir reikalingesnius dalykus. 

Šv. Augustinas (į 430), būdamas platonizmo įtakoje, daug kur lietė 
intuicijos dalyką, jį suprasdamas daugiau poetinio įkvėpimo prasme, tačiau 
bent kiek griežtesnis jos supratimas nėra aiškus ir tikras, todėl ir šiais lai- 
kais kelia nemaža abejonių. 

Šv. Tomas Akvinietis (+1274) nelaikė intuicijos atskiru pažinimo šal- 
tinių ar metodu, žinoma, kalbėdamas apie žmogaus turimąjį pažinimą. Jam 


2  „Wėrterbuch der philosophischen Begriffe“, IV Aufl. I Bd., 56 S. 1927. Berlin, 
3 „Institutiones psychologicae“, pars I, p. 104. Freiburg, Herder 1897. 
Mittler. AB 

intuicija reiškė bendrąją orientaciją ir, be to, tą momentą, kur yra tiesiogi- 
nis subjekto susidūrimas su objektu pojūtiniame ar protiniame pažinime. 
Intuicijos pavadinimas bendrąja orientacija yra gan pamatuotas dalykas,. 
nes, iš tikrųjų, kiekvienas žmogus labai plačiai panaudoja pažinimui savo: 
turėtuosius gyvenimo patyrimus. Jie taip nejučiomis susirankioja į vieną 
asmenybės židinį, kuris ir daro galimą bendrą susiorientavimą. Žinoma, be 
pačio patyrimo čia labai daug reiškia ir turimasai mokslas: juo daugiau. 
mokslo, juo platesnė, gilesnė ir greitesnė orientacija. 

Descartes (+ 1650), norėdamas kritiškai pagrįsti pažinimą, buvo įve- 
dęs metodinį abejojimą. Tiesos kriterijumi jisai pripažino tiktai tą, kas yra. 
aišku ir įsakmu (idėes claires et distinctes). Taikydamas šį kriterijų Des- 
cartes įmato neabejotiną tiesą tik pasakytame „je pense, donc je suis“. Iš to 
matyti, kad Descartes intuicijos reikšmę labai susiaurino. 

Kantas (+ 1804) perkėlė intuiciją į visai kitą plotmę, būtent iš objek- 
tyvios, kur yra receptyvumas, į subjektyvią, be objekto, kur yra kūrybinis. 
veikimas, kaip antai erdvės ir laiko žiūra. Toksai perkėlimas, padarytas be- 
besiremiant savotiška pažinimo teorija, visai supainiojo intuicijos reikšmę, 
nes intuicija, būdama psichologiškai dalykas ankstyvesnis, pasidarė priklau-- 
s. ma gnoseologijos ir metafizikos — vėlyvesnių dalykų. 

Kanto nelaimingaį pramintu keliu nuosekliai nuėjo gnoseologinis ir pa- 
galiau absoliutus idealizmas (Fichte, Schelling, Hegel), kuriam intuicija yra | 
galų gale viskas, nes jam nebereikia kraštutinėje išraiškoje nei sąvokų, nei 
protavimo, nei įrodymų, kaip matyti iš pasakymų, kuriems nebegalioja nei 
tapatybės nei prieštaravimo dėsniai. Absoliutusis idealizmas žymiai prisi- 
dėjo prie to, kad ėmė formuotis intuityvizmas, kaip pažiūra, kurioje intuicija 
figuruoja ne tik kaip metodas ar šaltinis, bet kaip ištisa sistema, siekianti 
konkuruoti su kitomis filosofinėmis sistemomis. 

W. James (į 1910) mano, kad intuicija duoda visumos regėjimą, lyg 
kokią pasaulėžvalgą, kad žmogui nebereikalingi kiti pažinimo būdai, net 
pačią sąvoką laiko mitologine būtybe. Nuostabu, kad patsai W. James nesi- 
laiko savo pažiūros apie sąvokas, nes jomis naudojasi savo raštams skleisti.. 
Prasta, kai asmuo pats prieštarauja savo skelbiamajai teorijai. 

J. Volkelt (+ 1930) intuiciją vadina metaloginiu išorės pasaulio suvo-- 
kimu. 

O. Spengler (+ 1936) intuiciją laiko lyg poetiniu nusiteikimu, lyg mis-- 
tiniu lyginimu; jos pagalba gautasai žinojimas turi simbolinę išraišką. In- 
tuicija atstoja įrodymus. 

H. Bergson (* 1859) kuria net intuicijos filosofiją, ją vadindamas ir 
naująja filosofija. Bergsonui intuicija yra tiesioginis tikrovės patyrimas jos. 
duotybėje, vienybėje, visumoje, vidinume, gyvenime. Intuicija — savisą- 
monę įgijęs instinktas, todėl intuityvus pažinimas yra, tikrai sakant, instink-- 

tyvus pažinimas. Jeigu jau lyginti, tai intuicija yra panaši į artistinį įkvė- 
pimą. Tikrovė, kurią asmuo intuicijoje tiesioginai patiria, yra tapsmas,. 
„devenir“. Kai asmuo mėgina protu pažinti tikrovę, ją suimti sąvokomis, 
sprendimais, tai jisai ją skaldo, deformuoja. Kaip, konkrečiau sakant, būtų 
galima nušviesti intuiciją, tai esą sunku padaryti. 

Bergson'o pastangos didelės, raštai gausūs, nemaži ir nuopelnai, griau-- 
nant materializmą ir mechanizmą, analizuojant žmogaus psichiką, tačiau. 
esminė pažiūra į intuiciją jokiu būdu neįtikrina. Jeigu proto mąstymas de- 
formuoja tikrovę, tai jisai klaidina, juo pasitikėti nebegalima. Koks tad be- 
palieka būdas mokslui kurti, kultūriniam susižinojimui? Kodėl gyvuliai ne-- 
padaro išradimų, nesukuria mokslo, neišranda rašto ar mojų kalbos? Kurios. 
medžiaginės priemonės jiems trūksta? Jų instinktas galingas. Tačiau nei 
mokslo, nei kalbos jie neturi. Šitam faktui paaiškinti nėra kitos išeities. 
kaip tik pasakyti: jie nesugeba sąvokų pasigaminti, sprendimų daryti, ben- 
drai sakant, mąstyti. Štai ir yra ta didžioji paslaptis, kuri tikra praraja ski- 
ria žmogaus sukurtąjį mokslą ir kultūrą nuo gyvulio elgsenos. Ir dabar tasai. 
žmogaus pastangomis sukurtasai mokslas bei kultūra, tasai žmogaus garbės 
vainikas, parodęs žmogaus didybę, nugalėjusią milžiniškas negyvos gamtos. 
jėgas, toji žmogaus aureolė turi būti, Bergsono intuicijos pažiūros nuosek-- 
lumu, pripažinta tikrovės skaldymu, deformavimu, klaida. Tokia išvada jo- 
kiu būdu nėra priimtina. Ir patsai Bergsonas nerodo, kad jisai būtų nuo-- 
seklus savo pažiūrose, nes jisai savo idėjoms skleisti ėmėsi tos priemonės, 
kurią jisai savo teorijoje smarkiai peikė, būtent, sąvokų, sprendimų, mąstymo. 

Edm. Husserl (* 1859), pagarsėjęs savo veikalu ,„Logische Untersu-- 
chungen“ ir savotišku fenomenologijos supratimu, susikirto su psichologis- 
tais logikos klausimais ir gan sėkmingai irodė, kad logikos reikalavimų ver- 
tė nepareina nuo psichologijos nuostatų, vadinasi, apgynė logiką nuo jos. 
surelatyvinimo. Drauge su tuo Husserl'is plėtoja savotiškai suprantamą feno- 
menologiją ir išsitaria intuicijos klausimu. Į fenomenologiją Husserl'is žiūri 
kaip į intuityvų pagrindų mokslą, kuris ima pažinimą iš esmės tiesioginės 
žiūros. Intuicija Husserl'iui yra esmės žiūra. Nors Husserl'is vartoja esmės. 
sąvoką, tačiau jisai ją supranta kiek kitoniškiau, negu aristoteliškai — to- 
mistinės krypties psichologija. Husserl'iui esmė reiškia mažiau atitrauktą 
dalyką ir mažiau bendrą, todėl ir intuicija nereiškia, jog ji esą pasiekianti 
tai, kas yra rūšiai visuotina ir būtina, vadinasi, tikrąją dalyko esmę. Tuo. 
būdu aiškėja, kad Husserl'io intuicija liekasi fenomenologinėje srityje, t. y., 
apraiškų srityje. Iš čia ir darosi suprantama, kodėl Husserlis galutinoje 
išvadoje pasilieka gnoseologiniame idealizme. 

Husserl'io pastangos nugalėti psichologizmą yra tikrai sveikintinos. Iš. 
tikrųjų. Buvo gyvas reikalas išvaduoti žmogaus mintis ir pažinimo vertę 
iš klaidingo užburto rato, kurį buvo sudaręs psichologizmas. Jisai ir drauge: 

visi subjektyvistai teigdavo, kad ko nėra sąmonėje, apie tai mes nieko ne- 
žinome ir apie tai visai negalima kalbėti kaip apie esantį, dalyką; jeigu gi 
apie ką žinome, tai tas dalykas yra sąmonėje, ir mes nieko nežiną apie tai, 
kad jisai būtų už sąmonės ribų, išoriniame pasaulyje. Iš to, psichologistų ir 
visų subjektyvistų nuomone, eina, kad visa, ką mes žinome, kas yra sąmo- 
nėje, tai tėra subjektyvu ir negali turėti vietos išoriniame pasaulyje. Šita 
išvada ir pažiūra yra iš esmės klaidinga ir šita kapitalinė klaida sukėlė visą 
nesusipratimą išorinio pasaulio buvimo klausimu. Visas nesusipratimas 
eina iš to, kad psichologistai, subjektyvistai, konsciencialistai supranta są- 
menę kaip kokią subjektyvią erdvinę sritį, lyg turinčią medžiagines ribas, 
už kurių tegalėtų būti objektyvūs dalykai, priklausą išoriniam pasauliui. 
Vadinasi, jeigu dalykas tapo pažintas, tai jisai, subjektyvistų nuomone, 
Pateko į sąmonės sritį, pasidarė sąmonėje esąs, o apie jo būvimą išoriniame 
pasaulyje nieko nėsą žinoma. Šitoks sąmonės ir pažinimo supratimas yra 
niekuo neparemtas, laisvai sugalvotas. Protinė sąmonė ir pažinimas neturi 
jokių erdvinių ribų: jie yra dvasiniai aktai. Jei tie dvasiniai aktai ims savo 
objektu kurį nors išorinio pasaulio daiktą, t. y., prieinamą išoriniams pojū- 
čiams, tai tasai tų aktų pažinitas daiktas tuo pačiu dar nepraranda buvęs 
išorinio pasaulio daiktu, nors jisai pasidarė drauge ir pažinimo, taigi ir są- 
monės, objektu. Tą patį išorinio pasaulio daiktą gali pažinti šimtai asmenų, 
tačiau to daikto buvimas išoriniame pasaulyje, jo esmė ir savybės nei per 
plauką nesumažės dėl to fakto. Ir iš to eina išvada, kad tas, kas yra sąmonėje, 
dar tuo pačiu nepasidaro neobjektyvus. Subjektyvaus ir objektyvaus sąvokų 
kritiškas išsiaiškinimas būtų buvęs labai naudingas ir pačiam Husserl'iui 
ir galėtų jį apsaugoti nuo gnoseologinio idealizmo. 

Kai kurie iš intuicionistų pasidarė net tikrais antiintelektualistais. Jie 
Peikia protinį pažinimą, ieško ko tai iracionalaus, nuotaiką aukščiau stato 
už pažinimą protu, brangina mistinį įsijautimą, labai daug reikšmės priski- 
ria jausmams ir nujautimui. 

Šitokia srovė kultūriniame gyvenime yra ženklas kaž kokios despera- 
cijos, nusivylimo, ir drauge yra slinkimas į bedugnę. Ar begali būti kas tra- 
giškesnio, kaip, pačiam visą laiką besinaudojant protiniu pažinimu, imti 
Peikia protinį pažinimą, ieško kažko iracionalaus, nuotaiką aukščiau stato 
tai aiškus sau prieštaravimas! Kas tai daro, tas tuo pačiu mėgina pasitraukti 
iš tos garbingos padėties, į kurią yra žmogus pastatytas. Iš jos pasitraukus 
nebėra jokios prasmės kalbėti apie mokslą, filosofiją, vertybes, beliekia pa- 
sinerti į beprasmį chaosą ir niekuomet nekalbėti, nerašyti. 

Daug kas iš intuicionistų ieško iracionalaus ir nori juo apspręsti gyve- 
nimą. Gal kartais ir kai kur būna nesusipratimas iracionalaus terminą varto- 
jant. Vieni vartoja „iracionalus“ terminą kaip priešingą protu pažinamajam. 
Tiksliai dalykus imant šiąja prasme ir turėtų būti vartojamas iracionalaus 

terminas. Kiti pavartoja iracionalaus terminą išreikšti tam, kas nėra pačiu 
protu aiškiai perprasta arba bent panagrinėta, nors tas dalykas nereiškia, 
kad jisai būtų priešingas proto reikalavimams. Ši antroji prasmė yra be rei- 
kalo vartojama ir ji įveda nemaža nesusipratimų. Juk jeigu kuris dalykas 
nėra proto panagrinėtas, tai tas dar nereiškia, kad jisai jau būtų kuriuo 
būdu protui priešingas. Nors protas gali viską pažinti, bet tam reikia tam 
+ikrų sąlygų, ar atramos taškų, ar pirmųjų žinių, kurias pažinęs ir išsvarstęs 
protas galėtų siekti toliau. 

Gamtoje ir žmogaus prigimtyje iracionalaus, imamo tikrąja prasme, 
nėra, nes kiekviena būtis yra sudaryta, saugojant tapatybės, prieštaravimo, 
pakankamo pagrindo, tikslingumo principus. Šitokia kiekvienos būties konsti- 
tucija ir daro galimą žmogaus protui pažinti gamtą, žmones ir, apskritai sa- 
kant, kiekvieną būtį. 

Nuotaika, jausmas, nujautimas, įsijautimas — tai vis įvairūs psichiniai 
pergyvenimai, turį gan daug svarbos, bet jie negali sueiti į jokią koliziją su 
protiniu pažinimu. Nuotaika, jausmas ir įsijautimas priklauso valios sričiai, 
todėl ir negali sueiti į kokį prieštaravimą su protiniu pažinimu... Nujauti- 
mas turi savyje jau ir pažinimo momentų, nes jis užbaigiamas tam tikru pa- 
žinimo nusistatymu. Kuo yra paremtas tasai nusistatymas? Įsižiūrėjus į nusi- 
statymo formavimąsi galima pastebėti, kad nusistatymas sudaromas pasi- 
rėmus turimomis žiniomis, gautaisiais patyrimais, pastebėjimais, bendra 
„orientacija. Labai dažnai pasitaiko, kad nujautimu gautasai nusistatymas, 
yra visai atitinkąs daiktų padėtį, be apsirikimo. Taip dalykams esant nėra 
jokio pagrindo nujautimą statyti prieš protinį pažinimą. 

3. Padarius apžvalgą įvairių pažiūrų ir nusistatymų intuicijos klausimu 
ir tąja proga suminėjus kai kurias kritiškąsias pastabas, dabar tenka kiek iš 
esmės išsitarti intuicijos metodo ir vertės klausimais. 

Kaip matėme, intuicionistai žiūri į intuiciją kaip į metodą, kuris esąs 
visai priešingas diskursyviam arba deduktyviam metodui. W. Dilthey 
(;1911) laikė intuityvų pergyvenimą ir supratimą tiesiog dvasinių mokslų 
metodu. Tiek Dilthey'o, tiek kitų intuicionistų pasakymai intuicijos kaip 
metodo, priešingo diskursyviam mąstymui, yra visiškai perdėti ir nepriim- 
tini: nėr davinių taip daug pripažinti intuicijai. Iš tikrųjų. Jei pripažinti 
intuicijai metodo rekšmę ir paneigti diskursyvaus, vadinasi, protinio metodo 
vartojimą, tai šitokiomis priemonėmis ir sąlygomis nebus galima sukurti 
jokio mokslo. Tokia pažiūra veda mokslą į pražūtį. Taigi nuodugnus intui- 
cijos išvarstymas ir jos taikymas pažinimui veda prie kitokios koncepcijos 
intuicijos klausimu. Intuicija tegali būti atskiras momentas visame pažinimo 
procese; vadinasi, intuicija įeina į mąstymą kaip atskiras momentas. Kaip 
tas konkrečiau pasireiškia? 

Daugelyje atvejų žmogus pirmiau intuityviai pastebi ką nors, o paskiau 

tą dalyką ir logiškai diskursyviu mąstymu įrodo. Toksai intuityvus paste- 
bėjimas faktinai pasitaiko ne tik smulkesniuose dalykuose, bet kartais net 
pirmaeilės rūšies dalykuose, net surandant didžiąsias mokslo ar gyvenimo. 
tiesos. Tokia intuicijos turimoji vieta pažinimo pradžioje yra visai supran- 
tamas dalykas, turint galvoje, kas aukščiau buvo minėta apie bendrają 
orientaciją. Vadinasi, intuicija įsiterpia į įprastąjį pažinimo procesą, kaip: 
pradinis narys, žinoma,, tais atvejais, kada intuicija pasireiškia. 

Intuicijai dar galima priskirti ir kita funkcija, būtent, įsijautimo. Apie- 
įsijautimo galimumą ir reikalą ypač daug galima išgirsti meno srityse ir psi- 
chikos dalykuose. Tikrai, įsijautimas gali daug duoti, bet gali ir suklaidinti,. 
jeigu įsijaučiąs asmuo perdaug pasitiki savo jausmais, vaizduote, o mažiau 
kreipia dėmesio į tai, kas tokioje patirtyje yra duota, ką nurodo bendri pro- 
tiniai sumetimai. 

Bent iš dalies pareinamai nuo intuicijos, kaip pirmojo etapo pažinimo 
procese ar kaip įsijautimo, ir pati pažintojo dalyko sąvoka gali įgyti intuity- 
vios sąvokos vardą. Tai bus tada, kai sąvoka yra sudaroma didžiausioje 
duotybės artimybėje (ipso obiecto praesente), pav., matau konkretų rau-- 
dona popierių ir sudarau raudono popieriaus sąvoką; mąstau, kad pusė yra. 
mažesnė už visą ir sudarau mąstymo akto sąvoką. Be intuityvios sąvokos. 
(idea intuitiva) gali būti sudaryta ir dirbtinė sąvoka (idea factitia), kuri 
pagaminama pasirėmus diskursyviu mąstymu. 

Kai kalbame apie intuiciją kaip apie pirmąjį pažinimo momentą, tada 
mes ją svarstome kaip tiesioginį objekto matymą, betarpišką susidurimą su. 
duotybe (das Gegebene, la donnėe). Tokios intuicijos esama, kai turime ju- 
timą, pav., matau ilgą lazdą, kai mąstome, kad A yra A., vadinasi pojūtinia- 
me ir nepojūtiniame pažinime, Tokia intuicija yra pagrindas tikrumui ir aiš- 
kumui pažinime. 

Dar intuicija gali būti svarstoma kaip jausmas ir emocija, bet šituo 
atveju ji pažinimui tiesioginiu būdu pasitarnauti negali. Aplinkiniu keliu 
ji gali patarnauti pažinimui kaip varomoji jėga mąstymui. Iš tikrųjų. Žinome 
pakankamai tikrų gyvenimo faktų, iš kurių matyti, kad jausmas ar emocija 
buvo galingas akstinas įtempti proto jėgas, kad koncentruotu mąstymu pa- 
žinti dalyką, išspręsti problemą, paruošti galingą apologiją, ugningą kalbą: 
ar tolygų protinį darbą atlikti. Jausmų ir emocijų įtaka mąstymui yra daug: 
dažnesnė ir stipresnė, negu paprastai žmonės mano. Juk tam pavyzdžiu galž 
gerai patarnauti vadinamasai užsispyrimas: kai žmogus užsispiria ką nors. 
padaryti, tai tikrai gali daug nuveikti, o užsispyrimui kilti gali padėti tam. 
tikras įsitikrinimas, bet ir jausmas gali labai daug nulemti. 

Sąryšyje su įvairiomis intuicijos funkcijomis kilo klausimas, ar veikia 
intuicija prisiminimuose. Į šį klausimą atsakoma, kad prisiminimuose nėr 
intuicijos. Šitoks atsakymas paremtas tuo sumetimu, kad prisiminimuose tam. 

+ikras lyg kartojimas, o pirmykštiškumo nėra, tuo tarpu intuicija jungiasi 
su pirmaisiais pažinimo momentais. 

Žiūrint intuicijos dalyvavimo pažinime dar kyla klausimas, ar dvasinių 
realybių pažinimas yra tiesioginis ar tik refleksyvus? Išsvarsčius dalyką aiš- 
kėja, kad dvasinį aktą pažįstame iš jo objekto eidami, vadinasi, objektas 
tarnauja atramos tašku akto savybėms nustatyti. Dar toliau nagrinėjant 
dalyką, kyla klausimas, kaip sielą pažįstame, tiesiog ar refleksyviu būdu? Iš 
svarstymo aiškėja, kad tik per medžiaginių dalykų santykius, savybes ir 
esmę kylame prie loginių ir pagaliau prie dvasinių tam tikru analogijos ke- 
iu. Tuo būdu susidaro atsakymas, kad dvasines realybes pažįstame ne 
+iesioginiu, bet refleksyviu būdu. 

Dvasinės realybės pažinimo klausimas buvo bandomas spręsti ir ekspe- 
+ximentiniu būdu. Paryžiaus kat. univ. prof. G. Dwelshauvers psichologijos 
laboratorijoje darė tos rūšies bandymus ir priėjo išvadą, kad tiesioginiu 
"būdu nei dvasinių galių nei dvasinės substancijos nepažįstame. Čia telieka 
galiojąs refleksyvus pažinimo būdas. 

Kiek panašius bandymus yrz daręs ir Sorbonos univ. prof. H. Delacroix. 
"Tiksliai sakant, Delacroix eksperimentiniu būdu tyrė intuityvų pažinimą, 
formuluotą arba diskursyvų mąstymą ir susidarančius žodžių automatizmus. 
„Delacroix priėjo išvadą, kad intuicija eina pirma formuluoto mąstymo ir kad 
intuicijai tenka nemaža kovoti su žodžių automatizmais, kurie įpratimo 
sudaryti, braunasi užimti sąvokų vietą. Šitiems dalykams paaiškėjus, toli- 
mesnis tyrimas parodė, kad intuicija sudaro lyg ir neaiškų mąstymą (cogi- 
tation implicite), kuris atbaigiamas formuluoto mąstymo ir tada tik susi- 
daro tikras pažinimas. Visa tai rodo, kad dvasinių realybių pažinimas nėra 
tiesioginis, bet refleksyvus. 

4. Iškėlus aikštėn intuicijos problemą apžvelgus įvairias pažiūras į in- 
tuiciją, panagrinėjus intuicijos tinkamumą ar netinkamumą būti atskiru pa- 
žinimo metodu, tenka padaryti išvados, kuriose pareiškiamas nusitatymas 
intuicijos problemos dalyku. 

Intuicija yra tiesioginis pažinimas aiškaus dalyko, kuris tarnauja prin- 
„cipu ir pagrindu protavimui. Yra aiškių dalykų. Jutime yra pajūtinio dalyko 
intuicija, pav., matau ilgą lazdą. Čia pažinimas yra tiesioginis aiškaus da- 
lyko, tiek aiškaus, kad asmuo, turįs tokį pažinimą, jokiu būdu neįtikės ir 
daugybei liudininkų, kurie sakytų, jog čia visai nėsą lazdos. Todėl pojū- 
tinis lazdos matymas yra duotybė, kuri sudaro pagrindą mąstymui. Proti- 
niame pažinime yra kartais dviejų sąvokų ir jų santykio tokia intuicija arba 
toksai aiškus pažinimas arba duotybė, kad jokia abejonė nėra galima. Čia 
irgi susidaro pagrindas mąstymui. Su panašiu aiškuniu yra intuityviai pa- 
:žinami tapatybės, prieštaravimo principai, kurie kaip cciie tarnauja prota- 

vimui. Bendrai sakant, intuicija (mentis intuitus) yra pagrindas diskursy- 
viam mąstymui. 

Intuicijoje yra duotybės žiūra, bet nėra nei lyginimo nei skirstymo, 
kurie reikalautų daugiau, negu tiesioginio matymo. Tai intuicijoje nėra tar- 
piško, diskursyvaus, autoritetinio momentų, o priešingai joje randamas 
ramus tiesioginis matymas ar staigus nušvitimas, patenkinimas, stiprus įsi- 
tikrinimas, sukeliąs pastovų nusiteikimą sieloje. Kadangi intuicijoje yra 
dabar duotos realybės žiūra, tai suprantama, kodėl intuicija šitokiu atveju 
paruošia evidentišką įsitikrinimą, visišką protinį aiškumą. 

Tiesa, be tiesioginės žiūros intuicija remiasi ir analogija, gauta iš seniau 
gautų patyrimų ir turimųjų principinio pobūdžio žinių. Analogijos reikšmė 
yra nepaprastai didelė ir panaudojimas labai platus. Žmonių plačioji orien- 
tacija daugiausia ir remiasi analogija. Todėl suprantama, kaip čia pasidaro, 
kad intuicija plačiai naudojasi ir analogija. Žinoma, šis naudojimasis yra tik 
dalinis, vadinasi, ten, kur yr tiesioginis pažinimas. Visiškas naudojimasis 
analogija priklauso diskursyviam pažinimui, kuris ir gali pažinti kiekvieną 
būti, jei tik yra gaunamas koks atramos taškas. Mat, tarp įvairių būčių yra 
tam tikra analogija, atseit, bendrumas, kuris ir leidžia visas būtis svarstyti 
tam tikru bendru atžvilgiu. Būčių analogijos klausimas yra šiuo laiku įsigijęs 
tam tikro aktualumo; jisai plačiai, nuodugniai, kad ir nevienodai, nagrinėja- 
mas. Pažinimo pritaikymas analogijai irgi parodo, kad tarp intuicijos ir 
diskursyvaus pažinimo, kaip jį supranta tomistinė psichologija, nėra prieš- 
taravimo, bet tik, priešingai, yra sutarimas, kaip tarp pirmojo momento ir 
tolimesnių momentų pažinime. 

Kaip matome, intuicijos problema, kritiškiau panagrinėta, visai nerodo, 
kad ji sudarytų konkurenciją ar net perversmą pažinimo sferoje, skersai sto- 
dama diskursyviam pažinimui. Ji randa sau tinkamą ir garbinga vietą paži- 
nimo procese, jeigu tik intuiciją nagrinėjant, išvengiama nepamatuotai pri- 
pažinti raciją ekstravagantiškiems ir prieštaraujantiems teigimams intuicijos 
klausimais. 

Gali kilti noras paklausti, kodėl atsiranda tokie ekstravagantiškumai in- 
tuicijos ar kitais tolygios svarbos klausimais? Atsakymą tegalime rasti nu- 
rodyme, kad žmonijos mintys neina tiesia linija pažangos linkme, bet yra 
stambių bangavimų, pakilimų ir nuslugimų, todėl sprendžiant problemas, 
negana konstatuoti pareikštos mintys, bet tenka kritiškiau įžvelgti, kiek jos 
yra pamatuotos, nuosekliai sukonstruotos, tiksliai išreikštos, tada ir pa- 
aiškėja silpnosios pusės, kad būta atžangos svarstomųjų minčių plėtotėje.. 

Vilkaviškis. 

Naujos knygos 


Alberi Mitterer, Das Ringen der alten Stoff - Form - Metaphysik 
mit der heutigen Stoff - Physik (Wandel des Weltbildes von Tho- 
mas tuf heute I Bd.) Innsbruck 1935. 


Jau keli metai, kai teologas ir gamtos filosofas Albertas Mit- 
terer'is stengiasi savo raštais atskleisti tąjį pasaulėvaizdžio pasikeiti- 
mą, kuris įvyko nuo šv. Tomo ligi mūsų dienų. Savo studijomis Mittereris 
yra palietęs keletą svarbesniųjų pasaulėvaizdžio klausimų ir parodęs, kad 
šiandien jie yra sprendžiami kitaip, negu šv. Tomo metu, ir kad šv. Tomo 
metafizinės teorijos, paremtos netobulu patyrimu arba klaidingomis išva- 
domis, šiandien jau reikalauja tam tikros revizijos. Štai keletas svarbes- 
nių Mittererio studijų: 1. Der Dienst des Menschen an der Natur nach dem 
Welbildt des hl. Thomas und dem der Gegenwart. Ein Beitrag zur Natur 
— und Kulturphilosophie. „Zeitschrift f. kath. Theologie“ 1932. Šitoje 
studijoje Mittereris stengiasi susekti tomiškuosius pagrindus kultūros 
filosofijai. Pasirodo, kad šv. Tomas į žmogaus kultūrinį darbą žiūrėjo 1a- 
bai savotiškai, visą kūrybą laikydamas esančią tik žmogui, neigdamas pa- 
saulio neatbaigimą ir tuo pačiu žmogaus bendradarbiavimą dieviškoje kū- 
ryboje. — 2. Mann und Weib nach dem biologischen Weltbild des hl. Tho- 
mas und dem der Gegenwart. “Zeitschrift f. kath. Theologie“ 1933. Čia 
Mittereris parodo, kad šv. Tomo biologija buvo androcentrinė Aristotelio 
biologija, ir kad ja remdamasis šv. Tomas padarė išvadų praktiniam, do- 
riniam, juridiniam ir net religiniam moters gyvenimui. — 3. Der Bewe- 


212 


gungssata (omne guod movetur ab alio movetur) nach dem Weltbild des 
hl. Thomas und dem Gegenwart. “Scholastik“ 1934. Šita studija atsklei- 
džia šv. Tomo judėjimo dėsnio nesuderinamumą su tuo moderniosios fi- 
zikos teigimu, kad medžiaga ir energija yra tas pat dalykas, vadinasi, 
kad judėjimo principas glūdi pačioje energijoje. Šv. Tomas formulavo 
savo dėsnį dėl to, kad jis pasaulyje įžiūrėjo nenutrūkstamą eilę veiki- 
mų nuo Dievo ligi žemiausių būtybių, būtent: Dievas judina angelus, an- 
„gelai judina dangaus kūnus, dangaus kūnai judina elementus, elementai 
judina elementatus (elementų junginius), kuriems priklauso visi regimi 
daiktai ir net pats žmogus. Todėl šioje grandinėje labai lengva nuo pa- 
prastų daiktų judėjimo pasiekti pati Dievą. 

Todėl ir aukščiau minėtas Mittererio veikalas apie senosios me- 
tafizikos kovą su naująja fizika nėra atsitiktinis dalykas. Savo įžanginia- 
me žodyje Mittereris pasisako, kad šiame veikale yra ne istoriškai atpa- 
sakojama, kaip išsivystė pasaulėvaizdis nuo šv. Tomo ligi mūsų dienų, 
bet kritiškai palyginamos paties šv. Tomo pažiūros su moderniojo moks- 
lo pažiūromis. Iš kitos pusės čia nagrinėjamas tik negyvosios gamtos 
hylomorfizmas, nes biologijoje jis dar laikosi, nors ir ten jo pritaikymas 
dažnai esti labai nevykęs. Kokių tad išvadų prieina Mittereris, ypač kas 
liečia kūnų sudėties problemą ? 

1. Visų pirmą Mittereris įrodinėja, kad tomiškasis huylomorfizmas 
yra ne tik metafizinė, bet ir fizinė kūnų sudėties teorija. Kiekvienos me- 
tafizinės teorijos kelias yra toksai: visų pirma yra patyrimas, paskui ei- 
na fizikinė teorija, ant kurios yra statoma metafizinis aiškinimas. Taip 
buvo ir su tomiškuoju hylomorfizmu. Iš techninio hylomorfizmo, kad va- 
rio statula turi lytį ir medžiagą, šv. Tomas perėjo prie fizikinio hylomor- 
fizmo, kad kūnai susideda iš vienodos medžiagos, bet kiekvienas turi skir- 
tingą lytį, iš kurios kyla fizikinės kūnų ypatybės. Nuo šitos teorijos To- 
mas žengė į metafiziką ir paskelbė, kad kiekvienas daiktas savo esme yra 
sudėtas iš dviejų pradų: iš pasyvios vertingos medžiagos ir aktyvios ly- 
ties. Metafizinio hylomorfizmo pagrinde glūdi fizikinis hylomorfinis daik- 
to modelis (medžiaga — forma). Šitas modelis yra monomerinis, arba 
vienalytis, vienadalis. į 

2. Monomerinis, arba vienalytis, vienadalis modelis moderniojoje fi- 
zikoje yra palaidotas. Dabartinės kūnų sudėties fizikinis modelis yra po- 
lymerinis, arba daugialytis, daugiadalis. Šitų dalių skaičius, jų kombina- 
cijos, jų svoris kaip tik ir kildina visas tas kūnų ypatybes, kurias šv. To- 
mas paskyrė formos veikimui. Medžiagos formos formula dabar fizi- 
koje nieko neišaiškina, ir todėl fizikoje šiandien josios niekas nesilaiko. 
Taigi fizikinis šv. Tomo hylomorfizmas dabar aiškiai jau yra žlugęs. 

(B. d.) A. Maceina. 


r EL a M TAG 


L 2 :  Teol.- Filosofijos Fakulteto leidiniai 
' Ii I. Knygos 


1: P. Malakauskis, Moterystės teisės? Kaunas 1932, 511, 6 lit. 
2. P. Būčys, Teologijos enciklopedijos kursas, Marijampolė 1925 (nebėra). 
J. Eretas, Henrich Seuse, Kaunas 1929, 64, 50 cent. 
J. Eretas, Meister Eckehart, Kaunas 1930, 146, 1 lit, 
J. Eretas, Jonas Tauleris, Kaunas 1930, 128, 1 lit. 
J. Grinius, O. V. Milašiųs — poetas, Kaunas 1930, 196, 3 lit. 
Pr. Kuraitis Pagrindiniai gnosologijos klausimai, Kaunas 1930, 104 2 lit, 
P. Malakauskas, Viešosios bažnytinės teisės, Kaunas 1931, 268, 2 lit. 
Ant. Maliauskis, Teodiceja, Kaunas 1831, 180, 2 lit. 50 cėnt. 
J. Eretas, Vokiečių literatūros istorija, Kaunas 1931, 250. 5 lit. 50 cent. 
11. Pr. Venckus, Fundamentalinės teologijos paskaitos, Kaunas 1932, 40, 50 cent.; 
(įvadas) Kaunas 1031, 1 dal, 192, 3 lit.; Kaunas 1935, 4 dal. 84, 1 lit. 50 cent. 
12. Pr. Kuraitis, Ontologija, Kaunas 1931, T 207, lit.; Kaunas 1933, II 168, 3 lit. 
13. P. Malakauskis, Bažnytinių teigių šaltiniai, Kaunas 1931, 117, 2 lit. 
„14. J. Grinius, Putino lirika, Kaunas 1982, 108, 1 lit. 
15. P. Malakauskis, Bažnytinės teisės (įvadas), Kaunas 1932, 120, 2 lit. 
16. J. Eretas, Goethe, Kaunas, 1933, 286, 4 lit, 
17. B. Malakauskis, Baudžiamosios teisės, Kaunas 1984, 335, 5 lit. 
is. P. Malakauskis, Prigimtinė teisė* Kaunas 1936, 160. 
19. Z. Ivinskis, Lietuvos prekyba su Prūsais, Kaunas 1934, 1 dal. 208, 4 Hit. 
20. St. Šalkauskis, pedagogikos pagrindai? Kaunas 1935, 58, lit. 
21. St. Gruodis, Negimusios gyvybės panaikinimas, Kaunas 1935, 130, 2 Lit. 
22. Ant. Maliauskis, Etika, Kaunas 1935, 1 dal. 192, 4 lit, 
23. Ant. Maceina, Kultūros filosofijos įvadas, Kaunas 1936, 224, 5 lit. 
24: J. Ambrazevičius, Vaižgantas, Kaunas 1936. 

II. Žurnalai 


. 1. | „Soter“ (religijos mokslų žurnalas): 2. „Logos“ (filosofijos žurnalas): 
1924 m. — 1 lit. -1(1932) — 1 lit. 1922 m. — 1 lit. 1931 m. — 1 lit. 
1925, — 113, 2(1932); — 1 „ 1923 „— 1 „ 1982 „— 1 „ 
1926, — 1, 1(1933) — 1, 1924 „— 1. 1933 „— 1 „ 
1927, — 1, 2(1933) — 1 > 19261, =— 1". 10934 541—1/ 5, 
19281 412 a 934) 1) 192674, /— 11, 72(1984), — 24, 
192955, — 115 2d935/— 177 1927-5.— 1, 71(1935)/„—12.,, 
„ 19830 „—1 „ 11935) — 2 >, 192811,4—/2/ „ 201936) 4 2 p 
1(1931) „— 1, 2(1935)— 2, 1929 +, — 1, 11936) 7 — 41, 
21931) „—1 101936) — 8, 1930, — 2 „2(1936) 1 — 2 5 
2(19386) — 3, M A 
3. „Athenaeum“ (kalbos, literatūros ir istorijos žurnalas) 
1(1930) — 1 lit. 2983 - m. — 2 lit. . 
2(1930) — 1 1934 „— 20, 
> 1(1931) — 2 „| 1935. „— 4 „ 
+ 2(1931) — 1 į 1(1936),-, — 811, 
12932m. — 2 2(1936) „— 3 „> 


Visų TeoL-Bilosofijos Fakulteto leidinių komisijonierius yra Šv. Kazimiero Drau- 
gijos Centrinis Knygynas Kaune, 


